
Sfântul Chiril al alexandriei
Comentariu la profeţii mici:
Proorocul Maleahi
Traducere, introducere şi note de Ieromonah Simeon Catrinoiu
Colecţia Duhul Adevărului, nr. 10 Făgăraş, 2015
SIGLE ŞI ABREVIERI
LXX Septuaginta
PG Patrología Greacă
PL Patrología Latină
TM textul masoretic
TOB La Bible, traduction ecumenique
VT Vechiul Testament
NT Noul Testament
dtr. Deuteronom
ebr. Ebraică
ed. editor, editat de
gr. grec
op. cit. opera citată
Ps. Pseudo
ş.a. şi alţii
ş.u. şi următoarele
ABREVIERI ALE CĂRŢILOR SFINTEI SCRIPTURI
Fac = Facere (Geneză) ieş = Ieşire (Exod)
Lev = Levitic Num = Numeri Deut = Deuteronom Ios = Cartea lui Iosua Jud = Cartea Judecătorilor
I Rg = Cartea întâia a Regilor
II Rg = Cartea a doua a Regilor Ezr = Cartea lui Ezra
Ps = Psalmii
Prov = Proverbele (Pildele lui Solomon)
Is = Isaia Ier = Ieremia Iez = Iezechiel Am = Amos Mih = Miheia
Mt = Sf. Evanghelie după Matei Lc = Sf. Evanghelie după Luca în = Sf. Evanghelie după Ioan F.Ap = Faptele Sfinţilor Apostoli Rm = Epistola către Romani Evr = Epistola către Evrei
Iac = Epistola sobornicească a Sf. Apostol Iacov
Introducere
De-a lungul veacurilor Sfânta Scriptură rămâne cartea cea mai răspândită din lume. Tradusă în aproximativ 2000 de limbi, răspândită în milioane de exemplare anual, ea este cumpărată, donată şi citită de tot mai mulţi oameni, datorită mesajului de o deosebită importanţă pentru fiinţa umană. Mântuitorul Hristos a spus şi motivul pentru care contemporanii Săi studiau Sfânta Scriptură: „Cercetaţi Scripturile pentru că socotiţi că în ele aveţi viaţă veşnică” (In 5. 39). Apostolul Petru compara Cuvântul viu şi veşnic al lui Dumnezeu cu o sămânţă care nu poate putrezi, în stare să regenereze fiinţa omenească (1 Pt. 1. 23). Apostolul Pavel spune că Biblia ne permite să ducem o viaţă după voia lui Dumnezeu, o viaţă neprihănită şi disciplinată, şi ne face destoinici pentru a săvârşi orice lucrare bună (2 Tim. 3. 16-17). „Foarte bine spunea cineva odată-, Biblia este cartea cea mai răspândită, şi... cea mai puţin citită.” De ce? Din pricină că mulţi dintre cei ce s-au lăsat antrenaţi în lectura ei o abandonează după câteva încercări de a o înţelege şi declară cu amărăciune: „Eu nu pricep nimic!” sau se limitează numai la câteva pasaje (care nu le pun probleme) din Evanghelii, Faptele Apostolilor sau poate Geneza şi cartea Psalmilor. Restul îl lasă pe seama teologilor. Pentru înlăturarea acestui neajuns, Sfinţii Părinţi au venit în întâmpinarea celor care citesc Scriptura cu unele tâlcuiri la textele sfinte.
A cerceta Scripturile este o poruncă divină: Ioan 5,39. Porunca exprimă nu doar îndemnul de a răsfoi Biblia, ci mai ales de a o înţelege, de a o tâlcui corect şi de a scoate din ea învăţăturile necesare mântuirii. Ea este documentul divin prin care ascultăm şi citim Cuvântul lui Dumnezeu2.
Scopul exegezei constă în a înţelege şi interpreta

semnificaţia documentelor scrise, în cazul nostru a Bibliei, aplicând textului elemente de cunoaştere din ştiinţele istorice, filologice, arheologice şi filosofice. Cercetarea exegetică încearcă să stabilească textul originar al unui document biblic, aşa cum a fost el elaborat de un autor sau de o „şcoală” de autori, şi să pună bazele unei „critici superioare” care să determine semnificaţia sau mesajul unei pericope date în contextul ei originar3.
Astfel, lucrarea de faţă prezintă într-o mică măsură activitatea unuia dintre tâlcuitorii textelor sfinte, scriitor bisericesc şi sfânt, cunoscut sub numele de Sfântul Chiril al Alexandriei.
Sfântul Chiril al Alexandriei

Şcoala din Alexandria
Pentru a înţelege mai bine scriitorii alexandrini, trebuie să avem cel puţin o idee sumară despre ambianţa generală în care s-a format şi dezvoltat teologia alexandrină. Scrierile din al doilea secol au fost condiţionate de lupta Bisericii împotriva persecutorilor ei. Operele din acea perioadă se caracterizau prin „apărare şi atac”, fiind apologetice şi anti eretice. Cu cât mai adânc intra religia în lumea antică, cu atât mai necesară devenea expunerea învăţăturii acesteia noilor catehumeni. Dar cu cât mai educaţi erau catehumenii, cu atât mai necesară devenea oferirea unei instruiri, care să corespundă mediului cultural din care proveneau; pentru acest motiv a devenit necesară pregătirea de profesori care să poată răspunde acestei provocări. Aşa au fost create şcolile teologice. Pentru prima dată acestea au răsărit în Orient, unde Creştinismul îşi avea începuturile şi era mai răspândit. Unul din aceste locuri este Alexandria Egiptului; cetate fondată de Alexandm cel Mare în 331 î.Hr., acesta a fost locul de naştere al elenismului şi centru al intelectualităţii cu mult înainte ca noua religie creştină să-şi facă apariţia. în Alexandria a fost creată opera care constituie începutul literaturii iudeo-elene, Septuaginta. Şcoala din Alexandria este cea mai veche din istoria Creştinismului. Mediul în care s-a dezvoltat i-a dat caracteristicile ei distinctive, printre care şi interpretarea alegorică a Scripturii. A numărat printre studenţii şi profesorii ei teologi cunoscuţi: Clement, Origen, Dionisie, Petru, Atanasie, Didim şi Chiril.
Metoda de interpretare alegorică a Şcolii din Alexandria a fost folosită de filosofii greci în interpretarea miturilor şi a fabulelor despre zei aşa cum apar la Homer şi Hesiod.

Filon din Alexandria va folosi interpretarea alegorică în interpretarea textului Sfintei Scripturi, iar gânditorii creştini ai aceleiaşi cetăţi vor adopta această metodă deoarece erau convinşi că interpretarea literală a textului sacru era nedemnă de Dumnezeu.
Şcoala din Alexandria devine o instituţie bine întemeiată, cu un şir de conducători iluştri, cu un program de cursuri şi având ca auditori atât creştini, catehumeni, cât şi păgâni, dornici să cunoască învăţătura creştină. Metoda de învăţământ se baza pe interpretarea Sfintei Scripturi. Se folosea cu precădere metoda de interpretare alegorică, dar şi de filosofía platonică şi neoplatonică, spre deosebire de şcoala din Antiohia, care folosea în interpretarea Scripturii metoda istorico-gramaticală sau literală. Pentru început, şcoala catehetică din Alexandria va fi doar o instituţie particulară, nu instituţia Bisericii. în acest cadru va activa şi Sfântul Chiril al Alexandriei ca reprezentant de seamă al mediului alexandrin, nefiind cu nimic mai prejos decât predecesorii săi sau decât cei care i-au urmat.
Viaţa
Sfântul Chiril, Patriarh al Alexandriei între anii 412-444, este unul din cei mai productivi şi mai profunzi învăţători ai Sfintei Biserici în secolele în care s-a formulat învăţătura ei fundamentală.
S-a născut într-un sat al deltei Nilului, Theodosiu, probabil echivalent cu ceea ce astăzi numim: „Mahalla el Kubra”, la 120 km est de Alexandria Egiptului. Anul exact al naşterii sale nu-l cunoaştem, unii patrologi afirmând că s-ar fi născut în jurul anului 370. Nici despre tinereţea sa nu cunoaştem foarte multe lucruri. Ca nepot al Patriarhului Teofil al Alexandriei, va fi primit probabil o educaţie gramaticală şi

retorică aleasă, de la profesori competenţi ai timpului, asemenea marilor ierarhi ai Bisericii precum Vasile cel Mare şi Ioan Gură de Aur (probabil în Alexandria sau în afara ei). Teologia o va studia pe lângă episcopul Ioan al Ierusalimului. Foarte probabilă, însă dificil de documentat, este şederea sa în deşert, printre monahii eremiţi ai lui Isidor Pelusiotul4-pe care-l numeşte „tată”, întrucât era mai bătrân, sau al Nitriei, unde aprofundează studiul Sfintei Scripturi, învăţând totodată şi din tainele vieţii ascetice. întors din pustiu, va fi hirotonit diacon, iar mai apoi preot, de către unchiul săuTeofil.
După moartea lui Teofil, în anul 412, Sfântul Chiril va fi ales succesor al lui, chiar dacă din partea curţii imperialece ar fi dorit ca pe scaunul de patriarh să urce arhidiaconul Timotei a existat o oarecare opoziţie. Formaţia sa călugărească, sufletul său onest, străin de orice compromis, însă dur şi inflexibil, îl făcu să poarte o luptă aspră împotriva evreilor, novaţienilor şi păgânilor. Acest lucru va atrage după sine aversiunea guvernatorului Oreste. Va fi acuzat în mod nejustificat de asasinatul asupra filosoafei Hipatia [şi cum ar putea să facă acest lucru o persoană care numai în Duhul Sfânt ar fi putut da Bisericii învăţăturile pe care la avem până astăzi, n.tr] conducătoarea şcolii neo-platonice din Alexandria, crimă comisă de un grup de creştini conduşi de citeţul Petru.
Teolog cult, având un spirit speculativ, a luat parte cu devotament la toate discuţiile teologice care erau la ordinea zilei. Primii ani ai patriarhatului său îl vor prinde în problemele unui oraş cu locuitori de diferite religii, unde divergenţele dintre creştini, evrei şi păgâni duceau adesea la violenţe. Toate acestea se adăugau animozităţii dintre Constantinopol şi Alexandria şi luptei dintre cele două şcoli puternice ale timpului, cea alexandrină şi cea antiohiană. Odată cu vacantarea postului de arhiepiscop al Constantinopolului, toate aceste probleme au devenit stringente. Nestorie va fi

ales arhiepiscop al Constantinopolului, agitând şi mai mult lucrurile, promovându-şi erezia sa numită dioprosopism sau nestorianism. Nestorie susţinea că în Iisus Hristos există două persoane: persoana divină a Fiului lui Dumnezeu, născut din Tatăl mai înainte de toţi vecii, şi persoana umană sau istorică a lui Iisus Hristos, care S-a născut din Fecioara Maria. Concepţia sa eretică despre această existenţă a două persoane în Iisus Hristos crea confuzia că Dumnezeu a avut doi fii. Acest lucru ducea implicit la concluzia că Fecioara Maria a născut pe omul Hristos, nu pe Fiul lui Dumnezeu, şi nu poate fi numită Născătoare de Dumnezeu, ci Născătoare de om, sau cel mult Născătoare de Hristos. Erezia nestoriană va face ca numele Sfântului Chiril să fie cunoscut peste veacuri, pentru că acesta va fi implicat în mod continuu în ofensiva dusă contra noii erezii promovate de Nestorie.
Astfel, Sfântul Chiril este pentru nestorianism ceea ce a fost Sfântul Atanasie pentru arianism. Sfântul Chiril a formulat învăţătura Bisericii despre Persoana lui Iisus Hristos ca Fiu al lui Dumnezeu, Care şi-a făcut proprie şi firea omenească, dar a rămas Unul din Treime, făcându-se acelaşi şi unul dintre oameni, introducând astfel pe Dumnezeu între oameni şi pe om în Sfânta Treime, pentru ca prin El să se realizeze cea mai deplină comuniune între Dumnezeu Cel în Treime şi oameni. La Sinodul III ecumenic de la Efes din anul 431 se va condamna teoria lui Nestorie şi se va aproba şi termenul de Născătoare de Dumnezeu (Theotokos) pentru Sfânta Fecioară, lămurindu-se astfel că Maica Domnului este Născătoare de Dumnezeu.
Sfântul Chiril a fost un mare conducător de Biserică, pe care a cinstit-o cu activitatea şi râvna sa pastorală. Râvnitor, încă din primele zile ale episcopatului său Sfântul Chiril a început să compună comentarii biblice vaste5. Sfântul Chiril a evidenţiat, mai mult decât teologia contemporană lui, 10
specificul şi lucrarea de sfinţire a Sfântului Duh în oameni şi în Biserică.
Trece la cele veşnice în 27 iunie 444.
Opera
Sfântul Chiril este unul din cei mai importanţi scriitori ai primelor veacuri. Operele sale fac din el unul din martorii majori ai istoriei dogmei şi ai doctrinei creştine. în istoria exegezei creştine Sfântul Chiril se înalţă ca un exponent al şcolii alexandrine cu înclinaţii progresiste, care ne fac să ne gândim la o sinteză a celor mai bune elemente ale celor două şcoli ale timpului din Alexandria şi Antiohia, la o convergenţă într-un scriitor alexandrin cu caracteristici principale ale şcolii antiohiene, care spre deosebire de cea alexandrină, deschisă tainei unui Hristos dej a prezent în Vechiul Testament, imita în mod notabil numărul tipurilor şi le expunea cercetării. în scrierile sale apar toate expedientele exegetice ale sistemului elaborat de şcoala alexandrină.
Activitatea sa literară se împarte în două părţi care îşi au originea în două perioade distincte ale vieţii sale: înainte de 428 Sfântul Chiril scrisese opere exegetice şi antiariene, iar după această dată este absorbit total de respingerea ereziei nestoriene şi astfel operele exegetice ulterioare vor fi orientate în acest sens. Operele sale marchează un moment fundamental în istoria gândirii şi dogmei creştine. Principiul cel mai important al hermeneuticii pe care îl foloseşte Sfântul Chiril în interpretarea Scripturii este cel al reciprocităţii exegetice, credinţa că Scriptura, fiind integral şi în mod uniform inspirată, mărturiseşte pretutindeni şi cu putere adevărul despre Hristos. Sfântul Chiril a interpretat Scriptura din interior, exegeza sa fiind eclesială, creată de el în şi pentru Biserică. El se impune prin activitatea sa dedicată Vechiului

Testament. în cele şaptesprezece cărţi, din lucrarea „ Despre închinarea şi despre cultul în duh şi adevăr, Sfântul Chiril arată că legile şi instituţiile iudaice au fost abrogate după litera lor, nu după duhul lor; astfel instituţiile ebraice sunt prefigurări tipologice ale închinării spirituale dată de creştini lui Dumnezeu.
De asemenea, în legătură cu Pentateuhul, Sfântul Chiril scrie „Comentariile alese" sau „Glaphira”. „Glaphirg” susţine că opera scrisă a Proorocului Moise arată în mod ascuns taina Mântuitorului Hristos. în comentariul său la Isaia în cinci cărţi, chiar în introducere Sfântul Chiril îndeamnă tâlcuitorii să arate mai întâi sensul literal, apoi cel spiritual, oriunde ar exista. De asemenea mai are comentarii la Profeţii Mici în 12 secţiuni (una pentru fiecare profet), mai multe fragmente la Regi, Psalmi, Proverbe, Cântarea Cântărilor, Ieremia, Baruh, Iezechiel şi Daniel.
Din Noul Testament, acolo unde interpretarea este în cea mai mare parte literală, Sfântul Chiril a comentat trei Evanghelii, trei epistole pauline şi Epistola către Evrei. Din Comentariul la Matei, făcut ulterior anului 428, avem doar fragmente; polemica cu Nestorie este prezentată şi în Comentariul la Luca. Comentariul la Ioan este anterior anului 428 şi îl păstrăm aproape integral. Au rămas doar fragmente din comentariile la Romani, Corinteni şi Evrei, pe care Sfântul Chiril o atribuie apostolului Pavel.
Sfântul Chiril scrie de asemenea un tratat apologetic împotriva lui Iulian Apostatul, intitulat „Contra lui Iulian Apostatul ”, apoi opere dogmatice: Tezaurul despre Sfânta şi cea de o fiinţă Treime, Despre credinţa cea adevărată către împăratul Teodosie şi Două cărţi despre credinţa cea adevărată către regine probabil soţia şi surorile împăratului Apologia în douăsprezece capitole împotriva episcopilor orientali, scrise în apărarea celor 12 anatematisme împotriva lui Nestorie, Dialogul despre

întruparea Unului-Născut, Apologeticul pentru cele Douăsprezece capitole împotriva lui Teodoret, Explicarea celor douăsprezece capitole, Apologia către împăratul Teodosie al II-lea pentru a-şi justifica propriul comportament dinaintea şi în timpul Sinodului de la Efes Tratatul împotriva acelora care nu vor să recunoască că Maica Domnului este Născătoare de Dumnezeu, trei cărţi Împotriva lui Diodor şi Teodor (de Mopsuestia), căHristos este Unul. Fidel tradiţiei episcopatului alexandrin, Sfântul Chiril a scris în fiecare an câte o Epistolă pascală, către toate Bisericile din Egipt, din care ne-au rămas 29, scrise între anii 414 şi 442.
Sfântul Chiril a alcătuit şi un tabel pascal pentru anii 403- 512, care însă nu ne-a mai parvenit. Acest lucru venea în completarea orânduirii6 potrivit căreia episcopii Alexandriei, începând cu Dionisie al Alexandriei, trimiteau în fiecare an sufraganilor lor o scrisoare prin intermediul căreia anunţau începerea Păresimilor (Postul Mare) şi arătau totodată şi data exactă a serbării Paştelui. De asemenea, amplul şir de epistole dogmatice, disciplinare, dintre care multe privesc controversa nestoriană şi rivalitatea dintre scaunele episcopale şi dintre şcolile teologice, alexandrină şi antiohiană, prezintă o deosebită importanţă pentru istoria bisericească.

I
Proorocul Maleahi
Sfântul Proroc Maleahi, din seminţia lui Levi, din ţinutul lui Zabulon, s-a născut în satul Sofes7, după întoarcerea din robia babilonică (538 Î.Hr.). Dacă vorbim din punct de vedere cronologic, el este ultimul dintre Proorocii Mici.
După Maleahi nu a mai fost nici un prooroc în Israel, până la venirea înaintemergătorului, adică a Sfântului Ioan Botezătorul. încă de tânăr, Maleahi va duce o viaţă superioară, având în toată vremea virtutea ca lucrare de căpătâi.
Maleahi înseamnă mesagerul meu. Septuaginta îi va oferi chiar sensul de înger. Aceasta pentru că fiinţele angelice erau ca şi astăzi mesageri, trimişi ai lui Dumnezeu, fiinţe suprafireşti, nepământene. Nu există dovezi care să certifice faptul că un înger s-ar fi ocupat de scrierea acestei cărţi. Există şi opinia potrivit căreia această carte ar fi scrisă de un autor necunoscut.
Maleahi încheie seria cărţilor profetice aşa cum Neemia o încheie pe cea a cărţilor istorice. Ultimul prooroc al Vechiului Legământ, Maleahi, este un fel de verigă intermediară între Vechiul şi Noul Testament, care se deschide prin misiunea lui Ilie, anunţată în Mal. 4 şi Mt. 17,10. 8 Profetul Maleahi apare în artele plastice în efigiile autorilor iniţialelor din manuscrisele medievale, şi în reprezentări scenice autonome9. Apare ultimul pe lista cărţilor profetice în canonul Vechiului Testament, iar cartea sa pare a fi tot ultima şi în ordinea cronologică a scrierilor profetice. Cartea lui poartă acelaşi titlu cu cea a lui Zaharia (cap. 9,1-2: Profeţie cuvântul lui Yahveh), cu adaosul către Israel prin Maleahi. Numele profetului este direct legat de cuprinsul cărţii, din care rezultă că Dumnezeu îi dă un mesaj precis celui pe care îl trimite, acela de a pregăti venirea Sa în lume (3,1). Printre primele dovezi ale existenţei cărţii sunt includerea ei în Septuaginta, într-un fragment din manuscrisele de la Qumran10. Autorul acestei scrieri este un

om animat de o profundă dragoste pentru poporul său şi puternic ataşat de slujbele din Templul Domnului şi un profet care vorbeşte cu multă autoritate11. Cartea profetului Maleahi ne arată cum profeţii postexilici sunt profund interesaţi de Templu şi cultul desfăşurat în acesta12. Destui critici consideră că mai târziu cineva a adăugat acest nume (cap. 3,1; „Iată, eu trimit pe solul meu”).
Profetul Maleahi s-a confruntat cu o seamă de probleme dificile: preoţi care se vădeau neglijenţi în săvârşirea ritualurilor [cf. Maleahi 1:6-2:9]; neglijenţă manifestată de către popor în achitarea îndatoririlor şi în aducerea prinoaselor [cf. Maleahi 3:7-12]; căsătorii mixte cu femei de neam străin [cf. Maleahi 2:10-16]; atitudine de desconsiderare faţă de femeile de neam evreu [cf. Maleahi 2:16] (aspect care este considerat în sine ca un semn al slăbirii evlaviei faţă de Dumnezeu, ceea ce eroda viaţa de familie); abuzuri de natură financiară [cf. Maleahi 3:5-10], Se presupune că Maleahi se afla în Iuda sau, poate mai exact chiar, în Ierusalim, la vremea scrierii cărţii [cf. Maleahi 2:11]. Majoritatea celor cărora li se adresează prorocul erau fie foşti robi în Babilon, fie urmaşi direcţi ai acestora, care aveau o educaţie religioasă precară şi, în consecinţă, duceau o viaţă spirituală săracă13. Ei cârteau împotriva lui Dumnezeu şi începuseră chiar să se îndoiască de dreptatea rânduielilor şi conducerii Domnului. îşi doreau ca Dumnezeu să judece neamurile, trecând cu vederea faptul că o astfel de judecată ar începe, de fapt, chiar cu Casa Domnului [cf. Amos 3:2; I Petru 4:17], Astfel, aşteptau din ce în ce mai ardent împlinirea făgăduinţelor mesianice, iar dezamăgirea de care aveau parte i-a lăsat în cele din urmă în indiferenţă. Goliciunea lor s-a vădit pe de-a întregul atunci când au început să săvârşească ritualurile fără simţire, ca pe nişte gesturi lipsite de orice fel de semnificaţie14.
Maleahi este ultima carte din seria celor 12 Profeţi M ici,

precum şi din canonul profetic al Bibliei ebraice, dar probabil nu şi ultimul profet în privinţa datei15. Autorul cărţii era foarte legat de Templu şi de ritualurile sale16. împreună cu cărţile lui Agheu şi Zaharia formează corpul profeţiei postexilice17.
Cuprinsul cărţii
1:2-5 iubirea dumnezeiască pentru Israel, ura pentru Edom (cf. Iez. 35; Avd. Is. 63)
1:6 — 2:9 acuze împotriva preoţilor pentru profanare 2:10-16 acuze împotriva poporului pentru păcatele sociale:
vers. 11-12 împotriva căsătoriei cu femei de neam străin
vers. 13-16 împotriva divorţului 2:17 -3:5 curăţirea comunităţii 3:1 trimisul îngerul lui Iahve 3:6-12 promisiune mântuirii:
3:7 acuze împotriva poporului pentru păcatele religioase: „întoarceţi-vă către Mine, şi Mă voi întoarce şi Eu către voi” 4 prezicerea Zilei Domnului şi a Soarelui Neprihănirii care deschide calea.
Teme cuprinse în cartea proorocului Maleahi
Adorarea universală a lui Iahve Mal. 1:11: Nu-Mi mai pasă de voi, zice Domnul Atotputernic, şi jertfă nu voi mai primi din mâinile voastre! Căci de la răsăritul soarelui până la apus numele Meu este slăvit printre neamuri şi în tot locul se aduce tămâiere numelui Meu şi jertfă curată, căci mare este numele Meu între neamuri, zice Domnul Atotputernic.
Proclamarea adorării universale a lui Iahve precum apare în Sofonie2:11; 3:9-10.
Profeţie mesianică
Mal. 4,2. 3: Pentru voi, care vă temeţi de numele Meu, va răsări soarele dreptăţii cu vindecare pe aripile sale. Şi 16
veţi ieşi şi veţi zburda ca viţeluşii ieşiţi din staul. Şi-i veţi călca în picioare pe nelegiuiţi, pentru că vor fi pulbere sub picioarele voastre în ziua pe care o pregătesc Eu, zice Domnul Atotputernic.
Profetul Ilie
Mal. 4,5. 6: Şi, iată, Eu îl trimit la voi pe Ilie Tesviteanul mai înainte să vină Ziua Domnului cea mare şi strălucită; el va întoarce din nou inima tatălui către fiu şi inima omului către aproapele său, ca să nu vin şi să lovesc pământul adânc.
„ Textul comentariului Sfântului Chiril al Alexandriei
Pentru prima dată se tipăreşte la Ingolstadt, în 1607, de către Jacobus Pontanus, Comentariul la Profeţii Mici al Sfântului Chiril al Alexandriei. Se bănuieşte că a folosit codicele Monacensis 41 sau Monacensis 17, amândouă din secolul XVI, dar şi manuscrisele Vatican 587 şi Vatican 1200, pentru a completa anumite lacune la Zaharia şi Osea. în 1638 a fost tipărită la Paris ediţia lui Johanes Aubertus, care completează textul lui Pontanus cu un fragment al comentariului la Sofonia. Ediţia lui J.P Migne LXXI şi LXXII din Patrologia Greacă este de fapt ediţia aubertană şi interpretarea în latină a lui Pontanus. în 1861 apare la Oxford ediţia lui Ed. Pusey în 2 vol. care numără codicii Angelicus (A, sec. X-XI), Vaticanus 587 (B, sec. XIV), Coislinianus 113, LXXI (C, sec. IX), Vatoped 285 (D, sec. XIV), Parisinus Reg. 836 (E, sec. XII sau XIII) şi fragmente scoase din catene de către autor indicate în introducere. Ediţia lui Pusey rămâne până astăzi reprezentativă; a fost retipărită în anul 1965. Pentru traducerea prezentă am urmărit textul din Migne LXXII şi ediţia în limba italiană Cirillo di Alessandria, Commento al profeti minori, Traduzione, introduzione e note a cura di Antonio Cataldo, Ed. Citta Nuova,1986.

Comentariul Sfântului Chiril al Alexandriei la cartea Proorocului Maleahi
Prolog
I.	Chiar în ce priveşte profeţia lui Maleahi este necesar să facem un preambul pentru a ajuta cititorii şi a-i face să înţeleagă ceea ce el [profetul] le-a spus.
Odată terminate perioadele captivităţii, [poporul lui] Israel se întoarce din Babilon în Iudeea, revine la cetatea sfântă, dezlegat dejugul robiei. A fost reconstruit templul divin, sub conducerea lui Zorobabel, fiul lui Salatiel din tribul lui Iuda, şi a lui Iosua, fiul lui Iosedek, mare preot. Prooroceau în acel timp celor întorşi din captivitate Agheu şi Zaharia, în timpul sacerdoţilor Ezdra şi Neemia. Contemporan cu preoţii menţionaţi, sau cu puţin mai târziu, a fost şi dumnezeiescul Maleahi, care este numit de asemenea „înger”: aşa se traduce cuvântul Maleahi. Nu sunt de acceptat discursurile pe care le-au repetat unii prosteşte despre el, care credeau şi spuneau că el a fost de natură îngerească şi că s-a întrupat prin voinţa lui Dumnezeu şi a devenit profet pentru israeliţi. în realitate, a fost numit înger mai ales pentru că numele său are acest înţeles, în al doilea rând pentru că, anunţând el israeliţilor cuvintele cereşti şi inspirate de Dumnezeu, poate fi numit în mod fundamentat înger. în orice caz, acelaşi profet Maleahi, în timpul proorocirii sale scrie de fiecare preot: „Căci buzele preotului vor păzi ştiinţa şi din gura lui se va cere învăţătura, căci el este solul Domnului Savaot.”18 Despre Emanuel la rândul său, profetul Isaia zice: „Căci Prunc s-a născut nouă, un Fiu s-a dat nouă, a Cărui stăpânire e pe umărul Lui şi se cheamă numele Lui: înger de mare sfat, Sfetnic minunat,

Dumnezeu tare, biruitor, Domn al păcii, Părinte al veacului ce va să fie. Şi mare va fi stăpânirea Lui şi pacea Lui nu va avea hotar. Va împărăţi pe tronul şi peste împărăţia lui David, ca s-o întărească şi s-o întemeieze prin judecată şi prin dreptate, de acum şi până-n veac. Râvna Domnului Savaot va face aceasta.” Vezi cum însuşi faptul de a anunţa altora realităţile naturii supreme face în aşa fel încât unii sunt numiţi îngeri, chiar dacă nu sunt prin natura lor? Cei care interpretează Legea divină, adică preoţii, sunt oameni; şi, în schimb, Dumnezeu, născut din Dumnezeu după natură, este Fiul. Deci profetul Maleahi a fost un om ca noi.
Toată proorocia sa are ca obiect exclusiv cele două lucruri indicate alături. După ce a fost reconstruit templul, când venise vremea pentru conducătorii poporului să presteze serviciul divin sau pentru israeliţi să se roage, dacă vroiau, după Lege, [aceştia] îndeplineau preceptele mozaice, dar nu în mod ireproşabil şi corect. Oamenii poporului aduceau la sacrificiu victime obişnuite, dar fără prea mult zel, sau mai degrabă cu îndărătnicie şi neglijenţă. Aduceau la altarul sacrificării animalele cele mai urâte din turme, bolnave şi demne de dispreţ. Preoţii la rândul lor le acceptau fără să le mai controleze, după Lege, să nu fie şchioape, sau cu o ureche străpunsă, sau cu nasul rupt, cu coada tăiată, sau să nu aibă scabie sau plăgi purulente sau doar un testicul: Legea de fapt considera drept demne de dispreţ asemenea animale; a le oferi constituia nimic altceva decât un ultraj. Apoi preoţii neglijau şi în alt mod poporul încredinţat lor, pentru că nu explicau corect preceptele legilor, nici nu mergeau după voia lui Dumnezeu, ci permiteau să se cufunde în vanităţi absurde şi să se îndepărteze de la calea cea dreaptă.
Acesta e un tip de reproş. Celălalt e rezervat israeliţilor, pentru următoarele motive. Unii ziceau că nutresc o iubire gingaşă pentru soţiile lor, apoi le dădeau carte de despărţire20

fără ca acestea să fi comis ceva rău, se uneau cu alte femei şi credeau că nu supără cu nimic pe Dumnezeu comportându-se în asemenea mod. Alţii însă doreau fiicele femeilor străine, chiar dacă Legea afirmase în mod explicit: „Să nu te încuscreşti cu ele: pe fiica ta să nu o dai după fiul lui şi pe fiica lui să nu o iei pentru fiul tău, că vor abate pe fiii tăi de la Mine ca să slujească altor dumnezei, şi se va aprinde asupra voastră mânia Domnului şi curând te va pierde.”21 Acest argument e tratat prolix în cărţile lui Ezdra. Pentru acest motiv unii socotesc că acela e Maleahi, dar acest lucru este neadevărat. împotriva acestora este blamul; totuşi, la sfârşitul profeţiei vorbeşte de apariţia Mântuitorului nostru, pentru că atunci va fi adus Domnului un sacrificiu pur şi nesângeros, acesta va şterge greşelile tuturor, păcatul va fi şters şi oamenii reînnoiţi într-o nouă viaţă. în Hristos vor fi făptură nouă, când vor fi trecute lucrurile vechi, cum stă scris22.
Tomul 723
Capitolul I
(vers. 1,1)
„ Oracolul cuvântului lui Dumnezeu prin lucrarea îngerului său”
II. Numeşte oracolul cuvântului-profeţiaprimită de la Dumnezeu. Sfinţii profeţi primeau prin intermediul Duhului Sfânt cunoştinţa evenimentelor viitoare, adresând unora sfaturi şi mustrări, nescoţând din inima lor ceea ce ar fi vrut să spună sau profeţind minciuni împotriva unora, ci expunând ceea ce au aflat de la Dumnezeu şi comunicând altora cu sinceritate şi foarte corect grăirile dumnezeieşti. Deci spune că a primit profeţia din partea lui Dumnezeu. Cu acestea face să se înţeleagă că profeţia nu conţine vreo predicţie a vreunui fapt 20
dureros şi neplăcut care se va întâmpla israeliţilor şi nici laude pentru că au trăit corect, ci mai degrabă un reproş pentru preoţi şi oamenii poporului. Vei înţelege aşa acel „prin lucrarea unui înger”: oracolul (profeţia) a fost făcută lui Israel ca şi cum ar exercita sau împlini sarcina (misiunea) profeţiei unul pe nume înger. Şi Maleahi a fost numit înger pentru motivele expuse mai sus.
(vers. 1, 2)
Puneţi în inimile voastre. Eu v-am iubit, zice Domnul.
III. Porunceşte să nu se considere lucru lipsit de importanţă ascultarea a ceea ce va fi spus, ci să asculte cu seriozitate, grijă deosebită şi interes. E drept, de altfel, să aibă asemenea dispoziţii cei care se pregătesc să asculte cuvintele dumnezeieşti, a căror utilitate va fi mare şi bogată când acestea vor fi presărate în mintea lor. Psalmodiază într-un loc dumnezeiescul David: „în inima mea am ascuns cuvintele Tale, ca să nu te supăr cu păcatul ca să nu greşesc ţie”24.
E posibil, sigur, ca cineva, chiar auzind, să dea impresia că nu aude, dacă cuvintele nu au priză în mintea sa; dacă sunt ca zburate din mintea celui care vorbeşte şi doar rezonând în urechile cui ascultă, vor fi considerate în aceeaşi măsură cuvinte vane şi nespuse.
Chiar aşa erau cei despre care un sfânt profet a zis: „Iată un popor nebun şi fără inimă, au ochi şi nu văd, au urechi şi nu aud”25. Pentru acest motiv profetul a considerat necesar să îndemne stăruitor: „Puneţi în inimile voastre”, adică repunând înlăuntrul minţii voastre şi al inimii cuvintele dumnezeieşti şi înţelegând semnificaţia profeţiilor, admiteţi fără îndoială că „Eu v-am iubit, spune Domnul”, şi v-am găsit demni de orice bucurie şi atenţie, de solicitudinea rezervată celor
21
care se iubesc. în schimb, face reproşuri pentru că au răsplătit binele cu răul, deşi aveau obligaţia pentru că au fost găsiţi demni de iubirea Sa să-L înveselească cu bunătatea lor, solicitudinea şi zelul pentru orice lucru plăcut Lui.
Dacă într-adevăr e lucru absurd a nu dori să restitui semenilor noştri ceea ce e datorat, ce ar trebui să spunem în raport cu Dumnezeu, care ne dă din abundenţă tot ceea ce avem nevoie pentru a fi fericiţi, dacă cineva nu ar vrea să se revanşeze cu darurile sale? Se cuvine celui ce posedă o gândire profundă să spună: „Ce voi răsplăti Domnului pentru cât mi-a dat?”26.
(Vers. 1, 3)
„Aţi zis: Cum ne-ai iubit? Nu era Esau fratele lui Iacov, zice Domnul, şi totuşi am iubit pe Iacov şi am dispreţuit pe Esau? Am făcut din teritoriile sale o pustietate şi din moştenirea sa aşezare de singurătate”.
IV. Iudeii erau din când în când loviţi de mânia divină, în măsura în care în multe feluri se arătau nelegiuiţi. Au fost duşi în captivitate, după ce a fost devastată regiunea, golite casele şi cetatea Ierusalimului incendiată, şi împreună cu aceasta şi Templul divin. 27 Cu pretextul unor astfel de suferinţe, au decis să nu fie sinceri faţă de Dumnezeu şi să socotească demnă de puţină consideraţie respectarea Legii. Aşadar, fiindcă era foarte probabil ca, în timp ce Dumnezeu zicea că-i iubeşte, să-şi amintească de strâmtorările captivităţii şi să spună întocmai: „Cum m-ai iubit?”.
Cu mare pricepere, Domnul Universului omite nenorocirile întâmplate între timp, trece sub tăcere relatarea acestora şi readuce dovada iubirii Sale la originea stirpei lor, la Iacov, şi afirmă că l-a iubit şi că l-a urât în schimb pe Esau, deşi acesta ca frate este legat cu legături naturale de cel ce era iubit. Cum scrie dumnezeiescul Pavel: „când nu erau încă

născuţi nici nu făcuseră nimic bun ori rău”28, alesese pe Iacov, din care a luat naştere stirpea iudaică, şi respinsese în schimb pe Esau, nu dintr-un capriciu (Dumnezeu nu este nedrept nici nu emite o sentinţă neechitabilă şi nefondată împotriva nici unui muritor); ci deoarece, cunoscându-le Dumnezeu în parte faptele viitoare şi sentimentele amândurora, socoteşte demn de iubirea Sa pe cel mai bun, acela mai devotat lui Dumnezeu; în acelaşi mod de altfel zice că l-a cunoscut pe fericitul Ieremia înainte de a se zămisli în pântecele mamei şi că l-a sfinţit înainte de a se naşte29. De-ar fi ştiut, o de-ar fi ştiut că ar fi devenit prooroc şi că era potrivit pentru misiunea de a prevesti viitorul. Dumnezeiescul Pavel afirmă că şi noi prin credinţă am fost sfinţiţi în acelaşi mod. „Cei pe care i-a cunoscut i-a şi hotărât să fie asemenea chipului Fiului Său.”30 A zis că i-a chemat şi sfinţit. Aşadar, după preştiinţă, Iacov a fost socotit demn de iubire şi pe drept Esau a fost dispreţuit.
Zice, aşadar: o, Israele „v-am iubit”. N-aş minţi sigur dacă v-aş zice aceasta; veţi şti însă, cu siguranţă, că discursul e drept şi adevărat readucând la originea stirpei desfăşurarea iubirii. Ambii erau fiii lui Isaac, dar Iacov era blând în deprinderi şi prieten al Domnului, celălalt era cu inima împietrită, incurabil, şi cu uşurinţă înclina spre fapte ticăloase. Pentru aceasta m-am apropiat de Iacov şi am distrus moştenirea cuvenită lui Esau, pustiind-o; am strâns-o însă cu mila mea pe cea a lui Iacov, adică voi, sau ţara pe care o locuiţi. Trebuie să se ştie că Esau înseamnă „stejar” şi că acela a fost dur şi inflexibil, aproape ca lemnul stejarului. Pentru că vânduse dreptul său de întâi născut pentru un fel de mâncare, a fost numit şi Edom, care înseamnă pământesc. Pentru acest motiv Sfânta Scriptură zice că a fost numită Idumeea regiunea ocupată de descendenţii lui Esau pe care iudeii într-o zi au cucerit-o şi au făcut-o pustie şi nelocuibilă.
Ce poate să vrea să indice israeliţilor profeţia? Probabil

asta: zice că l-a iubit pe Iacob şi doar pentru că a fost un om „simplu, care locuia într-un cort”, şi că l-a urât pe Esau pentru că acesta era pământesc şi profanator, pentru a o spune ca fericitul Pavel. Era aşadar necesar ca Iudeii să ştie că nu ar fi suferit distrugerea şi exilarea din patrie în pământuri străine dacă l-ar fi imitat pe Iacob. Deoarece, dimpotrivă, l-au imitat pe Esau şi au trăit ca el preferând să calce pe urmele patriei, la urmă au fost daţi pradă duşmanilor.
Dacă cineva vrea să atribuie la ce s-a spus valoare spirituală, să gândească cu siguranţă că Iacob înseamnă „cel care înşeală” şi ar putea fi imaginea oricui înşeală păcatul. Esau în schimb, cum am spus, înseamnă stejar, şi Edom pământ, şi ar putea fi imaginea celui care se gândeşte doar la lucruri pământeşti. Domnul iubeşte pe „înşelătorul” Iacob şi în schimb urăşte pe durul şi inflexibilul Esau sau Edom, adică pe cel care se implică în lucruri pământeşti şi preferă în locul bunurilor spirituale bunurile contingente şi vremelnice. Dumnezeul nostru care iubeşte virtutea va risipi moştenirea celor care trăiesc aşa. Bunurile pământeşti de fapt nu sunt sigure şi stabile. Moştenirea distrusă a idumeilor arată că aceştia vor sfârşi în totală distrugere. Dar cine e devotat lui Dumnezeu va nutri speranţa solidă şi bine fundamentată şi va striga la Dumnezeu, administratorul bunurilor: „în mâini Ie Tale sunt soroacele mele.”31
(Vers. 1, 4)
De aceea va zice Idumeea: «S-a prăbuşit! Să ne întoarcem şi să înălţăm din nou cele pustiite!». Acestea le zice Domnul Atotputernic: Ei vor înălţa, dar Eu voi prăbuşi! Şi vor fii numiţi Hotarele Nelegiuirii şi popor cu care S-a războit Domnul până în veac!
V. Foarte ambiguu e raportul de cuvinte, cu toate acestea nu de neînţeles sensul frazei. Eu am făcut, spune Domnul, din

moştenirea lui Esau pustiire şi nimicire; voi, descendenţii lui Iacob, aţi nimicit-o. Dar poate Idumeul va spune: Chiar dacă a fost complet distrusă şi a fost lovită de nenorociri extreme regiunea pe care o locuiam, noi, supravieţuitorii, întorcândune, vom zidi oraşul şi satele distruse şi vă vom locui. Ce urmează? Răspunde! Spune, Domnul: „Ei vor înălţa, dar Eu voi prăbuşi” şi Idumeea va fi de-a dreptul numită „Pământul nelegiuirii”, întrucât era tulburată de nenumărate păcate. Ei, „poporul cu care Domnul s-a războit până în veac”. Nu cred că sensul literal poate să fie diferit de acesta. Se poate însă adăuga că moştenirea celor ce au gânduri trupeşti şi pământeşti (idumeu înseamnă, cum am zis, pământesc) se va prăbuşi definitiv, pentru că Dumnezeu o va distruge. Nu ai statornicie, nici te poţi bucura pentru totdeauna de ceea ce se întâmplă în lume: o bucurie contingentă trece şi dispare ca umbra, sau pentru că moartea o anulează, sau pentru că survine pe neaşteptate o nenorocire.
Dacă vreun idumeu va vrea să construiască propria moştenire şi cu necinste va strânge bogăţii sau va găsi plăcere în mândrii trecătoare, sau va dori să se îngâmfe cu puterea vremelnică, va găsi acelaşi Dumnezeu al Universului potrivnic şi hotărât să-l combată. Cum a scris dumnezeiescul ucenic: „Dacă cineva vrea să fie prietenul lumii, se va face vrăjmaş lui Dumnezeu.”32 El nu va fi în pace niciodată, cum am spus, cu cei care preferă a se da dorinţei de lucruri pământeşti, nici nu va înceta să-i combată. Urăşte întotdeauna pe cel rău şi îndepărtează de la sine pe cine iubeşte păcatul.
(Vers. 1, 5)
Şi ochii voştri vor vedea şi voi veţi zice: „A fost preamărit Domnul peste hotarele lui Israel.”
VI. Când veţi trece peste aparenţe, este ca şi cum vi s-ar fi deschis ochii, având în vedere clar ceea ce adineaori

v-am zis. Atunci în mod sigur veţi fi de acord în a spune că Domnul a fost lăudat şi preaslăvit în pământul lui Israel. Descendenţii lui Iacob, adică iudeii, au devenit pentru nelegiuirea lor exilaţi, robi şi pradă uşoară a duşmanilor lor; pentru că, după cum am spus, au jignit pe Dumnezeu. însă după ce Dumnezeu a avut milă de ei, cei care trăiseră într-o condiţie de plâns şi fuseseră pedepsiţi de ajuns, s-au întors la starea originară şi condiţia lor a devenit mai prosperă. Regiunea se bucura de bunăstare, ei s-au stabilit în oraşe, au reconstruit templul, au refăcut zidurile Ierusalimului şi s-au întors în starea dorită şi implorată. Idumeea însă a rămas pustie, îşi menţinea condiţia sa nefericită şi nu se redresa la o situaţie mai bună. Aşadar, Domnul a fost preaslăvit în pământul lui Israel.
Trebuie să se ştie că, după înţelesul mai tainic, unii din cei care au aflat pe Dumnezeu nu au fost complet distruşi, deşi L-au supărat şi au fost pedepsiţi pentru păcatul lor; Dumnezeu simte milă după ce a impus o corectă pedeapsă şi din nou readuce la bunăstare. Luptă în schimb fără întrerupere împotriva celor care preferă să nutrească gânduri materialnice şi au la inimă doar carnalitatea; împotriva acestora va prelungi vremea mâniei. Spune: „şi vor fi numiţi hotarele nelegiuirii şi aceştia popor cu care Dumnezeu s-a războit până în veac”.
(Vers. 1, 6)
Fiul îşi cinsteşte tatăl, iar sclavul pe stăpânul său. Şi dacă Eu sunt tată, unde Mi-este cinstirea? Şi dacă Eu sunt stăpân, unde este frica de Mine?, zice Domnul Atotputernic.
VII. Pretutindeni arată că ei au depăşit limitele unui mod sănătos de gândire şi aleseseră să nu se îngrijească exact de Cel care trebuia să stea mai mult la inimă. E sentimentul natural al fiilor, pe bună dreptate, să doreşti slava tatălui. Dacă însă

cineva e slugă credincioasă, îşi va dori ca domnul său să devină însemnat în orice lucru cunoscut. Aşa şi el se va împărtăşi de fericirea pe care o implică aceasta, se va mândri şi va considera totul prilej de bucurie extremă.
Voi, însă, zice, care ar trebui să Mă cinstiţi ca tată şi să vă temeţi de Mine ca Dumnezeu, sub amândouă aspectele aţi îndeplinit mult mai puţin datoria voastră: e evident într-adevăr că nu daţi cinste Tatălui nici nu aveţi frică de Domnul. Unde este cinstea Mea? Unde e frica, dacă refuzaţi să faceţi tot ce e destinat slăvirii Mele şi, fără frică de pedepse, vă retrageţi din faţa poruncilor Domnului? A zis ceva asemănător şi prin gura lui Isaia: „Ascultă, cerule, şi ia aminte, pământule, că Domnul grăieşte: Hrănit-am feciori şi i-am crescut, dar ei s-au răzvrătit împotriva Mea.”33 Trebuie, aşadar, să ne îndreptăm a căuta ceea ce dă slavă lui Dumnezeu şi să fim harnici în a pune în practică, ştiind că stă scris: „Eu preamăresc pe cei ce Mă preaslăvesc pe Mine, iar cei ce Mă necinstesc vor fi ruşinaţi.”34 Dumnezeu, Tatăl Universului, va fi slăvit de noi dacă nu ne vom grăbi să facem ceea ce e dulce şi plăcut (în ochii noştri, n.tr), ci în schimb vom îndrepta spre El gândurile noastre şi vom asculta în orice situaţie de poruncile Sale. Va fi temut ca Domn dacă ne vom suprima înclinarea spre răutate, din frica de a-L supăra, şi vom gândi că înfruntăm fără riscuri examenul tribunalului dumnezeiesc. Pentru că noi toţi trebuie să ne înfăţişăm înaintea scaunului de judecată al lui Hristos, ca să ia fiecare după cele ce a făcut prin trup: ori bine, ori rău35.
(Vers. 1, 7)
Voi, preoţii care dispreţuiţi numele Meu, aţi zis: «Cum am dispreţuit numele Tău?». Aducând la altarul Meu pâini pângărite! Şi aţi zis: «Cum le-am pângărit?». Când aţi spus: «Masa Domnului este pângărită şi

bucatele puse deasupra sunt o nimica toată!». 36
VIII. Deplânge cu vehemenţă neglijenţa preoţilor cărora Legea le stabileşte: „Faceţi pioşi pe fiii lui Israel”. în general, „ de fapt, poporul supus urmează exemplele virtuoase ale acelora care îl conduc şi primeşte o mare pagubă când îi vede neîngrijindu-se de respectul faţă de Dumnezeu. Şi în raport de strânsă legătură cu aceştia suferă neglijenţa în evlavie şi urmează servil căderile învăţătorilor. Şi pentru ca argumentul să fie adevărat, îl confirmă acelaşi Dumnezeu al Universului, zicând: „Pentru că păstorii şi-au ieşit din minte şi n-au căutat pe Domnul şi de aceea s-au şi purtat ei nebuneşte şi toată turma ei s-a risipit37. Aşadar, în genere, slujitorii sfintelor altare se dovedesc imbold pentru alţii: în viaţa onorabilă dacă au ales să trăiască drept şi să-L cinstească pe Dumnezeu în modul corespunzător; şi îndemn la fapte imorale şi nelegiuite, dacă în faţa tuturor se dovedesc a fi afectaţi de asemenea rele. Pentru acest motiv şi dumnezeiescul Petru îndeamnă foarte înţelept pe preoţi să devină modele pentru turmă38.
Voi, zice Domnul, doar vă făliţi de preoţie şi de fapt dispreţuiţi numele Meu. Şi dacă vreţi să ştiţi cum îl dispreţuiţi, ascultaţi strigătul: De ce aduceţi la altarul Meu pâine pângărită? Dacă răspundeţi din nou: „în ce fel le-am pângărit?”, vă voi spune: Pentru că aţi crezut sau, mai bine zis, afirmaţi cu propriile voastre fapte că „masa Domnului e de ocară”. Deoarece trebuie să refacem într-un tablou laolaltă fiecare din lucrurile spuse şi să le interpretăm cu precizie, să spunem ce simbolizează pâinea pângărită. Numeşte pângărită pâinea murdară şi impură. Trebuie de altfel ştiut că, prin voinţa legiuitorului, în jertfele care se aduceau erau, desigur, jertfite şi pâini, dar azime şi curate: a dat dispoziţie ca cu pâinea dospită să fie împlinită doar „Jertfa” de laudă39. Ceea ce se poate zice în sens mistic, cu privire la asta, am zis suficient în altă parte (cf. Glafire)40; totuşi acum voi explica în mod sumar,

pentru ca să nu par leneş faţă de lucruri de aşa mare utilitate. Pâinea azimă e simbolul vieţii feciorelnice şi curate. în sensul acesta scrie Pavel celor convinşi în credinţă: „De aceea să prăznuim nu cu aluatul cel vechi, nici cu aluatul răutăţii şi al vicleşugului, ci cu azimele curăţiei şi ale adevărului.”41 Şi iarăşi: „Curăţiţi aluatul cel vechi, ca să fiţi frământătură ■nouă, precum şi sunteţi fără aluat; căci Paştile nostru Hristos S-a jertfit pentru noi”42. Hristos îndeamnă stârnitor la rândul Său pe sfinţii apostoli cu aceste cuvinte: „Iar Iisus le-a zis: Luaţi aminte şi feriţi-vă de aluatul fariseilor şi al saducheilor.”43 “
Aşadar, pâinea azimă e simbolul vieţii curate, sfinţite şi feciorelnice. Cei care ofereau pâine azimă şi sărbătoreau „Sărbătoarea Azimilor” după Lege, le aduceau ca chipuri şi simboluri ale lor înşişi. Legea spune afară de aceasta că trebuie făcută jertfa de laudă cu pâine dospită numind în aparenţă pâine dospită pe cine nu a fost încă curăţit cu sfântul Botez şi are în sine, ca un aluat, resturile vechii răutăţi. Pentru acest motiv: pentru că noi nu alungăm din biserici, când aducem slavă lui Dumnezeu, pe cei care sunt încă catehumeni şi nu au învins încă cu sfântul Botez păcatul, ci dimpotrivă, îi luăm colaboratori atunci când săvârşim jertfa de laudă. Spune: „Voi, preoţii cei care dispreţuiţi numele Meu” aducând la jertfelnicul meu pâine pângărită. Aşadar, este necesar ca preoţii să aibă grijă să nu se întâmple nimic asemănător în Biserică şi să ştie că îndeplinirea riguroasă a unor asemenea lucruri prea sfinte îl va înveseli pe Domnul, în timp ce neglijenţa îl va întrista peste măsură. Nu e greu de constatat, pe de altă parte, că asemenea comportament nu va rămâne oricum nepedepsit, întrucât aceştia aud: „voi, preoţii care dispreţuiţi numele Meu”. De fapt neglijenţa preoţilor e un fel de dispreţ la adresa lui Dumnezeu şi greşeala lor e comisă împotriva slavei care I se cuvine şi îi este datorată.

(Vers. 1, 8)
Pentru că dacă aduceţi ca jertfă o vită oarbă, oare nu-i lucru rău? Şi dacă aduceţi una şchioapă SAU bolnavă, oare nu-i lucru rău? Ofer-o mai-marelui tău, dacă o va primi! Va lua oare aminte la tine?, zice Domnul Atotputernic.
IX. Legea prescria cercetarea animalelor destinate sacrificiului, cu darea la o parte a celor mutilate şi primirea doar a celor integre44. în timpul proorocului, însă, se aducea la altarul sacrificării orice animal, fără diferenţiere şi fără verificare, neţinând astfel cont de cinstea datorată lui Dumnezeu; dar se ocupau în schimb să strângă cel mai mare număr posibil de animale şi să aibă o mare cantitate de berbeci în templu, şi poate şi în sfântul tabernacul.
Nu e, oare o, apărători ai Legii! -, victimă de îndepărtat un animal orb, dacă cineva îl aduce la jertfire? Dacă animalul e şchiop sau bolnav, va evita aceasta dojana de a fi adus jertfă o victimă mutilată? Nu consideraţi aceste animale puţin potrivite şi nedemne de jertfire? Dacă, totuşi, credeţi că lucrurile stau diferit, aduceţi-le ca dar de oaspete şi cadou unuia dintre cârmuitori. Acesta nu le va accepta şi, fără a se simţi jenat faţă de cine le face cadou, nu va găsi de iertat o asemenea faptă, ba chiar se va indigna mult, socotindu-se ofensat. E, aşadar, un lucru foarte clar, de nesugerat, a îndrăzni să oferi lui Dumnezeu ceea ce nici măcar semenul nostru nu ar accepta. Pentru noi acesta este un păcat grav: când vrem să oferim ceva lui Dumnezeu şi căutăm, imprudenţi, ce avem mai urât şi de mai mică valoare, fără a ne gândi absolut deloc că şi Cain nu aducea o jertfă acceptabilă, pentru că nu jertfea în mod corect, ci după ce şi-a reţinut pârga şi lucrurile cele mai bune, găsea de cuviinţă să slăvească pe Dumnezeu aducându-I lucruri de mai mică valoare. Dar Dumnezeul Universului nu S-a uitat spre darurile lui45. Pentru că nu

consideră că neglijenţa celui ce jertfeşte este un respect adus Lui. Legea nu permitea să intre la sacrificat animale oarbe, oloage şi bolnave; orbul reprezintă simbolic pe cei care nu au în inimă iluminarea dumnezeiască; ologul pe cei care nu ştiu să înainteze corect în faptele cele bune; bolnavul pe cei care fără multă grijă, cu nebăgare de seamă, moleşit şi neglijent, zic că slujesc pe Dumnezeu. A spus într-un loc, prin gura profetului: „Blestemat să fie tot cel ce face lucrurile Domnului cu nebăgare de seamă”46. Este de aceea necesar ca noi să avem mintea luminată, ca aceasta să înainteze corect şi să fie viguroasă. Pentru că atunci vom fi plăcuţi şi sfinţi la judecata lui Dumnezeu Care iubeşte virtutea.
(Vers. 1, 9)
Şi acum, împăcaţi-L pe Dumnezeul vostru şi rugaţi-vă Lui. Dacă voi aţi făcut acestea, „să mai îngădui oare prezenţa unora ca voi lângă Mine?”, zice Domnul Atotputernic.
X. îndeamnă nelegiuiţii la pocăinţă şi spune că trebuie să fie temperată şi potolită mânia care s-a abătut asupra acestora. De fapt El e bun: sprijină pe cei ce cad47, vindecă pe cei zdrobiţi48, face să se întoarcă pe cine s-a pierdut. 49 Spunând: „îmbunaţi pe Dumnezeul vostru” face să se înţeleagă, foarte potrivit, că Dumnezeu respinge pe cei care nu evită să-L supere şi că aproape îndepărtează privirea Sa de la cei ce nu caută slăvirea Sa, negăsindu-i vrednici de compasiune sau de dragoste, nici de o privire. „Ochiul Domnului stă asupra celor drepţi”, cum stă scris. 50 A spus şi unor nelegiuiţi prin gura lui Isaia: „Când întindeţi mâinile spre Mine, voi întoarce ochii de la voi.”51 Aşadar, păcătoşii trebuie să-L îmbuneze pe Dumnezeu dacă vreodată reuşesc să întoarcă privirea Domnului spre ei şi să înlăture de la ei suferinţele care urmează îndepărtării Sale. Arată cu claritate păcatul preoţilor şi refuză să fie combătut. Nu a minţit spunând: „ De către voi a fost

făcut acest lucru”? Practic aţi tăcut, spune, când alţii au păcătuit, ba chiar aţi fost aproape autorii faptelor nelegiuite împotriva Mea: acestea sunt imputabile neglijenţei voastre, pentru că niciunul nu mişcă un deget. în orice caz, chiar dacă unii din voi s-au temut să vă acuze pentru fapte, Eu nu voi fi precum unul din voi şi nu voi accepta în prezenţa Mea nelegiuiţi. Este o clară asemănare între acest concept şi cel davidic: „Acestea ai făcut şi am tăcut, ai cugetat fărădelegea, că voi fi asemenea ţie; mustra-te-voi şi voi pune înaintea feţei tale păcatele tale”52. Judecătorul nu ţine seama, dar e drept şi imparţial, pentru că e Dumnezeu.
(Vers. 1,10)
Pentru că şi printre voi vor fi închise uşile, şi nu veţi aprinde focul degeaba la altarul Meu.
XI. Foarte potrivit introduce, ca într-o proorocie, anunţul frumuseţii vieţii în Hristos: vorbeşte ca şi cum ar fi dispărut chipul Legii şi al preoţiei vechi şi dădeau să apară preoţii adevărului, care vor fi slujitori ai cultului duhovnicesc şi vor căuta cu mare avânt slava lui Dumnezeu. Spune că vor rămâne închise uşile pentru ei; pentru preoţii după Lege nu va mai fi un miros suav: „Dacă va închide în faţa unui om, cine va deschide?” şi „dacă El va deschide, nimeni nu va închide, şi dacă el va închide, nimeni nu va deschide53”, ori pentru că va fi apărut tabernaculul cel mai adevărat, adică Biserica, şi în aceasta nu vor intra cei care vor fi încă preoţi după Lege. Excluşi pentru necredinţa lor, vor rămâne afară şi nu vor avea acces la lucrurile sfinte. Este clar din vorbele Domnului proorocite prin profetul Osea că aceştia au decăzut din serviciul divin: „Că zile fără de număr fiii lui Israel vor rămâne fără rege, fără căpetenie, fără jertfă, fără stâlp de aducere aminte, fără efod şi fără terafimi.”54 Aşadar, când zice că pentru aceştia vor trebui să fie închise uşile, pentru că Biserica nu-i primeşte, schiţează, după părerea mea, termenul cultului după Lege şi sfârşitul preoţiei ce ţine de aceasta: nu

vor mai fi niciodată sacrificate oi, iar Dumnezeul Universului va fi onorat cu jertfe nesângeroase.
Deoarece adaugă: „Nu veţi aprinde în zadar altarul Meu”, spunem că a vorbit cu discreţie. Vrea să facă să se înţeleagă în final că au fost chemaţi la preoţie şi la aprins focul pe altar nu pentru a micşora slava Celui care i-a chemat, ci pentru că aducând slavă în modurile potrivite, obţin şi privilegiile preoţiei. Cei care nu s-au gândit la aşa lăudabile preocupări şi nu au evitat, pentru respectul ce trebuie adus serviciului divin, să-L supere pe Dumnezeu, sunt în final pedepsiţi pe bună dreptate. Şi are perfectă dreptate, vină nu mică e să socoteşti lucru demn de nici un respect participarea la darurile lui Dumnezeu şi să respingi în mod foarte prostesc omagierile Sale.
Esau a fost numit pământesc şi sătul, tocmai pentru că şi-a vândut dreptul de întâi născut pentru un blid de mâncare. 55 De aceea, când zice: „Nu veţi aprinde în zadar (focul) la jertfelnicul meu”, vrea să facă să se înţeleagă că preoţia nu e fără plată, darnici fără pedeapsă, dacă cineva nu se apropie de aceasta în modurile şi mentalitatea potrivită. Trebuie să se ştie, însă, că textul ebraic are un sens diferit şi o dispunere diferită a cuvintelor. Spune, de fapt: voi şi Leviţii şi preoţii care ocupă poziţia cea mai înaltă la templu, propuşi de voi a închide porţile (templului), nu veţi aprinde în zadar jertfelnicul meu, deci nu veţi lucra fără recompensă serviciul sau preoţia, pentru că poporul vă va aduce zeciuielile, pârga, jertfa de mulţumire.
Aşadar, pentru că au fost dispreţuite darurile lui Dumnezeu şi nu li s-a dat acestora atenţia deosebită:
(Vers. 1,11)
Nu-Mi mai pasă de voi, zice Domnul Atotputernic, şi jertfă nu voi mai primi din mâinile voastre! Căci de la răsăritul soarelui până la apus numele Meu este

slăvit printre neamuri şi în tot locul se aduce tămâiere numelui Meu şi jertfă curată, căci mare este numele Meu între neamuri, zice Domnul Atotputernic.
XII. Refuză de acum deschis punerea înainte a jertfei după Lege, aproape încetează a-i mai iubi pe iudei, consideră neplăcută preoţia şi inadmisibil simbolul, adică boii şi fumul de tămâie, pentru că nici măcar în principiu acesta nu era scopul Său. Ne-o spune şi prin gura altor profeţi; a spus prin gura lui Isaia: „Ce-mi foloseşte mulţimea jertfelor voastre?, zice Domnul. M-am săturat de arderile de tot cu berbeci şi de grăsimea viţeilor graşi şi nu mai vreau sânge de tauri, de miei şi de ţapi! Când veneaţi să le aduceţi, cine vi le ceruse? Nu mai călcaţi în curtea templului Meu! Nu-mi mai aduceţi daruri zadarnice! Tămâierile îmi sunt dezgustătoare; lunile noi, zilele de odihnă şi adunările de la sărbători nu le mai pot suferi. însăşi prăznuirea voastră e nelegiuire!”56. Şi prin gura lui Ieremia:„Aşa zice Domnul Savaot, Dumnezeul lui Israel: arderile de tot ale voastre adăugaţi-le la jertfele voastre şi mâncaţi carne; că părinţilor voştri nu le-am vorbit şi nu le-am dat poruncă în ziua aceea, în care i-am scos din pământul Egiptului, pentru arderea de tot şi pentru jertfă;57 Legea era o schiţă şi o anticipare a cultului duhovnicesc şi adevărat; legiuiri omeneşti, cum scrie dumnezeiescul Pavel, valide până în vremea în care vor fi îndreptate”. 58 Timpul îndreptării nu e altul decât cel al venirii Mântuitorului nostru, când se zice că a fost anulat primul legământ, pentru că nu era fără reproş: acesta devine vechi şi a fost căutat locul celui nou şi al doilea legământ, care este scutit de orice ruşine şi vină. Prin acesta a vorbit de fapt Cel care a fost numit şi „înger de mare sfat”. 59 Pentru aceasta El spunea: „Nu vorbesc de la Mine, ci Tatăl care m-a trimis El mi-a şi poruncit ce trebuie să zic şi să vestesc.”60 A spus deci dar preoţilor Legii că ei nu sunt agreaţi şi că nu este mulţumit de aceştia, care aduc jertfe (în aparenţă

şi în simboluri), şi că nu va accepta sacrificiile lor. Prevesteşte în schimb că mare şi strălucitor va fi numele Său printre oamenii de peste tot pământul şi că, în orice loc şi de către orice neam, vor fi aduse în numele Său jertfe pure şi nesângeroase, pentru că preoţii nu-L vor subaprecia niciodată, nu vor fi neglijenţi în slujirea cea duhovnicească, ci o vor face cu grijă, bunătate şi sfinţenie, după ce s-au îngrijit să jertfească parfumul tămâierilor inteligibile, adică credinţă, nădejde, dragoste şi podoabele faptelor bune. Aceasta foarte sigur după ce s-a împlinit jertfa cerească dătătoare de viaţă a Lui Hristos, prin intermediul căreia moartea a fost nimicită şi acelaşi trup stricăcios şi pământesc s-a îmbrăcat în nestricăciune. 61
(Vers. 1,12)
Voi însă îl spurcaţi când ziceţi: «Masa Domnului este pângărită, iar bucatele Lui aşezate deasupra, o nimica toată!»
XIII. Şi cu aceste cuvinte arată că cei chemaţi dintre neamuri vor fi mai buni şi mai corecţi decât israeliţii. în comparaţie cu aceia, într-adevăr, vor fi sacrificii curate şi tămâie parfumată, şi mare va fi numele Său „de la răsărit până la apus”62. Voi însă nu conferiţi altarului marea cinste care I se cuvine lui Dumnezeu. îl pângăriţi spunând: „Masa Domnului este pângărită, iar bucatele Lui aşezate deasupra, o nimica toată”. Este posibil ca preoţii să nu fi spus astfel de cuvinte, dar cu aceleaşi fapte confirmau acest lucru, exact ca „Zis-a cel nebun în inima sa: Nu este Dumnezeu!”63 Stricatu-s-au oamenii şi urâţi s-au făcut întru îndeletnicirile lor. Nu este cel ce face bunătate, nu este până la unul. Din aceste lucruri se recunoaşte dispreţuitorul: chiar dacă nu „proferează” cuvinte, cu faptele sale şi cu sminteala sa el a strigat: „Nu este Dumnezeu!”. Cei care trăiesc ca şi cum Dumnezeu nu i-ar

privi şi fac orice lucru în mod nechibzuit şi împlinesc în mod absurd ticăloşii, cu aceleaşi fapte şi activităţi, neagă pe Dumnezeu. în acelaşi fel, cei care nu s-au străduit să rezerve Sfântului Altar veneraţia potrivită datorată acestuia, prin intermediul celor ce urmează spun: „Masa Domnului este pângărită”. Aşadar, în aceste lucruri trebuie evitată neglijenţa, şi dacă vreunul nu va dori să se comporte aşa, va auzi pe Domnul sigur zicând: „Nu-mi mai pasă de voi şijertfănu voi mai primi din mâinile voastre”. Niciunul, dacă e sănătos la minte şi conştiinţă, nu poate pune la îndoială faptul că e un lucru îngrozitor să jigneşti pe Dumnezeu.
(Vers. 1,13)
Şi aţi zis: „Acestea sunt din trudă grea”, dar eu le-am spulberat, zice Domnul Atotputernic. Aduceaţi lucruri de furat, vite şchioape şi suferinde; şi, dacă le veţi aduce jertfă, oare le voi primi din mâinile voastre? Zice Domnul Atotputernic.”
XIV. Ceartă aspru preoţii, întrucât nu se îngrijeau să cerceteze animalele oferite sacrificării ci, cu neglijenţă şi fără nici un control, acceptau animale şchioape, oarbe şi bolnave, chiar dacă Legea rânduise în mod clar să fie refuzate animalele mutilate. Dacă, pe urmă, din întâmplare vreunul din preoţi alunga pe cine aducea la sacrificat animale nefolositoare, cei care le ofereau insistau, aducând ca pretext la fiecare pas exilul şi afirmând în mod foarte riguros că animalele nu erau de proastă calitate, ci au suferit din cauza drumului, pentru că aceştia se reîntoarseră din Babilonia în Iudeea. Aduceau şi animale furate, şchioape şi bolnave. Animalele sălbatice, câteodată atacând turmele, răneau oile; dacă vreodată, însă, răpeau un animal, păstorul, venind în ajutor, o salva din ghearele lor sau speriindu-le cu lătratul câinilor sau aruncând bâta. Aceasta e animalul furat, acestea erau aduse jertfă

împreună cu cele şchioape, care nu mai puteau paşte împreună cu celelalte. Ofereau, între altele, şi bolnave, adică cele oricum muribunde, ultragiind mai degrabă decât onorând pe Domnul Universului. Dar Eu „le-am spulberat”, zice Domnul Atotputernic. Şi fiindcă aţi învăţat să faceţi sacrificii profanatoare, nu pot accepta ofranda voastră, zice, nici să consider miros bineplăcutjertfeleatâtde contrare Legii şi impure.
Pentru aceasta trebuie să facem sacrificii în mod foarte corect şi cu zel şi să nu oferim sub nici o formă Lui Dumnezeu animale demne de dispreţ, de foarte slabă calitate şi de nici o importanţă, ci excelente şi alese. Dacă, pe urmă, vreunul se va dărui pe sine lui Dumnezeu aminteşte-ţi că fericitul Pavel scria aşa: „înfăţişaţi trupurile voastre ca pe o jertfă vie, sfântă, bineplăcută lui Dumnezeu, şi aceasta este slujirea voastră duhovnicească”64 să examineze cu atenţie viaţa sa, să fie un sever examinator al inimii sale. Verifică dacă din întâmplare nu e bolnav, nu are deci în minte lumina adevărului; nu şchiopătează, neavând capacitatea de a merge drept spre orice bine; nu e fructul răpirii sau bolnav. Trebuie într-adevăr ca voi să vegheaţi, „pentru că vrăjmaşul vostru diavolul umblă răcnind ca un leu căutând pe cine să înghită”65. Aşadar, când ne găseşte treji şi atenţi, fiara trece mai departe. Dacă însă ne vede adormiţi şi neatenţi, ne duce departe, ne face bolnavi, adică slabi, şi cu totul incapabili să practicăm virtutea. Feriţi-vă şi de greutate, adică nu fiţi fricoşi şi nu încetaţi a fi constanţi. Pentru că după cum constanţa duce la viaţă, aşa frica la moarte. Aceasta e de fapt pentru noi slăbiciune a sufletului şi amorţeală a inimii. Pentru acest motiv fericitul prooroc Isaia ne îndeamnă să ne eliberăm de asemenea rele spunând: „întăriţi-vă voi, mâini slabe, şi prindeţi putere, genunchi slăbănogi. Ziceţi celor slabi la inimă şi la cuget: întăriţi-vă şi nu vă temeţi. Iată Dumnezeul vostru! Cu judecată răsplăteşte şi va răsplăti; El va veni şi ne va mântui.”66

(Vers. 1, 14)
Blestemat cel care era puternic şi avea în turma lui animal de parte bărbătească şi juruinţa lui era privitor la aceasta, dar jertfeşte Domnului un animal diform. Pentru că Eu sunt un mare împărat, zice Domnul Atotputernic, şi numele Meu este strălucit printre oameni.
XV. Aruncă, în final, blestemul împotriva celui care jertfeşte în mod nelegiuit. Şi o face pe bună dreptate, zice: dacă cineva face o făgăduinţă şi are în turmele sale un animal de parte bărbătească fără pată de ce nu îl oferă pe acela Domnului? Şi le alege mai degrabă pe cele care par a fi de nici o valoare, obţine singurul rezultat de a-L ofensa pe Domnul.
Noi nu slujim pietre lipsite de sensibilitate, ca cei care sunt în întuneric, în eroare şi în idolatrie profană, ci pe Dumnezeul omnipotent şi creator al Universului, de Care se înfricoşează cerurile, în faţa Căruia pământul şi toţi locuitorii lui se înfiorează. încă o dată susţine marea corectitudine a neamurilor, spunând că faţă de acestea este ilustru, venerabil şi admirabil numele Divinităţii. Şi noi nu încercăm sentimente diferite de acestea! Domnul nostru Iisus Hristos primise şi pe centurionul care era idolatru, şi spuse: „Adevărat vă zic, în Israel nu am găsit pe nici unul cu o credinţă aşa de mare”. 67
E blestemat, deci, cine jertfeşte Domnului animalul bolnav, dacă poate să-L cinstească cu cele mai bune, dacă are în turme, cum abia am spus, un animal fără pată şi de parte bărbătească. E de observat că cere pentru jertfă masculi, chiar dacă Legea a rânduit să se sacrifice Domnului şi femele. 68 Să spunem, aşadar, că sacrificiile închinate lui Dumnezeu cereau o victimă fără pată şi de parte bărbătească, care era chipul celui ce făcea ofranda, pentru că Legea cerea ca cei care vroiau să se înalţe la Dumnezeu în miros plăcut

trebuiau să fie valoroşi, superiori patimilor şi lipsiţi de orice pată. Jertfele oferite pentru iertarea păcatelor însă admiteau fără îndoială femela mieilor şi a ţapilor. Şi asta vroia să fie o aluzie la slăbiciunea celor care le ofereau. Femela, într-adevăr, e fără vigoare şi inferioară masculilor în putere. Orice păcat, de altfel, e împlinit când mintea e slăbită şi nu mai are deloc vigoare spirituală.
Capitolul II
(Vers. 2,1-2)
Şi acum porunca aceasta către voi, preoţi: Dacă nu-Mi veţi da ascultare şi dacă nu vă veţi pune în inimă să daţi slavă numelui Meu, zice Domnul Atotputernic, voi trimite asupra voastră blestemul şi voi schimba în blestem binecuvântarea voastră, [cu adevărat] o voi blestema. Şi voi risipi binecuvântarea voastră şi nu va mai fi printre voi, căci voi nu [v-o] puneţi în inimă.
XVI. Iartă cu bunăvoinţă păcatele precedente, măreşte mila Sa, aproape readucând păcătoşii la „buna creştere” de la început. Asta cred că vrea să schiţeze când zice cu folos: „Acum porunca aceasta către voi, preoţi”. Ameninţă, însă, mai departe, că dacă nu vor vrea să facă ceea ce trebuie să facă, să pună în inimă şi să ţină în minte cunoaşterea proorociilor dumnezeieşti, dacă nu vor fi mai buni decât înainte şi nu vor căuta slava lui Dumnezeu, fără să mai dispreţuiască altarul şi împlinind cu curăţenie şi fără greutate practicile stabilite de Lege, îi va blestema sub orice aspect şi-i va supune mâniei dumnezeieşti. Cred, pe de altă parte, că acel: „Voi blestema binecuvântarea voastră şi o voi risipi” semnifică poate că binecuvântarea prosperitatea, recoltele îmbelşugate, pământurile fertile şi înfloritoare, numărul animalelor care va creşte peste măsură şi aceştia nu vor suferi vătămări fizice - dacă este retrasă, situaţia va evolua în sens complet opus;

prosperitatea va dispărea cu totul, ba dimpotrivă, vor precumpăni lucrurile în care este foarte evident că s-au împotmolit.
Asta e în ce priveşte situaţiile sensibile şi întâmplătoare. Trebuie însă ştiut că dacă cineva nu vrea să ţină în minte poruncile dumnezeieşti, toate bunurile duhovniceşti se vor preschimba în nimic şi nu va avea nici un rod al vieţii duhovniceşti: va rămâne lipsit de binecuvântarea cerească dată de Domnul, va cădea în blestem şi în pedepsele ce urmează acestora. Aşadar, trebuie să căutăm slava lui Dumnezeu. Şi Acelaşi Mântuitor ne-a învăţat modul în care să o facem corect, spunând: „Aşa să lumineze lumina voastră înaintea oamenilor, aşa încât să vadă faptele voastre cele bune şi să slăvească pe Tatăl vostru Cel din ceruri”69. Atunci vom primi binecuvântarea deplină şi strălucirea de neclintit, ne vom bucura de bogăţia roadelor duhovniceşti şi plini ochi de orice bine, vom trăi o viaţă adevărată şi înaltă.
(Vers. 2, 3-4)
Iată, Eu vă desprind umărul şi vă voi împrăştia balegă pe feţe, balega sărbătorilor voastre; şi vă voi duce şi pe voi laolaltă [cu ea]! Şi veţi cunoaşte că Eu am trimis la voi porunca aceasta, pentru că „e un legământ între Mine şi Leviţi”, zice Domnul Atotputernic.
XVII. încă o dată în versetul pus înainte este subînţeles ceva ce cred că trebuie să fie afirmat, în mod foarte clar, în favoarea celui care vrea să asculte, care aşa va putea să înţeleagă foarte bine ceea ce este simbolizat. Legea mozaică aduce mari laude celui care se apropia de altarele dumnezeieşti şi săvârşea ritualurile sfinte şi îl considera aproape un dumnezeu. Citează, într-adevăr: „Ceea ce le dă Domnul e partea Sa”70. A zis într-un loc şi dumnezeiescul Pavel: „Priviţi

pe Israel după trup: Cei care mănâncă jertfele nu sunt ei oare părtaşi altarului?71” Era obişnuinţă să scoţi de la fiecare victimă adusă Domnului o spată, pieptul, lobul ficatului, rinichii, măruntaiele, adică vintrele72: în acest mod litera Scripturii indică, în simbol, că este nevoie ca toate viscerele noastre cu care ne-am închinat Domnului în miros plăcut să fie consacrate lui Dumnezeu şi sfinţite. Aduceau într-adevăr viscerele după ce le curăţau de orice impuritate. Spata poate să fie înţeleasă ca simbol al forţei. Afirm că noi, tari şi valoroşi în orice faptă bună, trebuie să căutăm cu înţelepciune acel motiv pe care psalmistul îlintonează la liră: „Binecuvintează, suflete al meu, pe Domnul şi toate cele dinlăuntml meu numele cel sfânt al Lui”73. De viscere şi de sacrificiile împlinite după Lege am vorbit, însă în mod particular în alte opere. 74 Totuşi, întrerupând aici de a mai vorbi, vom încerca pe cât ne stă în putere să clarificăm versetul în cauză. Chiar dacă Legea a impus sarcina de a controla victima şi de a nu aduce la altar nici o victimă fără a o examina bine, şi a îngăduit acelor conducători ai cultului să aleagă părţile victimelor, aceştia neglijau datoria de a controla, ignorau observaţia aşa-ziselor tributuri şi nu mai făceau deloc ceea ce place lui Dumnezeu, ci ceea ce doreau ei să facă: poruncind şi făcând aşa încât poruncile lor să fie îndeplinite, alegeau din victime cărnurile care li se păreau lor mai potrivite. De acest lucru îi acuză zicând: „Iată eu vă desprind spata”. Acel „vă desprind” devine „m-am desprins” odată şi iarăşi vreau ca obiceiul să fie menţinut. Am aruncat, de asemenea, sau arunc „balega pe chipul vostru”. Fiindcă aceştia au dezonorat altarul, spune: „Voi împrăştia”, ca şi cum ar întoarce ofensa, pentru că spune „Cine M-a dispreţuit va fi obiect de dispreţ”. 75 „Vă voi duce şi pe voi laolaltă cu ea”, adică şi în acest lucru voi fi mai presus şi voi ultragia nelegiuiţii. Fiindcă aţi împlinit în modul vostru legea în privinţa jertfelor, şi în nici un caz nu aţi vrut să

acceptaţi să renunţaţi la partea permisă şi vă pare zadarnic să controlaţi defectele, veţi şti că aşa sunt închise pentru voi uşile, adică sunteţi excluşi şi depuşi din serviciul divin. De ce am dat porunca aceasta sau ordinul adresat Leviţilor? Care este scopul? E bine de ştiut că slujitorii altarelor dumnezeieşti trebuie să facă voia Domnului şi să lase în urma poruncilor dumnezeieşti tot ceea ce, din contră, pare plăcut loruşi. în acest mod slujitorii vor fi sfinţi şi nu vor fi iubitori ai lucrurilor contingente, nici nu vor fi momiţi de avantaje mârşave.
(Vers. 2, 5 a)
Legământul Meu cu el era un legământ de viaţă şi de pace.
XVIII. Trece la a vorbi despre sfinţi şi de cei care au fost preoţi lăudabili şi arată că e lucru cu adevărat sfânt serviciul divin dedicat Legii prosperităţii şi fermităţii pe care le prezic profeţiile dumnezeieşti. Cum scrie foarte înţeleptul Pavel: „Deci, Legea e sfântă şi porunca e sfântă şi dreaptă şi bună. 76” Aşadar, când dă a vorbi de Levi, trebuie să fie înţeles în mod corect conţinutul, nu atribuit sigur celui care a fost procreat de Iacob şi a fost cuprins între cei doisprezece fii ai săi; aceştia nu sunt deloc preoţi; vom înţelege însă preoţia şi acelaşi serviciu divin reprezentat în persoana lui Levi. „Era deci, zice, adresat lui, decretul meu de viaţă şi de pace. Legea scrisă în realitate a fost dictată preasfântului Moise. După ce a fost rânduită prin mijlocirea îngerilor77 a fost împărţită israeliţilor prin intermediul mijlocitorului Moise şi conţinea un mesaj de viaţă şi de pace pentru cei care vroiau să trăiască în mod corect şi să pună ca normă a propriei vieţi voinţa Legiuitorului. Pentru moment, pare că vorbirea indică în manieră neclară contemplarea vreunuia din lucrurile mai importante. Celor din vechime, de fapt, le-a fost dată Legea care învăţa pe Leviţi despre Hristos şi reda o imagine şi o schiţare clară a celor

mai adevărate lucruri. Adevărat e însă Hristos care Este viaţă şi pace78 şi ceea ce simbolurile mozaice ne descriu. Pentru acest motiv, vorbind iudeilor, spunea: „Dacă aţi fi crezut lui Moise aţi fi crezut şi Mie, căci despre Mine a scris acela. 79” Hristos era simbolizat în mielul junghiat a paisprezecea zi a primei luni, care servea la salvarea celor care cu sângele său vroiau să ungă uşorii caselor80; în juninca roşie şi fără meteahnă,81 a cărei cenuşă amestecată cu sânge sfinţea pe cei „spurcaţi, curăţându-le trupul”, cum este scris82; în pâinea nedospită,83 turturelele şi puii de porumbel84. Într-un cuvânt, Legea era îndreptată spre contemplarea lui Hristos. 85 Foarte corect deci e numit Legământul de viaţă şi de pace. însufleţiţi în acesta şi prin acesta am avut mai târziu acces la Dumnezeu şi Tatăl şi trăim în pace cu El prin intermediul ascultării şi credinţei86.
(Vers. 2,5 b)
le-am dat, ca să se teamă de Mine şi să se cutremure, şi el se temea şi se cutremura înaintea numelui Meu.
XIX. în mod util enumeră podoabele splendide ale preoţiei dobândite prin intermediul mistagogiei Legii. Trezea, înainte de toate, în slujitorii cultului divin teama de Domnul, făcându-i să se retragă din faţa numelui Său, adică făcându-i să se îngrijoreze şi să tremure la [auzirea] numelui Domnului şi împingându-i să încerce în privinţa Lui un sentiment de respect, nu superficial ci sârguincios, în afara căruia nimic nu este mai preţios. Stă scris de fapt că „Cine se teme de Domnul stă bine”87. Şi încă „Frica de Domnul este mărire şi laudă”88. Aşadar, a garantat cui duce la bun sfârşit, cu sfinţenie şi în adevăr, preoţia, o siguranţă trainică. Nu spune foarte simplu că aceştia au simţit frică, ci că au fost plini de frică, adică au încercat frica de Domnul cu tot sufletul şi cu toată inima: în acest verset, emfaza şi răsplata cuvintelor arată celor ce ascultă constanţa în virtuţi a celor care sunt lăudaţi aici.

(Vers. 2, 6 a)
învăţătura adevărului era în gura lui şi pe buzele lui nu s-a aflat nedreptate
XX. Legea poruncea depărtarea de minciună, să se spună lucruri conform [ei] şi corecte, şi să fie preferată în orice situaţie o judecată dreaptă şi nu strâmbă. 89Pare, afară de aceasta, să numească Adevăr pe Domnul nostru Iisus Hristos, a Cărui lege au avut-o pe buze cei care au trăit în mod corespunzător credincioşilor. Chiar dacă, cum am spus, Legea vorbeşte în simboluri, totuşi în acestea era închipuirea Adevărului şi schiţarea preceptelor evanghelice. Noi vom găsi într-adevăr, puternic în simboluri, cultul duhovnicesc. Şi că a fost Legea lui Hristos şi aceea descoperită într-o zi strămoşilor noştri prin intermediul lui Moise, o confirmă Mântuitorul, spunând: „Să nu socotiţi că am venit să stric Legea sau proorocii; n-am venit să stric, ci să împlinesc. Căci adevărat zic vouă: înainte de a trece cerul şi pământul, o iotă sau o cirtă din Lege nu va trece, până ce se vor face toate.”
(Vers. 2, 6 b)
în pace şi în dreptate a umblat cu Mine şi pe mulţi i-a întors de la rău
XXI. A fi în pace cu Dumnezeu ce altceva poate să însemne pentru noi şi pentru toţi cei care cunosc cuvintele dumnezeieşti dacă nu a vrea să gândeşti şi să faci ceea ce El vrea, nesupărându-L în nici un fel, ci mai degrabă să doreşti să ai o comportare preamărită şi o viaţă admirabilă şi corespunzătoare cât mai posibil Legii? Aşa ne-a vorbit şi dumnezeiescul Pavel: îndreptaţi din credinţă, suntem în pace cu Dumnezeu90”; cunoscându-L, cinstim pe Acela care e prin natură şi în adevăr Domnul. Închinându-ne însă creaţiei, când păcatul nelegiuit şi

detestabil stăpânea gândurile noastre, ne-am opus Domnului şi ne-am aliniat în formaţie de luptă 44
împotriva Lui, opunându-ne cu vigoare, rămânând necredincioşi şi încăpăţânaţi. Ne-o confirmă ucenicul Mântuitorului când spune: „Nu ştiţi că iubind lumea înseamnă a urî pe Dumnezeu? Şi că cine vrea să fie prieten al lumii se face vrăjmaş al lui Dumnezeu?”91 Dacă ne vom adresa, în schimb, Dumnezeului Universului, odată şters păcatul, nici un obstacol şi nici un om nu ne va putea lua prietenia Sa: ne vom alipi Lui prin intermediul oricărei fapte bune, vom parcurge drumul drept, vom purcede pe calea cu adevărat glorioasă, îndreptându-ne la Acesta şi pe noi înşine, şi pe alţii. Se cuvine ca în această acţiune să fie implicaţi sfinţii slujitori, de care s-ar putea spune, considerând toate argumentele: „umblând drept, a mers cu Mine şi pe mulţi i-a întors de la nedreptate”. Cine este supus, de asemenea, imită faptele virtuoase a celui care îl călăuzeşte şi cei care continuă pe calea cea dreaptă salvează pe mulţi şi în mod foarte uşor. Pentru a convinge abandonează viaţa destrăbălată şi blestemată şi comportamentele necuviincioase, preferă să iubească ce este mai bun şi mai admirabil, cărora li se adaugă lauda lui Dumnezeu şi a oamenilor.
(Vers. 2, 7)
Căci buzele preotului vor păzi ştiinţa şi din gura lui se va cere învăţătura, căci el este solul Domnului Savaot.
XXII. Lămureşte în ce fel preotul trimis al Domnului a convertit pe mulţi şi a continuat conducând la pacea dumnezeiască, spunând că ar fi avut pe buze sau pe limbă ştiinţa a tot ceea ce e necesar pentru viaţă, că a fost educatorul nechibzuiţilor, învăţătorul copiilor, şi sincer şi de încredere interpret al Legii pentru aceea care vroiau să cunoască semnificaţia, nu răstălmăcind sensul cuvintelor dumnezeieşti şi nici învăţând „dogme care sunt învăţături omeneşti”92; iar

ca vestitor al lui Dumnezeu, explicând foarte bine neamurilor aflate în grija lui ceea ce uneori e proorocit în mod ascuns. El nu face cunoscută voia sa, nici nu prooroceşte discursuri dictate de înţelepciunea sa, ci împlineşte poruncile Domnului.
Aş putea spune că aici se verifică veridicitatea a ceea ce e spus în Pilde: „Comori de preţ şi untdelemn (se găsesc) în casa celui înţelept, dar omul cel nebun le risipeşte”. 93 E lucru lăudabil la cei care anunţă ceva din partea lui Dumnezeu faptul că nu adaugă nimic la ceea ce au auzit, nici nu obişnuiesc să taie ceva socotindu-l de neglijat. Nelegiuita ceată a fariseilor a căzut prin ignoranţă la un asemenea nivel de josnicie, încât învăţa învăţături care erau porunci omeneşti şi anula cu datina lor poruncile dumnezeieşti. 94 De acest lucru i-a acuzat Hristos. Legea este deci de neschimbat: în rest, într-un loc a spus despre cuvintele dumnezeieşti că să nu adăugaţi nici să lăsaţi nimic. 95Aşadar, buzele preoţilor vor păzi cunoaşterea Legii. Şi o vor vesti, fără să-i adauge nimic. Pentru acest motiv preotul este numit vestitorul Domnului Atotputernic, adică înger, chiar dacă are fire omenească: pentru că vesteşte cu încredere voinţa Domnului şi Legea este cea care îl face să vorbească.
(Vers. 2, 8)
Dar voi v-aţi îndepărtat de drumul cel drept şi pe mulţi i-aţi făcut să se poticnească de la Lege. Voi aţi stricat legământul Meu cu Levi”, zice Domnul Savaot
XXIII. Compară cuminţenia acelora care sunt în slavă cu necinstea păcătoşilor şi dojeneşte răul, stabilind comparaţii cu virtutea. Cum, într-adevăr, lumina străluceşte în întuneric „şi puterea se desăvârşeşte în slăbiciune”96, aşa şi frumuseţea virtuţii e mai bine pusă în relief dacă i se pune alături vreun rău sau vreun păcat. Unii trăiseră în conformitate cu preceptele religioase, conducându-se în pace pe ei înşişi şi pe alţii,

fuseseră cu Domnul şi desprinseseră pe mulţi de la rău. Stăpâneau bine cunoştinţa şi fără interpreţi scrupuloşi ai legii dumnezeieşti. Urmaşii lor, însădiscursul e adresat şi acestora au deviat de la cale, s-au îndepărtat de la ceea ce e bine să fie făcut şi nu puţină pagubă îşi aduceau loruşi şi celorlalţi; pe mulţi îi făcură să devină şovăitori în credinţă, adică nesiguri, şi foarte slabi în faţa datoriei de a alege să trăiască după Lege. Dacă cine conduce se comportă în mod necuviincios, cum se poate crede că cine ascultă nu-l urmează în toate şi peste tot şi că nu se prăbuşeşte cu cei mai însemnaţi, cine se bucură de o cinste mai mică şi e aproape inferior în perspicacitate? Când preotul care respectă Legea este cucernic, face imitator al propriilor virtuţi poporul supus lui; în acest fel se întâmplă şi contrariul: dacă au stricat legământul lui Levi, cum se poate crede că aceia care au fost învăţaţi de ei vor socoti Legea prea sfântă?
(Vers. 2, 9)
Pentru aceasta şi Eu v-am făcut să fiţi de dispreţuit şi de nimic în faţa întregului popor, fiindcă voi n-aţi păzit căile Mele, şi, învăţând legea, aţi privit cu părtinire la faţa oamenilor
XXIV. Revine la a vorbi de păcatele părinţilor lor şi le pomeneşte vechile greşeli. Deoarece nu fuseseră constanţi în îndeplinirea Legii, spune că i-a predat săraci, umiliţi şi lipsiţi de orice atenţie acelora care îi duceau în robie. Ce pedeapsă nu suferiseră, o, nefericiţii? Căror nenorociri nu se făcuseră părtaşi? Dar, spune dacă vreţi să cunoaşteţi motivele mâniei căzută asupra noastră, veţi auzi: „Pentru că voi nu aţi păzit căile Mele, ci aţi judecat cu părtinire într-ale Legii”. în acest lucru constă, cred, stricarea legământului lui Levi: în a nu vrea să urmezi calea vieţii după Lege şi în a emite hotărâri prea absurde în orice judecată, chiar dacă Domnul spusese foarte

clar: „Nu vei părtini în judecata ta, vei judeca în acelaşi mod şi pe cel mic, şi pe cel mare”97 Cu aceste cuvinte spune pentru care motiv au fost lăsaţi în voia vrăjmaşilor şi au fost umiliţi, şi cu aceleaşi cuvinte aruncă ameninţarea exactă care [spune, n.t] că dacă nu se vor hotărî să trăiască în mod corect, El nu va pune capăt pedepsei lor. Va lovi pe cei care ultragiază Legea cu pedeapsa potrivită şi adecvată pentru cei care se comportă în asemenea mod.
(Vers. 2, 10)
Oare nu este un singur părinte pentru noi toţi? Nu ne-a creat oare pe noi un singur Dumnezeu? Pentru ce suntem vicleni unul faţă de altul, ca să pângărim legământul părinţilor noştri?
XXV. începând comentariul la [acest] prooroc, am spus că israeliţii, după întoarcerea din Babilon şi din pământul asirienilor, îngrijindu-se prea puţin de prescripţiile Legii, s-au [întovărăşit cu] femeile străine. Sminteala lor ajunsese la un asemenea nivel că şi preoţii au fost târâţi împreună cu alţii şi socoteau pe femeile cu care erau căsătoriţi, care erau din sângele lui Israel, demne de dispreţ, le alungară din casele lor şi preferau să-şi ia de soţii femei străine amonite şi idumee: de unde a rezultat o mare întinare în Israel. Acele femei de fapt nu abandonaseră uzanţele din patria lor, ci continuau să venereze idolii, adorau oştirea cerului98 şi, drept rezultat, cei care trăiau cu femei care aveau mintea aşa pervertită se spurcaseră şi supăraseră pe Dumnezeu. De aceştia se vorbeşte pe larg în cărţile lui Ezdra."
Domnul Universului îi ceartă pentru că dispreţuiesc femeile din sângele Israelului sau din Iuda şi se alipesc în mod nelegiuit cu fiicele străinilor, deşi Legea interzice asemenea unire. Aceia, însă, ţinând puţin cont de asemenea precepte respectabile, erau atraşi spre plăceri neruşinate de frumuseţea femeilor;

sau poate doreau să caute prietenia străinilor, ca să nu le aducă război, pentru că erau de acum prieteni şi rude, prin intermediul unor asemenea căsătorii. Ce e acest lucru, dacă nu a jigni pe Dumnezeu cu puţina lor credinţă, ca şi cum El nu ar putea să-i ferească de duşmani sau să-i facă superiori aroganţei străinilor?
Acest lucru, în orice privinţă, întrista pe Dumnezeu. Pentru aceasta, mustrând pe cei care dispreţuiesc dragostea corespunzătoare, le spune: „Nu v-a creat un unic Dumnezeu? Nu e oare Unul singur Tatăl vostru? De ce atunci aţi abandonat fiecare din voi propriul frate?” Unul singur este Creatorul tuturor, toţi suntem ai Unui singur Domn, Care vrea ca creatura să fie legată în unitate şi unire de legămintele de dragoste! Căci dacă vă erau doi domnii şi stăpânii, sau chiar mai mult, n-ar fi exclus deloc ca creaturile să fie separate după voinţa creatorilor şi să aibă neînţelegeri între ei, ivindu-se momentul, după placul stăpânilor lor. Fiindcă este Unul singur pentru toţi, în toţi şi peste toţi Domnul,100 ce motiv poate fi de discordie? Şi fiindcă, afară de aceasta, e şi un singur tată după trup al tuturor iudeilor, adică dumnezeiescul Avraam, ce lucru a îndemnat la distrugerea prieteniei? Nu este natural a considera o îndatorire iubirea celor de acelaşi sânge? Nu este nesăbuinţă să pofteşti fiicele străinilor, dispreţuind femeile propriei naţii şi stirpei tale, pentru a profana şi legământul părinţilor lor? Aceia îndepliniseră preceptele legilor dumnezeieşti în privinţa femeilor străine. Erau ascultătorii preceptului: „Nu vei da pe fiica ta fiului lor; nu vei lua pe fiica sa pentru fiul tău. Pentru că îl va îndepărta pe fiul tău de Mine şi îndepărtându-se va sluji alţi dumnezei”101 Aceştia, în schimb, nedând vreo importanţă vreunui precept dumnezeiesc, au călcat în picioare Legea şi, pe cât îi priveşte, au infirmat şi profanat legământul, întristând cu încălcarea legilor pe Acela care este Cel mai Bun. Parcă luat prin

surprindere de o asemenea situaţie, observând femeile din sângele lui Iuda oprimate de o ură nedreaptă, adaugă: „Iuda a fost lăsată de izbelişte”; şi printre locuitorii Ierusalimului incredibil -, spune, nu printre asirieni, nici persani, elamiţi şi duşmani vecini; pentru însuşi Israel şi pentru locuitorii Ierusalimului, Iuda a devenit detestabil şi odios, adică stirpea lui Iuda şi nefericita mulţime a femeilor descendente din el.
Trebuie să se ştie că numeşte Israel cele zece triburi care locuiseră în Samaria înaintea anilor robiei, acelea pe care primul le-a deportat în Asiria şi Media salmanasar. 102 Numeşte locuitori ai Ierusalimului pe aceia pe care îi făcu prizonieri Nabucodonosor în timpul ultimei captivităţi; pe aceştia, (odată n.tr.) incendiat Ierusalimul şi acelaşi templu al Domnului, îi deportă în Babilonia. 103 îi ceartă sau, mai mult, îi acuză cu duritate, pentru că abandonând femeile iudee au luat cu ei, încălcând Legea, femeile străine, cu toate că, după cum abia am spus, se agăţau cu scrupulozitate de obiceiurile părinteşti şi erau încă adâncite în noroiul idolatriei.
Şi noi, îndreptaţi în Hristos, care prin intermediul credinţei în El am obţinut împărtăşirea Duhului Sfânt104, trebuie să fim atenţi să nu ne amestecăm cu cine are mintea pervertită şi sufletul nelegiuit şi nu are dreapta credinţă. Aceştia, într-adevăr, sunt străini, vorbesc o limbă străină şi spun lucruri perverse. Dacă cineva se va alătura acestora, va fi fără doar şi poate mânjit. Pentru că stă scris: „Cel care se atinge de smoală se va mânji”105. Şi, aşadar, dacă este posibil să aibă rodnicie uşoară în Bisericile lui Hristos, pentru care motiv să poate dori, din contră, să fie în comuniune şi să aibă de-a face cu sinagogile sacrilege şi să înfurie împotriva lor pe însuşi Domnul Universului?
(Vers. 2,11-12)
Iuda este viclean şi urâciune se săvârşeşte în Israel şi în Ierusalim; căci Iuda pângăreşte templul pe care îl

iubeşte Domnul şi s-a unit cu fiica unui dumnezeu străin. De-ar scoate Domnul pe omul care lucrează aşa, oricine ar fi el martor şi apărător din corturile lui Iacov şi din ceata celor care aduc prinoase Domnului Savaot!
XXVI. Spune că Iuda a fost urât nu de unul străin, ci de acelaşi Iuda, pentru că a profanat Legea cu înclinarea sa spre a iubi femei străine, cu dorinţa de a obţine favorurile lor, şi pentru că a preferat lepădarea de Dumnezeu şi a adus cinstire idolilor. Unii făcuseră aşa, cum am spus, urmând femeile cu care s-au unit, contrar preceptelor Legii, satisfăcându-le orice dorinţă. Cum s-a întâmplat la Şitim106, unde cei care fuseseră eliberaţi din Egipt se uneau cu madianitele107sau femeile din Moab. Aceştia căzuseră puţin câte puţin, până la un asemenea punct de nebunie şi nelegiuire, de a adera la cultul lui Baalpeor. Pentru această vină, au murit în mod nefericit. 108
Fără îndoială Domnul Universului urăşte asemenea lucruri şi implicarea în fapte aşa absurde; dacă cine face aşa e unul din popor, îl urmăreşte până va fi nimicit afară din corturile lui Israel, adică până ce va fi cu totul dispărut, chiar şi amintirea existenţei sale. Drept consecinţă, dacă este blestemat cel care supără pe Dumnezeu şi îndrăzneşte să pună înaintea poruncilor Sale plăcerile lumeşti, să nu respingem virtutea, să ţinem cont de acelea şi să ne silim mai degrabă să facem sufletele noastre strălucitoare cu podoabele ascultării. Aşa, Domnul Universului va anula blestemul şi ne va copleşi cu bunurile blândeţii Sale.
(Vers. 2, 13)
Şi iată a doua faptă pe care o săvârşiţi: spălaţi cu lacrimi jertfelnicul Domnului, cu plânsete şi cu gemete, pentru că El nu mai caută la prinoase şi nu mai binevoieşte să le primească din mâinile voastre.
XXVII. Foarte multe erau felurile de jertfe prescrise de

Lege. Unele sacrificii erau oferite în mod voluntar, altele erau sacrificii de mulţumire şi exista chiar şi sacrificiul pentru iertarea păcatelor. Zeciuieli, pârgi şi taxe de două drahme erau date, în schimb, ascultând de preceptele Legii, preoţilor. Dar cei care aduceau jertfe benevole aduceau, după cum am spus, animale şchioape, oarbe şi răpite (scăpate de la moarte din ghearele animalelor sălbatice), amintind în mod continuu de nenorocirile captivităţii şi vorbind la fiecare pas de distrugerea şi de sărăcia rezultată din ele, chiar dacă Domnul Atotputernicul după întoarcerea din Babilon îi bucură cu incomparabilă gingăşie şi le dădu daruri din abundenţă, de care era firesc să se bucure foarte mult. Aduceau jertfe, deci, mâhniţi şi în lacrimi, aproape gemând pentru victime, şi spunând preoţilor: „Acestea vin din greutăţile noastre, adică nu fără efort, ci prin mii de greutăţi cu sudoare şi osteneală le-am procurat.” „Atunci spune cum pot încă Eu să mai privesc la dar şi să doresc ceea ce este dăruit din silă?” Ţine de credinţă săjertfeşti cu bucurie, ţinând sărbătorile cu sufletul vesel. Aceasta, cred, e ceea ce în mod corect spusese Pavel acelora care dăruiau pentru serviciul sfânt: „Nu cu părere de rău sau de silă, căci Dumnezeu iubeşte pe cel care dă cu voie bună.”109 Drept urmare, dacă vor jertfi cu bucurie, Domnul va privi, va dori şi lăuda jertfa şi, primind-o, o va cinsti şi binecuvânta.
Spun pe lângă aceasta că va fi folositor, în perspectiva a ceea ce este indispensabil, să atribuim la versetul în cauză încă un înţeles. Domnul Universului blestema, şi foarte îndreptăţit, pe cine profana legământul părinţilor unindu-se femeilor străine, după ce le-au îndepărtat pe cele ale aceluiaşi neam şi condamnându-le adesea fără nici un motiv. Ceartă între altele şi pe unii preoţi pentru că aveau griji personale în aplicarea Legii. Spunea chiar: „Domnul va nimici omul care se va comporta aşa, până ce va fi umilit [şi alungat] din

corturile lui Israel şi exclus din numărul celor care aduc jertfă Domnului Atotputernic”. Imediat după a adăugat: „Acopereaţi altarul Domnului de lacrimi, plânsete şi gemete pentru greutăţile voastre”. Acel „acopereaţi” trebuie să fie interpretat ca şi cum ar spune: „Făceaţi în aşa fel de a umple altarul divin de tânguieli şi de ţipete. De fapt femeile respinse fără motiv şi cei care fără milă suportaseră o hotărâre nedreaptă din partea preoţilor voştri stăteau în jurul altarului, plângând nedreptatea suferită şi vărsând lacrimi din abundenţă şi de nestăpânit pentru pedepsele ce le-au fost hotărâte. Atunci cum pot să mai privesc încă lajertfă spune sau să o doresc din mâinile voastre?“ Cum este adevărat ceea ce este scris în cartea „Pildelor”110: „Câştigul de la desfrânată să nu-l duci în casa Domnului pentru împlinirea vreunei făgăduinţe”. Aşa nu va fi considerat curat şi fără greşeală preotul, dacă ignorând preceptele dumnezeieşti şi călcând în picioare prescripţiile cu privire la jertfe, aduce jertfa ca şi cum nu ar fi supărat pe Domnul în nici un mod. Este, însă, lucru cumplit ca să jertfeşti Domnului fără a-ţi spăla mâinile. Afirm că trebuie să slujească la o slujbă dumnezeiască aşa adâncă doar cei care sunt curăţiţi cu toată grija, după putinţa fiecăruia.
(Vers. 2,14-15)
Şi de ziceţi: „De ce?” Din pricină că Domnul a fost martor între tine şi femeia tinereţilor tale, faţă de care tu ai fost viclean, deşi ea era tovarăşa ta şi femeia legământului tău. Oare nu i-a făcut El ca să fie o singură făptură cu trup şi suflet? şi această făptură întrunită ce năzuieşte ea? Urmaşi de la Dumnezeu! Păstraţi-vă deci viaţa voastră; iar tu nu fi viclean cu femeia tinereţilor tale.
XXVIII. Deoarece Domnul le imputa în mod continuu asemenea lipsuri şi îi sfătuia să iubească femeile propriului

neam, să abandoneze pe cele străine şi să evite căsătorii pe care Legea le interzicea, spuneau nebuneşte: „Ce altceva caută Domnul dacă nu fii?"111 A fost rânduit, spune, prin intermediul lui Moise: „Nu va fi bărbat nici femeie stearpă în Israel”112. Pe lângă aceasta, Domnul Universului a spus într-un loc lui Avram: „Voi înmulţi seminţia ta, şi va fi numeroasă ca stelele cerului”113. Aşadar, spune, intenţia dumnezeiască ţinteşte în popor şi în procrearea fiilor, până ce prin intermediul acestuia se împlineşte perfect recunoştinţa promisiunii făcute lui Avram. Şi că asta se întâmplă cu femei străine sau cu cele de acelaşi neam este indiferent în ochii Lui Dumnezeu, căci într-adevăr promisiunea se împlineşte.„Aţi spus-zice: Pentru care motiv Domnul a fost martor între tine şi femeia tinereţii tale pe care ai părăsit-o?” Deci, dacă vreţi să spună de ce a fost martor şi porunci de a nu alunga femeia cu care s-au unit în legământul conjugal, voi răspunde: Gândeşte-te „de ce (soţia) ta este femeia legământului tău”, adică carne din carnea ta114 şi legată de tine după Lege, şi Domnul nu a creat-o în alt mod. Este totuşi, după părerea mea, „parte a duhului tău”, şi bărbatul e ca amestecat trupeşte şi sufleteşte cu femeia legată de el după Lege. Şi cum au devenit un singur trup, aşa într-un oarecare mod au devenit şi un singur suflet, pentru că îi (înfăşoară) dragostea şi îi uneşte în umanitate Legea dumnezeiască. Numeşte, deci, femeia parte a sufletului bărbatului şi aproape parte a sufletului său, pentru unirea aproape într-o singură fiinţă, spun, că dă unanimitatea în iubire. Nu acuzaţi, pentru aceasta, pe Domnul, trecând peste limitele prudenţei (raţiunii), că poate acuza pe nedrept pe cei care alungă din casa lor pe femeia tinereţii lor, tovarăşă, consoartă a legământului şi a duhului, unită de ei în trup. Eu cred, în schimb, că înţeleptul Pavel pornind de aici a scris credincioşilor în Hristos: „Te-ai legat cu femeie? Nu căuta dezlegare”115. Şi Mântuitorul a spus într-un loc: „Eu însă vă spun vouă: Că oricine va lăsa pe

femeia sa, în afară de pricină de desfrânare, o face să săvârşească adulter, şi cine va lua pe cea lăsată săvârşeşte adulter.”116 Saducheilor care doreau să ştie: „De ce Moise a poruncit să se dea carte de despărţire şi să se alunge soţiile?”, răspunse: „Moise a permis acest lucru pentru învârtoşarea inimii voastre; dar la început nu era aşa, pentru că Creatorul i-a făcut bărbat şi femeie. Omul deci să nu despartă ceea ce Dumnezeu a unit”117. „Păstraţi-le în duhul vostru şi nu le abandonaţi”. Fiindcă Legea a stabilit clar şi explicit ce este permis, pentru cine voieşte, să dea soţiilor carte de despărţire şi să se elibereze de acestea, fără să audă obiecţii, pare aproape că prin gura profetului, care supune judecăţii şi impută vina de ilegalitate cui îndrăzneşte să ia soţie şi să se separe de ea domnul se opune vechilor profeţi. Cu multă pricepere, însă, în acest verset arată că vechiul precept nu e sigur zadarnic, ci că, totodată, nu permite nimănui să-şi facă vreun pretext pentru comportamente rele. Spune: nu pentru că Legea v-a permis să daţi cartea sunteţi fără vină, ci când o daţi pentru a vă uni cu femeile străine; chiar dacă este îngăduită repudierea soţiei, şi Legeaopermite,uitaţi-vă„în duhul vostru de a abandona femeile tinereţii voastre”. Pentru că aceasta este mai bine, chiar dacă Legea a permis repudierea celor ce o doresc.
(Vers. 2,16 a)
Iar dacă urând-o, ai alunga-o, zice Domnul Dumnezeul lui Israel.
XXIX. Adică, dacă consideri demnă de laudă şi oportună repudierea, de ce ai scris că o urăşti şi o alungi?
(Vers. 2,16 b)
„Nelegiuirea va acoperi gândurile Tale, zice Domnul Atotputernic, păziţi-le în duhul vostru şi nu le abandonaţi.”
55
XXX. Cu alte cuvinte: dacă o piele nelegiuită şi necurată înfăşoară gândurile tale şi ura e un pretext vulgar şi te arată mai degrabă sedus de frumuseţea altora şi doreşti să te uneşti cu femeile străine, „păstreaz-o, nu o abandona”, sau vei fi blestemat în mod ireparabil. A zis: „Domnul îl va nimici pe omul care se comportă aşa, până ce va fi umilit şi alungat din corturile lui Iacob şi dintre cei care aduc jertfă Domnului Atotputernic”.
Aceasta pentru cât priveşte aspectul evident şi normal al vorbirii.
Trebuie, de aceea, să se păzească şi cei chemaţi la credinţă prin intermediul sfinţirii de a fi atraşi la ereziile sacrilege, cum sunt [atraşi] spre femeile urâte de Domnul şi străine. La sfârşiturile fecundităţii spirituale, învăţătura pură şi ireproşabilă a maeştrilor Bisericii e, într-adevăr, suficientă să-i facă să devină părinţi de fii demni, care produc foarte inteligibil, dintro bună înţelegere, frumuseţile iubirii pentru Dumnezeu.
Tomul al II-lea
(Vers. 2,17)
Voi obosiţi pe Domnul cu vorbele voastre. Şi mai ziceţi: „Cum îl obosim?” când ziceţi: „Cel ce face rău este bun înaintea Domnului şi de unii ca aceştia are El plăcere!” Sau: „Unde este Dumnezeul dreptăţii? ”
XXXI. Am zis (mai) înainte că nu doar pentru un singur motiv, ci pentru mai multe, S-a (întristat) cu Leviţii Domnul Universului. Mustrând laşitatea preoţilor, spunea: „Aduceaţi la sacrificat animale furate, şchioape şi bolnave”. 118 Adăuga: „Aţi judecat cu părtinire într-ale Legii”. 119 Foarte probabil, respectând şi arătând un respect nepotrivit în comparaţie cu unii care se apropiau de ei, aceştia condamnau în mod nedrept

pe cei mai nevoiaşi, oprimau pe unii nejudecând cu dreptate, după Lege120, ci emiţând o sentinţă părtinitoare şi nedreaptă; sau poate smulgând proprietăţi care nu li se cuveneau absolut deloc: bucurându-se de darurile oferite pentru a-i corupe, abuzând de demnitatea preoţească şi arătând aroganţa în ce-i priveşte pe cei care erau în stăpânirea lor. Ducând aceştia o viaţă aşa infamă şi din cale afară de contrară Legii, unii din cei care aveau imediat nedreptăţi, privindu-i, aproape se uluiau. Aceştia, de fapt, nu suportau nici o dojană din partea Domnului, nici mânia Sa care uneori loveşte pe cei care îl respectă puţin şi, dimpotrivă, trăiau în plăceri şi în bucurie fără control. Atunci, considerând intolerabilă această stare de fapt, şi poate nevrând deloc să mai gândească barem din întâmplare la incomparabila blândeţe a Domnului, ţipară în micimea lor sufletească: „Oricine face răul face bine în ochii Săi şi în aceştia El se bucură”, adică, poate cine realizează răul e bun în ochii Domnului şi El se bucură de aceia care trăiesc aşa josnic. Dacă acest lucru nu este adevărat, spune: „Unde este Dumnezeul dreptăţii?” Ar trebui chiar ca Acela care conduce dreptatea să nu fie aşa de tolerant cu preoţii avizi, care pângăresc altarul şi sunt foarte ocupaţi în a face nedreptate, nelegiuire şi fapte contrare Legii.
Acestea (sunt) cauzele impuse de micimea lor sufletească.
Trebuie să se ştie că, după semnificaţia versetului în cauză, cei care vorbesc aşa nebuneşte îl provoacă pe Dumnezeu. Aproape au hotărât să-L dojenească pe Dumnezeu care tolerează şi, foarte iubitor, aşteaptă întoarcerea acelora care sunt în (înşelare), întoarcerea la virtute a acelora care au căzut în păcat. Pentru acest motiv dumnezeiescul Pavel ceartă pe fricoşii care încă se mai sustrag pocăinţei, spunând: „Sau dispreţuieşti tu bogăţia bunătăţii Lui şi a îngăduinţei şi a îndelungii Lui răbdări, neştiind că bunătatea lui Dumnezeu te

îndeamnă la pocăinţă? Dar după învârtoşarea ta şi după inima ta nepocăită îţi aduni mânie în ziua mâniei şi a arătării dreptei judecăţi a lui Dumnezeu.”121 Deci oricum supără pe Dumnezeu aceia care vor fi pradă a gândurilor aşa de prosteşti, a căror limbă va fi fără reţinere în ceea ce îl priveşte pe Dumnezeu şi vor fi subiecţi ai păcatului cei care le vor da ocazia de a fi afectaţi de un asemenea morb. Este nevoie, drept consecinţă, ca (slujitorii) aleşi şi chemaţi la preoţie să trăiască în sfinţenie şi să meargă drept în Biserică. Aşa vor ţine loc de exemplu de bună creştere şi de orice virtute neamurilor supuse lor, care aduc mulţumire Domnului universului, privind cu atenţie splendida şi extraordinara frumuseţe a comportamentului preoţilor. Acest lucru, după părerea mea, e ceea ce foarte corect a fost spus de Mântuitorul: „Aşa să lumineze lumina voastră înaintea oamenilor, aşa încât să vadă faptele voastre cele bune şi să slăvească pe Tatăl vostru Cel din ceruri.”122 într-adevăr, cum neamurile se vatămă dacă preoţii se hotărăsc să trăiască în manieră opusă (legii), aşa vor avea cel mai mare şi abundent avantaj dacă din întâmplare îi văd împlinind binele şi privindu-i cum trăiesc după cum îi place Domnului.
Capitolul III
(Vers. 3, 1)
Iată, Eu îl trimit pe vestitorul Meu şi [el] va pregăti calea înaintea Mea; şi pe neaşteptate va veni în Templul Său Domnul pe care-L căutaţi voi şi îngerul legământului pe care-L voiţi voi.
XXXII. în mod foarte oportun aici proorocul a trecut la vorbirea despre taina lui Hristos. Prin lucrarea lui Dumnezeu şi Tatăl, Emanuel a fost pentru noi „dreptate, sfinţire şi răscumpărare”,123 curăţire de orice pată, iertare a păcatelor,

eliberare de necinste, drum ce conduce la ceea ce e mai bun şi mai potrivit nouă şi aproape uşă de acces la viaţa cea veşnică; orice îndreptare are loc mulţumită Lui şi a fost anulată mândria şi descoperită dreptatea. Şi ce minunăţii nu le-am avut din abundenţă prin intermediul Său? “Iată, zice, deci, voi trimite pe vestitorul Meu şi el va pregăti calea înaintea Mea”. Cu aceste cuvinte pare a-l (înainte-vesti) pe Sfântul Botezător. Şi Hristos a zis într-o oarecare parte: „El este cel despre care stă scris: „Iată, Eu trimit înaintea feţei Tale pe îngerul Meu, care va pregăti calea Ta înaintea Ta.”124 Şi Isaia ne-a (reprezentat) persoana sa, zicând: „Un glas strigă în pustiu: gătiţi calea Domnului, drepte faceţi în loc neumblat cărările Dumnezeului nostru”. După ce acest lucru se va fi întâmplat, spune, şi după ce pentru puţin timp va fi predicat cel desemnat (a vesti) asemenea lucruri, „Imediat, spune, va veni în timpul său, Domnul pe care voi îl căutaţi şi îngerul legământului pe care-L voiţi”. O confirmă şi fericitul Ioan, când le spune celor care se apropie de botez: „Eu vă botez cu apă; după mine va veni un Om căruia nu sunt demn, închinându-mă, să-i dezleg cureaua încălţămintei: El vă va boteza cu Duhul Sfânt şi cu foc”. Vezi, deci, cum imediat după şi aproape pe urmele celui care îl preanunţa, a purces Hristos, după ce a rămas ascuns tuturor iudeilor, pentru a apărea deodată şi pe neaşteptate. Aşadar, afirmăm că a numit vestitorul Meu sau înger pe dumnezeiescul Botezător, nu pentru firea sa (căci era născut din femeie şi era un om asemenea nouă), ci pentru că îi fusese încredinţată misiunea de a predica şi de a ne anunţa. Numele, aşadar, vine de la misiune şi nu este indicativ al naturii îngereşti. Zice că va veni în templul Său, sau pentru că Cuvântul S-a făcut trup125 şi a locuit ca într-un templu în corpul preasfânt, născut de Sfânta Fecioară; adică într-un om deplin suflet şi trup, (pe care?) noi L-am crezut a fi fără egal imediat şi după planul Său salvator; ori numeşte în mod simplu templu oraşul,

deoarece e sfânt şi închinat Lui, Ierusalimul, adică Biserica simbolizată de acesta. îşi arată în mai multe feluri menirea Sa, făcând minuni, „propovăduind vestea cea bună a împărăţiei şi tămăduind toată boala şi neputinţa în popor,”126 cum stă scris. Va veni, spune, Domnul pe care voi îl căutaţi, zicând în micimea voastră sufletească: „Unde este oare Dumnezeul dreptăţii?” Va veni să înveţe precepte superioare Legii, dincolo de simboluri şi imagini. Va fi înger al legământului anunţat într-o zi de însăşi vocea Dumnezeu Tatălui. Acestea într-un loc le-a spus în cel mai înalt grad învăţătorul Moise: „Le voi ridica lor prooroc din mijlocul fraţilor lor, cum eşti tu, şi voi pune cuvintele Mele în gura Lui şi El le va grăi tot ce-I voi porunci Eu. 127” Şi fericitul Isaia a afirmat în urmă, foarte explicit că Hristos era înger al Noului Legământ, zicând: „Căci Prunc S-a născut nouă, un Fiu s-a dat nouă, a cărui stăpânire e pe umărul Lui, şi se cheamă numele Lui: înger de mare sfat”128; cu alte cuvinte a lui Dumnezeu şi Tatăl. Pentru acest motiv spunea şi: ”nu vorbesc de la Mine, ci Tatăl care m-a trimis, Acesta Mi-a dat poruncă ce să spun şi ce să vorbesc”129. Cuvântul Mântuitorului, de fapt, nu era omenesc, ci era adresat de către Dumnezeu şi Tatăl prin Fiul său legitim. Era cuvântul Celui care L-a născut, şi ne-o confirmă expresia davidică „Cuvânt bun a revărsat inima Mea”. 130
(Vers. 3, 2)
Şi cine va putea îndura ziua venirii Lui şi cine se va putea ţine bine, când El Se va arăta?
XXXIII. Asemănător întru totul cu acest verset e cât s-a zis prin gura proorocului Isaia: „întăriţi-vă voi, mâini slabe, şi prindeţi putere, voi, genunchi slăbănogi. Ziceţi celor slabi la inimă şi la cuget: întăriţi-vă şi nu vă temeţi. 131 Şi iarăşi în alt loc: „Iată Domnul Dumnezeul nostru (vine) cu putere.”132 Evidenţiind că El va fi foarte sigur alături de ei, ba chiar e

deja prezent.. În mod foarte clar face să se înţeleagă că timpul venirii Sale în această lume nu va întârzia mult. Previne că virtutea mântuitoare nu va fi demnă de dispreţ pentru unii, nici suportabilă pentru increduli, zicând: „Cine va răbda ziua sosirii Lui? Sau cine va rezista la apariţia Sa?”. Numeşte sosire intrarea Unului născut, întrupat în această lume; a ieşi la iveală destăinuirea Sa. în măsura în care fiind Dumnezeu, nevăzut, de fapt, a devenit vizibil când şi-a asumat firea noastră. A prevestit şi psalmistul acest eveniment spunând prin inspiraţie dumnezeiască: Dumnezeu strălucit va veni, Dumnezeul nostru, şi nu va tăcea.”133. „Cuvântul Se făcu trup cum spune dumnezeiescul Ioan, şi veni să locuiască printre noi”134, şi-şi asumă condiţia de slujitor. Faţă de cei care au salutat cu dragoste apariţia Sa, nu S-a arătat întru nimic neplăcut ci, dimpotrivă, a fost blând şi indulgent şi le-a dat lor viaţa veşnică. Azis într-un loc despre El Dumnezeu Tatăl: Iată Fiul Meu preaiubit întru care am binevoit. Nu se va certa, nici nu va striga, nu va auzi nimeni pe uliţe glasul Lui. Trestie strivită nu va frânge şi feştilă fumegândă nu va stinge până ce nu va scoate, spre biruinţă, judecata.”135 Celor care dispreţuiră mântuirea adusă de El şi refuzară curăţirea prin intermediul credinţei, li s-au întâmplat cele mai rele nenorociri. Au murit nefericiţi. Pentru acest motiv spunea şi mulţimii iudeilor: „Adevărat vă spun că dacă nu veţi crede că Eu sunt, veţi muri în păcatele voastre”136. Azis Ioan într-un loc: „Cel ce crede în El nu este judecat, iar cel ce nu crede a şi fost judecat, fiindcă nu a crezut în numele Celui Unuia-Născut, Fiul Lui Dumnezeu”137. El spunea şi aceloraşi israeliţi: „Iată, securea stă la rădăcina pomilor şi tot pomul care nu face roadă bună se taie şi se aruncă în foc”138. De aceea pentru cei ce nu cred, timpul venirii Sale şi al apariţiei Sale a fost absolut intolerabil şi insuportabil. Erau de fapt certaţi pentru că aduceau la pierzanie sufletele lor şi erau ţinuţi să moară în

păcatele lor din pricina refuzului lor de a avea gânduri corecte şi de a se curăţa în minte şi în inimă prin intermediul credinţei. Cine, spune aşadar, va răbda ziua sosirii Lui? Sau cine va rămâne în picioare la arătarea Lui? Adică, cine va fi foarte puternic şi tare să reziste şi să rămână nevătămat, în ziua venirii Sale în lume (cu siguranţă aceea în trup, cu care devine sensibil, cu alte cuvinte vizibil)? Va fi fără îndoială pedepsit în orice mod şi va ispăşi pedepse amare pentru nebunia sa.
(Vers. 3, 3)
Şi El Se va aşeza să lămurească şi să cureţe argintul; El va curăţa pe fiii lui Levi şi îi va lămuri ca pe aur şi argint, şi vor aduce Domnului jertfă întru dreptate.
XXXIV. Discursul înaintează aici bazându-se pe comparaţii scoase din viaţa cotidiană, dar poate furniza celor mai înţelepţi prilejul pentru o interpretare a tainei asupra căreia nu se cade a vorbi. Experţii în domeniu probează argintul şi aurul arzând cu focul orice impuritate şi orice e mai puţin preţios în acestea. Dar focul dumnezeiesc şi ceresc, adică harul Duhului Sfânt de către care, chiar şi în viaţă, noi suntem desăvârşiţi în duh dacă pătrunde în minte şi în inimă, pentru că Hristos îl toarnă, fără îndoială înlătură orice murdărie a păcatului şi distruge pata căderilor precedente. Face să devină, afară de aceasta, pe aceia care au fost în acest fel curăţiţi, chiar foarte stimaţi şi îi formează, raţional, spre o viaţă nouă şi-i face vase luminoase, sfinţiţi şi destinaţi unei folosinţe nobile, utili „marii case” adică Bisericii. 139
Acest foc dumnezeiesc şi inteligibil îl arăta dumnezeiescul Ioan când spuse: „Eu unul vă botez cu apă spre pocăinţă, dar Cel ce vine după mine este mai puternic decât mine; Lui nu sunt vrednic să-I dezleg cureaua încălţămintei: El vă va boteza cu Duhul Sfânt şi cu foc. 140 Să ne amintim că acelaşi

Hristos spusese: „Am venit să arunc foc pe pământ, şi cât aş vrea să fie acum aprins!”141 Aşadar, pentru că israeliţii erau foarte încrezători în privinţa imoralităţilor sau în josnicia leviţilor, ba chiar prin intermediul lor, continuau să-L supere pe Domnul Universului, făcând afirmaţii calomnioase şi având îndrăzneala de a spune: „Oricine face răul este bun înaintea Domnului şi de unii ca aceştia are El plăcere!” Unde este deci Dumnezeul dreptăţii?142; foarte folositor prooroceşte că într-o zi va străluci Hristos, care va curăţi orice păcat al nostru şi va face proprii slujitori prea sfinţi, îi va încerca precum focul, ca şi cum ar fi aur şi argint, făcându-i să devină superiori şi strălucitori143. Aşa, într-adevăr, în mod absolut, trebuie să fie preoţii, cărora foarte corect li s-ar cădea a le fi repetat cu David: „Prinsu-ne-ai pe noi în cursă; pus-ai necazuri pe umărul nostru; cu foc ne-ai lămurit pe noi, cum se lămureşte argintul.”144 Podoaba descendenţilor lui Aaron era veşmântul de in prescris de Lege145. în schimb, aleşilor în Hristos, destinaţi preoţiei, strălucitor, venerabil şi sfântă manta e însuşi Hristos. Pentru aceasta Domnul şi Tatăl spunea despre Biserica (ivită) printre neamuri în cântarea Psalmistului: „Pe preoţii lui îi voi îmbrăca cu izbăvire şi cuvioşii lui cu bucurie se vor bucura”. 146 Hristos însuşi este salvarea sfinţilor preoţi, manta demnă de admiraţie, potrivită chiar şi credincioşilor. „Câţi zice în Hristos v-aţi botezat în Hristos v-aţi şi îmbrăcat”. 147
(Vers. 3, 4)
Şi va plăcea Domnului jertfa lui Iuda şi a Ierusalimului, ca înainte vreme şi ca în anii cei de altădată.
XXXV. Se vor consacra, zice, Domnului: asta cred că înseamnă acel „Şi vor aduce jertfa Domnului”. Dar ne vom consacra Domnului dacă nu vom mai trăi niciodată pentru noi înşine, vom fi total dedicaţi iubirii pentru El şi cu fiecare

energie, vom dori să ascultăm de poruncile Sale dumnezeieşti. A spus ceva asemănător şi dumnezeiescul Pavel, apropo de Hristos Mântuitorul nostru: „Unul singur a murit pentru toţi, ca cei ce viază să nu mai vieze loruşi, ci Aceluia care pentru ei a murit şi a înviat”148. Cum descriindu-ne superioritatea comportării sale şi arătându-ne sensul tainei lui Hristos, iarăşi a spus: Căci eu prin Lege am murit faţă de Lege, ca să trăiesc Lui Dumnezeu; m-am răstignit împreună cu Hristos; şi nu eu mai trăiesc „Căci eu prin Lege am murit faţă de Lege, ca să trăiesc lui Dumnezeu; M-am răstignit împreună cu Hristos; şi nu eu mai trăiesc, ci Hristos trăieşte în mine. Şi Viaţa mea de acum, în timp, o trăiesc în credinţa în Fiul lui Dumnezeu, Care m-a Iubit şi S-a dat pe Sine însuşi pentru mine. Nu lepăd harul lui Dumnezeu;”149
„Aduceau jertfa, spune aşadar, Domnului”, adică se vor dedica voinţei Sale, nu se vor îngriji de lucruri pământeşti150, nu vor iubi întinările nedreptăţii, nu vor dori să fie aroganţi în raport cu nimeni, ci vor aduce, mai degrabă, jertfe de dreptate. Mi se pare că cu multă ascuţime de minte Pavel ar fi spus: „Iar dacă preoţia s-a schimbat, urmează numaidecât şi schimbarea Legii.”151 Într-adevăr noi, chemaţi în Hristos, nu mai acceptăm deloc sacrificii făcute cu vărsare de sânge şi fumuri, nici nu mai aducem Domnului miei sau iezi, ci sărbătorim în Bisericăjertfa inteligibilă în Hristos, sfântă şi duhovnicească, şi indicând pe El, sfinţirea noastră şi participarea la viaţa veşnică, şi aducem aromele faptelor bune ca un parfum minunat. Aducându-i jertfă dreptatea, avem credinţa că vom fi preţuiţi. De fapt stă scris: „Cinsteşte pe Domnul din averea ta şi din pârga tuturor roadelor tale”152. Cred chiar că Domnul Universului se bucură cu adevărat de asemenea sacrificii. A spus, deci, despre cei chemaţi la preoţie în Hristos, că vor fi mai buni decât cei care i-au precedat: pentru că nu vor jertfi capre precum aceia, nici nu vor pângări

altarul aducând pâine pângărită, ci vor jertfi ca miresme Domnului dreptatea şi distincţia inteligibilă a unui comportament în conformitate cu Evanghelia.
Vor oferi astfel un cult plăcut, care pentru nici un motiv nu se îndepărtează de jertfe care se cuvin veşniciei, adică vieţii în cer a sfinţilor duhovniceşti care trăiesc zile sau vremuri lungi şi eterne. Se vor întoarce şi vremurile trecute, adică serviciile divine făcute de sfinţi în vremuri străvechi. Slava celor de demult consta în ascultare. Aşa Avram îşi aduse fiul la Domnul [ca jertfă]; „credinţa i s-a socotit ca dreptate”153 şi a fost numit prieten al lui Dumnezeu. Aşa şi Noe construi arca pentru a-şi salva casa sa, cum stă scris154. Deci, spune, „va fi plăcută jertfa lui Iuda”, adică a neamului care are tăierea împrejur în inimă şi în duh155, şi acela al Ierusalimului inteligibil, adică Biserica, precum jertfa acelora care se bucură de veşnicie, aceea a sfinţilor care au fost în secolele precedente, care au devenit plăcuţi Domnului mulţumită ascultării şi credinţei. Vorbeşte şi dumnezeiescul Pavel în Epistola către Evrei, spunând că mulţi sunt încredinţaţi prin credinţă156.
Vers. 3, 5)
Şi Mă voi apropia de voi ca să vă judec şi voi fi martor grabnic împotriva vrăjitorilor, a adulterelor şi a celor care jură strâmb, împotriva celor care asupresc pe simbriaş, pe văduvă şi pe orfan, apasă pe cel străin şi nu se tem de Mine, zice Domnul Savaot.
XXXVI. Şi în acest verset discursul purcede după un plan prestabilit. Spuneau în realitate israeliţii ignoranţi: „Oricine face rău face bine înaintea Domnului şi de unii ca aceştia are El plăcere; unde este Dumnezeul dreptăţii?157”. Care fusese motivul de multă obrăznicie a fost deja spus, cu toate acestea îl mai repetă. Deoarece unii dintre preoţi, şi printre alte grupuri sociale, cei care erau mai vizaţi, şi erau eminenţi prin înaltele

cinstiri aduse lor, s-au dedat fără reţinere oricărui fel de nebunie şi obrăznicie, şi părea că Domnul era excesiv de tolerant cu aceştia (este, într-adevăr, bun, iertător, blând şi binevoitor), Unii spuneau cuvinte dictate în mod exclusiv de micimea lor. El, însă, declară foarte explicit că într-o zi preoţii se vor întoarce la virtute, pentru că Hristos le va insufla un nou mod de existenţă şi va fi făcut ca aceştia să aibă un mod de viaţă moderat şi măreţ. Afirmă acum că în acel timp nu va primi bine adepţii răutăţii, nu-i va lăuda nici nu-i va lua în considerare, ci, în schimb, va judeca şi va pedepsi pe cei care au trăit contrar Legii, spunând: „Mă voi apropia de voi întru judecată”, adică mă voi arăta vouă ca judecător, voi fi martor năprasnic, adică voluntar, nechemat de nimeni. Şi voi condamna pe cei vinovaţi. Voi rosti judecata asupra acestora şi niciunul nu va ascunde păcatele lui, pentru că Eu fiind Domnul, cunosc atât pe cele ascunse cât şi pe cele la arătare, şi cu această cunoaştere voi aduce mărturie împotriva oricărui păcătos. Azis într-un loc şi dumnezeiescul Pavel că într-o zi muritorii se vor prezenta toţi la judecător158 şi în mod reciproc „acum îi vor acuza, şi acum îi vor apăra, în ziua în care Domnul va judeca cele ascunse ale oamenilor, după Evanghelia mea, prinIisus Hristos.”159
Observă cum zice că vor fi judecaţi fie cei care comit păcate în ascuns, fie cei care le săvârşesc la vedere. Nominalizează în primul rând pe vrăjitoare şi pe adultere, apoi pe cei ce jură strâmb. Şi acestea sunt păcate oculte, comise în ascuns. Cine ar putea face vrăji în mod public? Sau, cum o adulteră ar putea să vrea să fie văzută de cineva? Eu cred că făptuirea în ascuns este şi o preocupare a sperjurilor. Fericitul David, însă, dezamăgeşte pe aceşti nebuni, zicând: „înţelegeţi, dar, cei neînţelepţi din popor, şi cei nebuni înţelepţiţi-vă odată! Cine a sădit urechea oare nu aude? Cel ce a zidit ochiul, oare, nu priveşte?”160 Nimic nu

scapă vederii Domnului, El singur cunoaşte păcatele ascunse şi făţişe: şi acelea comise în ascuns şi aproape cu ajutorul puterilor întunericului. Adaugă acestora şi păcatele făţişe, adică neplata lucrătorului, abuzul de putere şi asuprirea pe care unii ar putea-o exercita asupra celor mai slabi, îndeosebi asupra văduvelor şi asupra orfanilor. Adaugă, iarăşi, cei care strâmbă judecata străinului şi cei care n-au frică de El. Aceştia sunt, poate, cei care mâhnesc pe Dumnezeu în moduri diferite decât acelea abia indicate. Voi fi, zice, aşadar, judecător şi martor gata şi din proprie iniţiativă, împotriva vrăjitoarelor şi adulterelor şi împotriva acelora care săvârşesc alte rele. Este posibil ca, în acel timp, unii să obişnuiască să săvârşească asemenea fapte şi că datorită acestora mulţi au vorbit urât de Domnul. Deci este nevoie a fi evitate cu acurateţe faptele rele, urmate faptele virtuoase şi a dori împlinirea faptelor mulţumită cărora putem fi plini de orice laudă şi îngăduinţă. Aşa se va găsi dispensa de pedepsele pe care mânia dumnezeiască le dă păcătoşilor. Pe lângă aceasta, se va avea o mai mare participare la cinstirile şi la slava pe care Domnul o dă acelora care îl iubesc.
(Vers. 3, 6)
Că Eu sunt Domnul şi nu M-am schimbat şi voi n-aţi încetat să fiţi fiii lui Iacov. Din zilele părinţilor voştri v-aţi depărtat de la poruncile Mele şi nu le-aţi păzit.
XXXVII. îi îndepărtează încă o dată de gânduri şi vorbe nelegiuite. Cum nu e într-adevăr lucru nebunesc, ba chiar absurd, profund sacrileg şi pătruns adânc de nelegiuire, a crede că Domnul Universului ar putea să se întoarcă de la a vrea binele vrăjmaşului său, a nu mai iubi deloc dreptatea şi a fi de acord cu aceia care urmăresc răutatea. Deci, când le veţi vedea chemate la judecată pe vrăjitoarele voastre, sau
67
ghicitoare (de obicei aceste trăncănitoare şi linguşitoare sunt femei) şi pe aceia care săvârşesc alte rele, atunci, spune, veţi recunoaşte, din aceleaşi împrejurări, că Eu sunt Domnul Dumnezeul vostru, şi în acelaşi timp încă bun şi iubitor al virtuţii. Nu cunosc, într-adevăr, transformare sau schimbare, ci sunt întotdeauna şi în mod neschimbător „Cel ce sunt”; voi, în schimb, cu toate că sunteţi descendenţi din Iacob, om cucernic şi bun, care întotdeauna a urât excesul şi a fost slujitorul Domnului, nu aţi fost imitatori ai obiceiurilor sale; aţi imitat mai degrabă neascultarea şi nesupunerea părinţilor voştri. Aceştia, tocmai pentru un asemenea motiv, au fost luaţi prizonieri, suferind exilul, şi au fost robi ai inamicilor de care erau subjugaţi. V-aţi „îndepărtat şi voi de preceptele Mele şi nu le-aţi urmat”161. Deci Domnul e întotdeauna de neschimbat, sădit în bine şi fixat în dreptate; aceştia, însă, rămânând neschimbaţi în bine, au imitat în mod magistral nelegiuirea părinţilor. Într-un loc Hristos Se exprimă aşa: numeşte în mod foarte corect, van, nebunescul angajament al cărturarilor şi al fariseilor. A zis: „Vai vouă, cărturarilor şi fariseilor făţarnici! Că zidiţi mormintele proorocilor şi împodobiţi pe ale drepţilor, Şi ziceţi: de am fi fost noi în zilele părinţilor noştri n-am fi fost părtaşi cu ei la vărsarea sângelui proorocilor. Astfel dar mărturisiţi voi înşivă că sunteţi fiii celor care au ucis pe prooroci. Dar voi întreceţi măsura părinţilor voştri. Aşadar, este nevoie ca noi, dacă suntem cu adevărat înţelepţi şi gândim în mod corect, să imităm pe cei mai respectabili dintre înaintaşi şi să evităm să imităm pe cei răi. Pe de altă parte, dacă cineva refuză să o facă, dacă urmează fără deosebire şi fără a se îngriji de încrederea lor străbunii, va fi în totul, în întregime, asemănător grecilor, care dacă cineva îi blamează, deoarece, abandonată cunoaşterea adevărului şi neglijată cunoaşterea Celui care e prin fire Dumnezeu, venerează pietre şi pun în faţă întotdeauna obiceiul părinţilor lor.

(Vers. 3,7-9)
întoarceţi-vă către Mine şi Mă voi întoarce şi Eu către voi, zice Domnul Savaot. Dar voi răspundeţi: „Cum să ne întoarcem?” Se cuvine, oare, ca omul să înşele pe Dumnezeu? Căci voi M-aţi înşelat! Dar voi ziceţi: „ Cum Te-am înşelat? ”-Cu zeciuiala şi cu pârga! Blestemul vă atinge, pentru că voi Mă înşelaţi, voi, neamul întreg!
XXXVIII. După ce i-a reţinut foarte corect de la o vorbărie excesivă împotriva lor şi i-a indus în a se îndreptăţi, pe cât le stă în putinţă, cu argumente adecvate, cheamă la pocăinţă păcătoşii zicând că le va da încă foarte binevoitor, distincţia obişnuită. Precum acelora care doresc să trăiască în afara oricărei reguli le aplică pedepse potrivite, aşa şi acelora care, pentru a spune aşa, se întorc înapoi şi evită a mai păcătui iarăşi, în mod real exaltă foarte profund, înlăturând durerea, cauza de prăbuşire. Din ce e cu putinţă a constata cu ce boală teribilă întinează viaţa cei care profanează harul pocăinţei şi-şi atribuie loruşi în mod fals numele de curaţi. Şi totuşi, ne-ar fi mai bine să gândim că a te crede şi a te numi pur implică pentru dânşii acuza de nelegiuire extremă? Stă scris, de altfel: „fă tu însuţi socoteala ca să te dezvinovăţeşti”162. Cântă într-un loc şi dumnezeiescul David: „Că fărădelegea mea eu o cunosc şi păcatul meu este înaintea mea pururea”163. „Niciunul nu e fără de păcat”164, cum stă scris. Aşadar, aceia care suferă de o asemenea boală au nevoie de bunurile pocăinţei şi de bunătatea cerească care spală foarte bine pe cine este întinat şi îndreptează pe cel nelegiuit. Din bunătate cheamă pe păcătoşi la pocăinţă: Celor care îl întreabă şi vor să ştie în care mod au păcătuit, spune: „Oare va înşela omul pe Dumnezeu? De ce voi Mă înşelaţi? Acel a înşela desemnează a fura, a nu respecta şi a crede că înşelătoria va trece neobservată, chiar dacă este vorba de o
69
faptă rea ieşită din comun. De exemplu, Esau se mânie pe Iacob şi, explicând motivul mâniei sale, spuse: „m-a înşelat de două ori! Deunăzi mi-a răpit dreptul de întâi născutiar acum mi-a răpit binecuvântarea mea”165. Va fi, zice, omul, poate, superior lui Dumnezeu şi va fura pe cine e omniştient? Pentru ce, atunci, Mă păcăliţi?
Socotesc că pentru o interpretare adecvată a conceptelor în cauză trebuie acum relatate unele episoade povestite în cărţile lui Ezdra. Părăsind Babilonia, descendenţii locuitorilor Ierusalimului se întoarseră în Iudeea şi locuirăîn Ierusalim. A fost reconstruit templul Domnului şi au fost constituite ordinile sacerdotale, cântăreţi, psalmişti şi păzitori ai uşilor. Ce se întâmplă după aceea? Cei care erau eliberaţi din sclavie au devenit leneşi în a se supune preceptelor dumnezeieşti. Nu respectară Legea şi fu considerat lucru de nici un preţ încălcarea vechii porunci, se dădură la a jertfi în silă şi cu îndărătnicie animale oarbe, răpite, şchioape sau bolnave. în continuare strângând, atunci când era timpul la câmp, grâul şi alte produse, culegând via şi storcând măslinele, nu aduceau zeciuielile şi pârgile prescrise de Lege, pentru ca ordinile preoţeşti, având suficiente resurse pentru a trăi, să se poată îngriji exclusiv îndatoririlor încredinţate lor de Lege. Aşadar, deoarece nu era adusă nici o jertfă, slujitorii altarelor dumnezeieşti plecară şi aşa poporul rămase abandonat: nu se săvârşeau sacrificii nici vreun ritual de slăvire a lui Dumnezeu. 166
în consecinţă, toate recoltele se stricară, iar aceştia fură asupriţi de foame şi ajunseseră la un asemenea nivel de mizerie şi sărăcie de a dori să-şi vândă până şi copii, cui avea din ce trăi, până ce Ezdra, chemat la vederea mâniei Domnului, acuză de aceste greşeli pe căpeteniile Israelului. Oferă aşa, cu neplăcere, zeciuieli şi pârgi şi, într-un sfârşit, preoţii se întoarseră în templu pentru a îndeplini slujbele obişnuite. 167
70
„Pentru care motiv, aşadar, zice, Mă înşelaţi?” Anul s-a sfârşit, fructele au fost culese şi aveţi încă cu voi zeciuielile şi pârgile prescrise de Lege. Zice: „În casa sa va fi jefuirea sa” şi e ca şi cum ar spune: Aţi recoltat din câmpuri în hambare fructele şi poate credeţi că le-aţi pus în siguranţă în acele hambare. Atunci, vor dispărea ca şi cum acestea ar fi fost prădate. Veţi fi asupriţi de foame, cu toate că, zice, aţi recoltat cu greu şi cu sudoare ceea ce v-aţi adunat. Din acest lucru şi noi vom învăţa, că e un mare păcat a nu aduce Domnului jertfe de mulţumire şi a nu considera binecuvântarea Sa pământul fertil pe care ni L-a dăruit. Dacă ne vom comporta în acest fel, El ne va binecuvânta în orice fel şi ne va dărui bunuri din belşug. Dacă însă, făcând răul pe ascuns, vom păstra ceea ce am primit doar pentru petrecerile noastre, nu-i vom face nici pe alţii să participe sârguitor la darurile Domnului.
(Vers. 3, 10-12)
Aduceţi toate zeciuielile la vistierie şi să fie merinde în casa Mea şi puneţi-Mă şi pe Mine la încercare, zice Domnul Savaot, şi veţi vedea că voi deschide, la dorinţa voastră, stăvilarele cerului şi voi vărsa din belşug binecuvântarea, spre binele vostru. Şi voi certa, spre binele vostru, lăcusta, ca să nu strice rodul ţarinilor voastre. Şi via voastră de la câmp nu va rămâne fără rod, zice Domnul Savaot. Şi toate neamurile vă vor ferici pe voi, căci veţi fi o ţară dorită, zice Domnul Savaot.
XXXIX. Iarăşi iartă păcatele şi-i acoperă de orice vină; ba mai mult încă, promite că, după ce le-a iertat şi uitat păcatele, le va da ceea ce speră aceştia, şi-i va bucura cu atenţii superioare oricărui mod de exprimare. Doreşte ca aceştia să înveţe, prin intermediul experienţei şi a necazurilor, că abundenţa fructelor va fi fără doar şi poate avantajoasă

pentru ei. Iarăşi, dacă nu vor refuza de a face aceasta, promite să dea mare abundenţă de ploi şi o binecuvântare specială, pentru ca să aibă o mare resursă de hrană, şi în general să se împărtăşească îndeajuns din bunurile pământului: „voi împărţi, zice, într-adevăr, pentru voi, pentru a vă face să aveţi mâncare”.
Cuvântul voi împărţi trebuie înţeles ori în sensul de „vă voi pune deoparte” ori ca reprezentare a faptului că orice rod al pământului are o perioadă în care răsare sau devine matur. Promite în mod foarte explicit că rodul pământului nu va suferi nici o stricăciune şi că viile vor fi în câmp coapte, bogate în ciorchini şi vor da foarte mult vin, zice că vor fi binecuvântaţi şi că va fi numită ţară a desfătării, adică demnă de admiraţie pentru fertilitate şi pentru mare abundenţă de recolte. Aşadar, dacă cineva are o inimă milostivă, foarte sigur va cunoaşte atitudinea Domnului, va aduna în cer şi va mânca fructele ostenelilor sale, cum stă scris168. Nu va fi precum acel bogat crud şi foarte nebun despre care Mântuitorul spune în parabola evanghelică că şi-a reumplut casa sa. Acela spunea: „Ce voi face, că n-am unde să adun roadele mele? Şi a zis: aceasta voi face: voi stricajitniţele mele şi mai mari le voi zidi, şi voi strânge acolo tot grâul şi bunătăţile mele; şi voi zice sufletului meu: suflete, ai multe bunătăţi strânse pentru mulţi ani; odihneşte-te, mănâncă, bea, veseleşte-te”. Dar lui, care gândea aşa şi care nu lua în considerare viitorul, Domnul îi spune: „Nebune! în noaptea aceasta voi cere de la tine sufletul tău. Şi cele ce ai pregătit ale cui vor fi?”169 în consecinţă, după cum am spus, este copleşit de binecuvântări cine este dornic. Acesta va avea ploi duhovniceşti care vor spăla inima sa, şi-l vor înveseli pe săturate, va produce fructe întotdeauna diferite şi aproape distincte între ele prin cucernicie, remarcându-se acum prin milostenie, acum prin bunătate, altruism, nobleţe sufletească şi perseverenţă: va fi

ca un pământ fertil şi bogat în fructe, ilustru vestit şi cu adevărat de trei ori fericit fiindcă un nume bun valorează mai mult decât multa bogăţie, cum stă scris. 170
(Vers. 3,13-15)
Aspre sunt pentru Mine graiurile voastre, zice Domnul. Şi voi grăiţi: „Ce am spus împotriva Ta?” Şi mai ziceţi: „Este trudă zadarnică să slujim pe Dumnezeu şi ce câştig vom avea din paza poruncilor Sale şi că umblăm trişti înaintea Domnului Savaot? Dar iată că acum noi fericim pe cei mândri. Şi propăşesc cei ce săvârşesc fărădelegi, ba chiar şi pun la încercare pe Domnul, şi ei scapă!”
XL. Când Domnul doreşte să-i corijeze pe acei credincioşi care au căzut în păcat, pe de o parte subliniază greşelile, şi pe de altă parte ceartă fără a se preface şi aproape biciuieşte cu dojană până ce aceştia, simţind ruşine, să se întoarcă la un comportament mai bun şi mai folositor. Acuză, aşadar, de o altă vină pe evrei şi extinde dojana, ca şi cum ar fi o vină comună şi urmaşilor, ştiind că aşa ceva se va dovedi folositor şi salutar pentru toţi. Câte li s-au întâmplat strămoşilor noştri ca preînchipuiri [ale viitorului] stă scris pentru a ne corecta, după cum spune mult înţeleptul Pavel.
îi acuză, aşadar, pe aceia care nu-şi ţin în frâu limba şi iubesc să cârtească cu vorbe defăimătoare. Spune, într-adevăr: „Aţi folosit cuvinte grele împotriva Mea”. Cum cârteau? „Aţi zis: Fără de nici un rost e cel care-I slujeşte lui Dumnezeu şi nu este nici un câştig în a vrea să-I respecţi poruncile, adică preceptele Legii, şi pe lângă aceasta, zadarnic, ziceţi, e a-I adresa implorări, adică a-L ruga, pentru a obţine ceea ce doriţi voi. Cu siguranţă Este sincer Domnul Universului, când vorbeşte aşa şi-i acuză pe israeliţi. Pe de altă parte, ne revine obligaţia să spunem ce justificare are

păcatul acestor calomniatori. Domnul conducea nenumărate neamuri; dar din toate, alesese neamul lui Israel care a fost numit porţiune, parte, moştenirea Sa171. Uimitor, învăţă Legea şi dădu ajutor prin intermediul profeţilor. Ce a dat drept răspuns la aşa ceva nebunul Israel? Adorau oştirea cerului, aduceau jertfă idolilor, spuneau chipurilor cioplite: voi sunteţi dumnezeii noştri172. în mod foarte corect, mâniindu-se pentru aşa grave nelegiuiri, Domnul Universului în multe feluri a încercat să-i îndrepte şi-i împinse să facă pocăinţă prin foame, flageluri, lipsuri, lăcuste, gălbinare, omizi.
Nu dorea deocamdată să lovească cu mână duşmănoasă, ci vroia să-i aducă să iubească pe Acela care e Domn prin natură şi în adevăr. Deocamdată prin intermediul fricii izvorâtă din sperieturi şi emoţii mici. Fiindcă, însă, nu ţinură deloc cont de greşelile uşoare şi se dădură fără oprelişti la orice fel de viciu, i-a făcut să meargă în exil şi să cadă în mâna babilonienilor. După ce au fost rechemaţi în Iudeea, deoarece Domnului i s-a făcut milă de ei, au reclădit oraşul, au reconstruit templul şi, din nou, deveniră neglijenţi; nu-şi împlineau voturile, nu urmau preceptele Legii şi aduceau zeciuieli şi pârgi cu încăpăţânare: când făceau efortul de a se prezenta la sacrificiu omorau animale şchioape, oarbe şi bolnave; nu mai puţin Domnul pedepsea pe aceia care aveau această impertinenţă cu foamea şi infertilitatea. Atunci aceştia deşi era datoria lor, dacă ar fi fost bine intenţionaţi şi conştienţi de avantaj ul lor, grăbiţi în a servi Domnului cu virtutea se văitau nebuneşte. Văzând popoarele vecine, care nu-L cunoşteau pe Dumnezeu şi, dimpotrivă, se închinau la chipuri cioplite şi erau adânciţi în greşeli mai grave, trăind în plăceri şi în lux, spuneau nebuneşte: „Fără de nici un rost e cel ce slujeşte Domnului. Cu ce suntem mai câştigaţi din faptul că am respectat poruncile Sale?”. Noi, cei care respectăm Legea, suportăm lipsa şi nefericita soartă. Am fost duşi în

robie, deşi ne-am umilit întotdeauna şi am înălţat rugăminţi fierbinţi Domnului Atotputernic. Cei care, în schimb, nu se comportă aşa, nu suferă nici nenorociri, nici supărări. Pentru aceasta îi considerăm fericiţi pe străini. „Cei care rezidesc sunt cei care săvârşesc nelegiuiri, s-au împotrivit lui Dumnezeu şi s-au salvat”. în multe moduri, într-adevăr, se opun slăvirii lui Dumnezeu cei care sunt în eroare şi aduc jertfă idolilor de metal, „zicând unei bucăţi de lemn: Tu eşti domnul meu! şi pietrei: Tu m-ai creat!”173. Spune: „Temătorii de Dumnezeu au spus aceasta”. Acuza este deci de cârtire şi El demonstrează foarte clar gravitatea unei asemenea slăbiciuni. Sunt de fapt vorbe născute dintr-o minte bolnavă, vorbe anapoda neplăcute Domnului, proprii unui suflet ieşit din fire, acelea care conţin acuze împotriva lui Dumnezeu. Spune că ascultă discursuri asemănătoare nu cu uşurătate, ci cu atenţie: „şi a luat aminte Domnul şi a ascultat. Duhul Domnului umple universul şi e Cel care îmbrăţişează orice lucru şi orice voce”174. Aşadar, deci, s-a făcut un comentariu împotriva măreţiei Sale dumnezeieşti, iar acesta i se va dovedi aspru şi aproape intolerabil, chiar dacă este mult prea iertător. Pentru aceasta a zis: „Aţi folosit cuvinte grele împotriva Mea.” Este, deci, datoria noastră a nu ne descuraja în mod excesiv, nici a crede că cine iubeşte mult virtutea poate părăsi pe cei buni, deşi suntem în nenorocire, pentru că Domnul ne conduce către aceasta, pentru binele nostru; trebuie mai degrabă să căutăm cu sârguinţă în ce lucru L-am supărat şi aşa să-L liniştim şi să cerem milă.
Şi dacă unii păcătoşi trăiesc în plăceri lumeşti, bucurându-se de ceea ce este limitat, este bine să punem la originea tolerării lor negrăitele Sale planuri mântuitoare.
(Vers. 3,16-17)
Iată ce zic unii către alţii, cei ce se tem de Domnul. Şi Domnul a luat aminte şi a ascultat; o carte de aducere aminte a fost scrisă înaintea Lui spre binele celor care

se tem de El şi caută scăpare în numele Lui “Şi vor fi aceştia pentru Mine”, zice Domnul Savaot, “în ziua în care voi face judecată, ca o avere a Mea şi voi avea îndurare de ei, precum are un om faţă de fiul său care îi slujeşte.
XLI. A luat aminte şi i-a ascultat pe israeliţi, care îl batjocoreau şi care trăncăneau nebuneşte împotriva Lui. Apoi, în timp ce era oportun să împartă o pedeapsă păcătoşilor şi să ceară lămuriri despre nestăpânirea lor în a vorbi în ce-Lpriveşte, Domnul trece peste, fără ranchiună, şi la acest lucru. Scrie o carte de aducere aminte pentru cei ce au frică de El, despre care presupun că şi David spunea Scriitorului cărţii: „şi toţi vor fi scrişi în cartea Ta”175 Este uşor de constatat că şi Domnul nostru Iisus Hristos a zis ucenicilor: „Nu vă bucuraţi că demonii vi se supun vouă, ci vă bucuraţi că numele voastre sunt scrise în ceruri”176. În mod foarte corect dumnezeiescul David blestemă pe de altă parte pe iudeii ucigaşi ai lui Hristos cu aceste cuvinte: „Să fie şterşi din cartea vieţii şi să nu fie scrişi printre cei drepţi”177. Este scrisă, aşadar, o carte de aducere aminte pentru temătorii de Dumnezeu, care vor fi cunoscuţii Săi prieteni foarte apropiaţi în ziua în care îi va dobândi, când Hristos Va şedea pe scaunul Slavei Sale, înconjurat de îngeri: Şi va pune oile de-a dreapta sa, iar caprele de-a stânga. Atunci va zice împăratul celor de-a dreapta Lui: Veniţi, binecuvântaţii Tatălui Meu, moşteniţi împărăţia cea pregătită vouă de la întemeierea lumii”178. Atunci îi va alege, adică îi va face aleşi, şi nu-i va iubi cu siguranţă mai puţin decât îi iubesc părinţii după trup, care se bucură pentru propriii copii, când sunt în cel mai înalt grad înţelepţi şi blânzi şi nutresc un foarte mare respect pentru părinţi.
(Vers. 3,18)
Atunci vă veţi schimba părerea şi veţi vedea deosebirea între cel drept şi cel păcătos, între cel care

slujeşte pe Dumnezeu şi cel care nu-L slujeşte.
XLII. Doar atunci, spune, când veţi fi pus capăt unei asemenea cârteli şi veţi fi înfrânat neînfrânata şi proasta voastră limbă, nu veţi mai jigni deloc pe Domnul, care iubeşte virtutea; când veţi fi respins beţia voastră şi veţi fi părăsit greşeala, vă veţi da seama întru totul, pentru prima oară, de diferenţa care există între drept şi nelegiuit, între cine slujeşte pe Dumnezeu şi cine nu îl slujeşte. Într-adevăr, nelegiuiţi şi neînfrânaţi sunt aceia care leapădă de la sine jugul slujirii după placul lor; se vor îndrepta spre pierzanie şi spre pedeapsă veşnică. „Acolo va fi plângerea şi scrâşnirea dinţilor”179, cum este scris. Cei buni însă şi iubitori de Dumnezeu, cunoscători ai legilor dumnezeieşti, dăruiţi oricărui fel de virtute, însemnaţi şi sfinţiţi, vor avea cununile nestricăciunii; ajunşi în lăcaşurile cereşti180, vor trăi în comuniune cu sfinţii îngeri şi deveniţi părtaşi ai slavei lui Hristos, se vor bucura în veac de bunurile „ce ochiul n-a văzut şi urechea n-a auzit şi la inima omului nu s-au suit”, după cum stă scris181.
Pe de altă parte, văzând pe cei răi fericiţi în această viaţă, unii sfinţi cugetară asupra acestui lucru, şi totuşi nu ignorau faptul că viaţa lor se va sfârşi în lumină. De exemplu, fericitul Ieremia spune aşa: „De voi intra la judecată cu Tine, Doamne, dreptatea va fi de partea Ta, şi totuşi, despre dreptate vreau să grăiesc cu Tine: „Pentru ce calea necredincioşilor este cu izbândă şi pentru ce toţi călcătorii de lege sunt în fericire? Tu i-ai sădit şi ei au prins rădăcini, au crescut şi au făcut roade; Tu eşti aproape numai de buzele lor, iar de inima lor eşti departe.”182 Apoi spune iarăşi: „osebeşte-i, dară, ca pe nişte oi de junghiat şi pregăteşte-i pentru ziua junghierii; şi urm183. Vezi cum a copt gânduri, vorbe, nedumeriri. Cu toate acestea, nu ignora sfârşitul nelegiuiţilor. „Orice om e ca iarba şi toată slava sa e ca floarea câmpului”, cum stă scris. 184

Capitolul IV
(Vers. 4,1)
Iată, într-adevăr, ziua vine arzând ca un cuptor şii va arde. Şi toţi străinii şi toţi cei ce săvârşesc nelegiuiri vor fi pleavă, şi acea zi venind îi va aprinde, zice Domnul Atotputernic, şi nu va mai rămâne din ei nici rădăcină, nici ramură!
XLIII. Vine firesc a ne gândi că înfocată va fi ziua judecăţii; a spus-o de fapt unul din sfinţii ucenici: „Iar ziua Domnului va veni ca un fur, când cerurile vor pieri cu vuiet mare, stihiile, arzând, se vor desface, şi pământul şi lucrurile de pe el se vor mistui. Dar noi aşteptăm, potrivit făgăduinţelor Lui, ceruri noi şi pământ nou, în care locuieşte dreptatea.”185
Va veni, deci, ca un cuptor ziua Domnului şi va arde pe toţi străinii, şi împreună cu aceştia şi pe cei ce săvârşesc nelegiuiri, pentru că una singură va fi pedeapsa dată ambilor. Observă ce fineţe. Acum aminteşte de străini. Deoarece aceia îi considerau fericiţi şi spuneau: „Acum noi fericim pe străini, şi se zidesc din nou toţi câţi săvârşesc nelegiuiri: s-au împotrivit lui Dumnezeu, dar au scăpat”, spune că aceştia vor fi distruşi în foc deoarece au schimbat slava Lui Dumnezeu şi au preferat să cinstească creatura în locul Creatorului. 186 Deducem şi în alt mod că numeşte străini idolatrii şi pe cei care în orice alt mod s-au înstrăinat de poporul sfânt şi ales, adică ereticii, de care în mod foarte corect s-ar putea spune: „Au ieşit din mijlocul nostru, dar nu sunt de-ai noştri. Dacă ar fi fost de-ai noştri ar fi rămas cu noi.”187 Aceştia, pentru că au respins nobleţea dumnezeiască şi s-au separat de poporul sfânt, ales şi devenit popor agonisit de Dumnezeu188 (desigur prin credinţă în Hristos), vor fi victimele focului care va distruge totul. Vor avea din partea lui Dumnezeu acelaşi tratament aceia care fac nedreptăţi, chiar dacă din întâmplare sunt

cuprinşi printre credincioşii, aleşii şi cunoscătorii Celui care e prin natură şi în adevăr Dumnezeu. Acest lucru nu le va fi de ajuns, de fapt, pentru a se curăţi de păcat, dacă e adevărat că „ credinţa fără fapte este moartă”189; credinţa în Hristos îndreptăţeşte190 şi îndepărtează pata greşelilor precedente, dar dacă, pe urmă, cineva este găsit neglijent şi recăzut în patimile trupeşti şi lumeşti, unul ca acesta e ca şi cum ar fi ucis în sine credinţa, neunind acesteia nici o faptă virtuoasă şi revenind la vechiul mod nebunesc de viaţă. De cei care sunt aşa spune dumnezeiescul ucenic: „Căci mai bine era pentru ei să nu fi cunoscut calea dreptăţii, decât, după ce au cunoscut-o, să se întoarcă de la porunca sfântă dată lor. Cu ei s-a întâmplat adevărul din zicală: Câinele se întoarce la vărsătura lui şi porcul scăldat la noroiul mocirlei lui.”191 Deci, aceeaşi soartă a străinilor e gătită acelora care fac nedreptăţi. Şi aceştia, şi aceştia vor fi mirişte şi, precum aceasta, vor fi arşi odată aprins focul. Cum spune şi Mântuitorul apropo de sfinţii secerători, grâul e strâns în jitniţă, dar pleava e arsă cu foc nestins192. „Nu va rămâne din ei nici rădăcină, nici ramuri”: adică nu vor avea nici o speranţă de a renaşte la viaţă vreau să spun viaţa dorită în slavă lângă Domnul, viaţa duhovnicească în sfinţenie şi fericire. într-adevăr, dacă nu se extirpă rădăcina şi nu se retează ramura în adâncime, rămâne o oarecare nădejde de a renaşte: „este nădejde pentru copac”193, cum este scris. Dacă într-adevăr acesta este udat, va reînflori şi ramul nu se va usca. Dacă însă este scos în profunzime din rădăcini şi-i sunt tăiate foarte radical ramurile, în mod sigur va dispărea pentru el şi speranţa de a putea înflori din nou. Deci, în analogie cu plantele, spune că încetează orice speranţă pentru aceia care iubesc păcatul. Cu toate acestea vesteşte în mod foarte clar dumnezeiescul Isaia când spune: „Viermele lor nu va muri şi focul lor nu se va stinge. Şi ei vor fi o sperietoare pentru toţi.”194

(Vers. 4, 2-3)
Pentru voi, care vă temeţi de numele Meu, va răsări soarele dreptăţii cu vindecare pe aripile sale. Şi veţi ieşi şi veţi zburda ca viţeluşii ieşiţi din staul. Şi-i veţi călca în picioare pe nelegiuiţi, pentru că vor fi pulbere sub picioarele voastre în ziua pe care o pregătesc Eu, zice Domnul Atotputernic.
XLIV. Străluci Cel Unul Născut, Cuvântul Lui Dumnezeu, asupra oamenilor care locuiesc acest pământ şi, devenind asemănător nouă, „Cuvântul S-a făcut trup şi S-a sălăşluit între noi”195, radiind cu propriile raze ca un soare pe cei care erau în umbră şi în întuneric şi turnă în inimile credincioşilor o radioasă licărire a adevăratei cunoştinţe a lui Dumnezeu, făcându-i curaţi, cunoscători şi înţelegători a oricărei fapte bune. Ne-a arătat în Sine însuşi pe Tatăl şi cu o mistagogie inefabilă ne-a făcut foarte cunoscători şi foarte înţelepţi, şi umplu mintea noastră cu cunoaşterea Sa.
Cu toate acestea, şi conduşi în atare strălucire, „îmbogăţiţi, cum spune fericitul Pavel, de tot darul cuvântului şi de toată cunoştinţa196, acum vedem ca prin oglindă şi în ghicitură197. Dar când va veni ziua care e desăvârşită”198, vom avea în sfârşit deplina cunoaştere a Lui Hristos, care din nou pentru noi va străluci din cer „şi se va desfiinţa ceea ce e în parte”, cunoaşterea caprin oglindă şi în ghicitură, când El va străluci pentru noi cum străluceşte pentru cei mai sporiţi în învăţătură şi va reumple mintea de o lumină dumnezeiască şi inefabilă şi va înveseli cu revărsarea Duhului Sfânt. A spus dumnezeiescul Pavel: „proorociile se vor desfiinţa şi ştiinţa se va sfârşi.”199 Nu afirmăm însă că vom trece de la cunoaşterea parţială la ignoranţa absolută, departe de noi această idee. De altfel, cum va putea să nu fie pagubă sufletelor sfinţilor timpul nădejdii viitoare, dacă aceştia vor trebui să se rupă de ceea ce au, fără să câştige ceva mai bun şi să ridice mintea la

ceva mai înalt, pierzând, şi mai mult, şi ceea ce aveau deja, nu fără greutate dobândit? Proorociile vor dispărea, ştiinţa se va sfârşi pentru că se va strecura în sufletele noastre ştiinţa mult mai înaltă. Ca atunci când într-o casă în care străluceşte o candelă care trimite o lumină limitată ochilor celui care vede, dacă cineva bagă o lampă, prin forţa lucrurilor face inutilă lumina aceleia, care dispare în faţa superiorităţii celei mai mari. Aşa cum strălucirea stelelor devine slabă dacă soarele luminează pământul, aşa introducându-se în noi o cunoştinţă mai strălucitoare, cea mai mică va dispărea. De altfel şi Hristos într-un loc a zis sfinţilor apostoli: Acestea vi le-am spus în pilde, dar vine ceasul când nu vă voi mai vorbi în pilde, ci pe faţă vă voi vesti despre Tatăl.”200 Aşadar, pentru sfinţii care s-au temut foarte mult de numele Domnului şi au avut în inimă orice virtute, în această lume Hristos va străluci ca un „Soare al dreptăţii”, radiind razele cunoaşterii celei mai perfecte, slobozindu-i de orice slăbiciune spirituală şi separându-i de vechea amărăciune. Asta înseamnă propoziţia: „Salvarea în aripile sale”, unde profetul vorbeşte ca şi cum ar fi vorba de un vultur şi de puii săi, pe urmele cuvintelor spuse de Moise, apropo de Dumnezeu şi de poporul eliberat din Egipt: „Cum un vultur păzeşte cuibul său, despărţind aripile sale i-a luat”201 Va fi, zice, salvarea în aripile sale”. într-adevăr, în viaţa aceasta înspăimântătoare sunt în noi imboldurile cărnii: acestea împing mintea spre plăceri nechibzuite, irită în membrele noastre legea păcatului202, care este doborât de purtarea sfinţilor, dacă le ajută Hristos. Uneori mintea păcătuieşte sedusă în alt mod de patimi: predomină sentimente de trufie, dorinţe de slavă lumească, impulsuri colerice, iubire de câştig şi alte rele. Dar după ce, prin mijlocirea lui Hristos, ne-am îmbogăţit de darul Duhului Sfânt203 şi ne-am obişnuit să stăpânim patimile, dacă nu fără sudoare, suntem în posesia luminii întregi a cunoştinţei dumnezeieşti în legătură cu viaţa

viitoare, suntem legaţi de perfecţiunea care dă darul Duhului Sfânt, ne-am eliberat de stricăciune şi de patimile trupeşti, dăm slavă lui Dumnezeu în orice fel, nu avem nimic de a face cu păcatul nici nu suntem chinuiţi de greutatea vechilor patimi, ci, la fel cu sfinţii îngeri, trăim viaţa curată şi în afara oricărui rău. Stă scris, de fapt, de sfinţii care vor uita suferinţa lor şi că aceasta nu va mai locui în inima lor. De aceea spune proorocul, sau mai degrabă Dumnezeu, autorul şi iconomul acestor cuvinte: „Veţi ieşi şi veţi sălta ca viţeii sloboziţi din legături”. Precum viţeii de lapte care ieşiţi din staul vor face ocolul grădinilor, zburdând şi răgând în pajiştea înflorită, aşa, la timpul cuvenit, sfinţii dezlegaţi de legăturile suferinţei, ale mâhnirii, de sudorile şi ostenelile acestei vieţi, vor ajunge la bucuria pregătită temătorilor de Dumnezeu, călcând în picioare pe cei necuraţi, care nu vor mai lupta şi se vor înfăţişa de acum abătuţi, învinşi şi prosternaţi la pământ, pentru că va fi complet distrusă lupta dusă de aceştia. „Şi nu va fi acolo leu, nici fiare cumplite nu se vor sui pe ea şi nici nu se vor afla acolo; Acolo va fi cale curată şi cale sfântă se va chema”204. Fără luptă, liberă şi lipsită de orice necurăţie va fi fără îndoială viaţa sfinţilor în vremea aceea.
(Vers. 4, 5-6)
Şi, iată, Eu îl trimit la voi pe Ilie Tesviteanul mai înainte să vină Ziua Domnului cea mare şi strălucită; el va întoarce din nou inima tatălui către fiu şi inima omului către aproapele său, ca să nu vin şi să lovesc pământul adânc.
XLV. Dovadă a blândeţii şi îngăduinţei Lui Dumnezeu e faptul că, la momentul potrivit, mai întâi va străluci asupra noastră Ilie Tesviteanul, cel care va vesti tuturor oamenilor iminenta venire a Judecătorului. Judecătorul va coborî în slava lui Dumnezeu şi Tatăl cu un alai de îngeri „va şedea pe tronul

slavei Sale205, judecând lumea cu dreptate206 şi cu siguranţă va răsplăti fiecăruia după faptele sale”207. Deoarece suntem subjugaţi de nenumărate păcate, în mod folositor dumnezeiescul prooroc vine înainte, conducând la bună înţelegere oamenii, până ce toţi, uniţi prin credinţă, lepădând faptele necugetate, ne decidem să facem binele şi aşa suntem salvaţi de Judecătorul care vine de sus. Mai întâi a venit fericitul Ioan Botezătorul, „cu duhul şi puterea lui Ilie”208. Dar, cum acesta striga: „Gătiţi calea Domnului, drepte faceţi cărările Dumnezeului nostru”209, aşa şi dumnezeiescul Ilie va striga că va fi aproape şi deja este prezent „pentru a judeca lumea cu dreptate”. Acum probabil unii au idei diferite: tatăl e separat de fiu şi fiul de tată210. Unul a crezut în Hristos, altul e numărat printre apostoli, alţii au călcat în picioare dragostea reciprocă, pentru că au început să se urască şi sunt victime ale certelor îndelungi şi disputelor asupra oricărui lucru lumesc. Dar proorocul va reface la loc orice lucru, unind într-o singură credinţă pe cei ce odată erau despărţiţi, „îndreptând omul spre aproapele său pentru ca Eu să nu vin şi să lovesc pământul adânc”, adică cu violenţă şi ireparabil. Mai întâi convinge oamenii şi asigură, prin opera lui Ilie, că judecătorul este aproape, pentru ca, convertindu-se la virtute, oamenii timpului să îmbunătăţească propria viaţă şi să nu cadă [în mâna] unui judecător crud care să-i trimită în flăcări şi în „întunericul cel mai din afară”211, ci să audă mai degrabă „Veniţi binecuvântaţii Tatălui Meu, de moşteniţi împărăţia pregătită pentru voi de la începutul lumii”212.
(Vers. 4, 4)
Amintiţi-vă de Legea lui Moise, robul Meu, după cum i-am încredinţat lui pe Horeb, pentru tot Israelul, porunci şi rânduieli.
XLVI. Sfătuieşte încă odată cititorii profetului să se

gândească că predica creştină nu este nouă sau insolită, nici prevestită doar de Maleahi, ci din vechime, de la început, şi, pentru a spune aşa, din primele momente în care Israel a fost chemat la cunoaşterea lui Dumnezeu, când pe Horeb a făcut dumnezeiasca descoperire a legilor. Domnul Universului vorbi din cer, în forma de foc, pe muntele Sinai (unde) apărură stâlpi de fum şi flăcări care străluceau ridicându-se şi inspirau groază cui le vedea. înjur toate erau întunecate, umbră, vânt năvalnic şi sunetul trâmbiţei se auzea din ce în ce mai tare213. Atunci, cu ochii în pământ, se apropiară de mediator şi călăuzitor (adică Moise) şi spuseseră: „Vorbeşte-ne tu, şi să nu ne vorbească Dumnezeu, ca să nu murim”214. Domnul, în ajutor, spuse: „Bine este ce ţi-au spus ei. Eu le voi ridica Proroc din mijlocul fraţilor lor, cum eşti tu, şi El le va grăi tot ce-i voi porunci Eu. 215
Vezi cum din cele mai vechi timpuri Sfânta Scriptură prevestea pe Hristos? Dacă cineva ar dori să analizeze şi figurile Legii, ar găsi descris pe Hristos şi taina Sa. Pentru aceasta El le spunea iudeilor: „Dacă credeţi în Moise, veţi crede şi în Mine, pentru că despre Mine a proorocit acela.”216 împlinirea Legii şi a proorocilor e de fapt Hristos, pentru Care şi cu Care să fie slava a lui Dumnezeu Tatăl şi a Duhului Sfânt, în veci. Amin.
84
Note
1 Alfred Kuen, Cum să interpretăm Biblia!, Ed. Stephanus, 2002, pag. 5.
2 Pr. Dr. Ilie Melniciuc-Puică, Utilizarea Vechiului Testament în scrierile lucanice, Ed. Performantica Iaşi, 2005, pag. 177.
3 John Breck, Puterea Cuvântului în Biserica dreptmăritoare, EDIMBOR, Buc. 1999, pag. 25.
4 Sfântul Isidor Pelusiotul, originar din Alexandria Egiptului, a fost dascăl şi catehet la Şcoala alexandrină, retor, filosof, discipol al Sfântului Ioan Gură de Aur şi prieten al Sfântului Chiril al Alexandriei. Din unele scrisori ale lui Isidor, ar fi oarecare indicii spre această direcţie, dar autenticitatea lor era contestată deja, de Sever al Antiohiei.
5 Dictionary of Major biblical interpreters, Ed. Inter-Varsity Press. Nottingham, England, 2001, pag. 339.
6. La Sinodul de la Niceea, episcopul Alexandriei a primit însărcinarea să calculeze pentru viitor timpul când trebuie să se serbeze Paştile în Biserica creştină şi rezultatul trebuia transmis întregii Biserici, pentru a fi serbat în aceeaşi zi în întreaga Biserică, cf. Arhid. Prof. Dr. Constantin Voicu, Patrologie, Ed. Basilica a Patriarhiei Române, 2009, vol. II, pag. 69.
7 Pr. Icon. Stavr. Dumitru Bondalici, Enciclopedia marilor personalităţi din Vechiul şi Noul Testament, Ed. Diecezană, Caransebeş 2005, pag. 200.
8 Alfred Kuen, 66 în una, O mică enciclopedie biblică, Ed, Casa literaturii creştine, pag. 201.
9 Dicţionar enciclopedic de personaje biblice, ED. Enciclopedică, Buc. 1996, pag. 85.
10 Dictionary of Biblical interpretation, Ed. Abingdon Press, Nashville, 1999, pag. 110.
11 Dicţionar biblic, Ed. Stephanus, Buc. 1996, pag. 284.
12 The Oxford companion to the Bible, Ed. Oxford University Press, 1993, pag. 485.
13 Vieţile Sfinţilor Prooroci, Proorocii mari şi Proorocii mici ai Vechiului Testament, Ed. Cartea Ortodoxă, Bucureşti,2010, pag. 689.
14 Ibidem, pag. 690.
15 John M. Court, Un Dicţionar al Bibliei, Ed, Penguin, 2006, pag. 365.
16 Oxford Dictionary of the Bible, Ed. W.R.F. BROWNING, 2000, pag. 241.
17 Dictionary of Major biblical interpreters, Ed. Inter-Varsity Press. Nottingham, England, 2001, pag. 228.
18 Mal. 2,7; notarea textelor biblice va fi făcută la subsolul paginii. Isaia 9,5-6.
19 Lev 22,21 şi urm.
20 Deut. 24,1 şi urm.
21 Deut. 7,3. 4
22 2 Cor. 5,17
23 Împărţirea pe capitole o urmează întocmai pe cea din J.P. Migne, PG, LXXII
24 Ps. 118,11
25 Ieremia5,21.
26 Psalmul 115,3.
27 2Regi 25,9
28 Rm. 9,11
29 Ieremia 1,5.
30 Romani 8,29.
31 Ps. 30,15
85
32 Iac 4,4
33 Is 1,2
34 I Sam. 2, 30
35 2 Cor. 5. 10
36 Prezenta traducere a acestui verset urmează fidel redarea din Patrología Greacă vol. 72. Acest verset apare cu unele adaosuri care lipsesc din traducerile Sfintei Scripturi din ţară de la noi. Sfântul Chiril face comentariul acestui verset aşa cum este redat el aici (nota traducătorului).
37 Ier. 10. 21
38 I Pt. 5, 1-4
39 Ps. 49,23
40 P.S.B. 39, Sfântul Chiril al Alexandriei, Scrieri, partea a II-a, Glafire, EDIMBOR,Bucureşti, 1992
41 I Cor. 5,8
42 I Cor. 5,7
43 Mt. 16,6
44 Lev. 22,21
45 Fac. 4,5
46 Ier. 48,10
47 Ps. 144, 14
48 Ps. 146, 3
49 Ier. 34,16
50 Ps. 33,16
51 Is. 1,15
52 Ps. 48,21
53 Is. 22,22, Iov 12,14
54 Os. 3,4
55 Evr. 12,16
56 Is 1, 11-13
57 Ier 7, 21. 22
58 Evr 9. 10
59 Is. 9. 6
60 In. 12,49
61 I Cor. 15,53
62 Ps. 49,1
63 Ps. 13,1
64 Rm. 12,1
65 I Pt. 5,8
66 Is. 35,3-5
67 Mt. 8,10
68 Lev 22,21
69 Mt. 5,16
70 Deut. 18,1
71 1 Cor 10. 18
72 Lev. 1,1-7,38
73 Ps. 102,1
74 Sfântul Chiril a tratat în mod ampluproblema sacrificiilor veterotestamentare şi valoarea lor tipologică în „Despre închinarea în Duh şi în Adevăr”.
75 I Sam. 2,30 86
76 Rom. 7,12
77 Gal. 3,19
78 Col. 3,43, Ef. 2,41
79 In. 5,46
80 Ieş. 12,5
81 Num. 19,2
82 Evr. 9,13
83 Ieş. 12,18
84 Lev. 5,7
85 Evr. 10,1
86 Rm. 5,1. 2; Ef. 2,18
87 Ecles.,1,12
88 Ecles 1 10
89 Ieş. 23,6,7; Lev. 24,22; Mt. 5,17,18
90 Rm. 5,1
91 Lc. 4,4.
92 Is. 29,13; Mt. 15,9
93 Pilde 21,20
94 Mt. 15. 6-9
95 Deut. 4,2; Mal. 2,7
96 2 Cor. 12,9
97 Deut. 1,17
98 „Oştirea cerului” reprezintă cultul astrelor: soarele, luna, planetele. Manifestarea acestui cult se făcea prin adorarea acestora, tămâieri şi libaţii. Regele Manase apare ca practicant al acestui cult în 4Regi 21,3, încălcând astfel prescripţia Legii din Deut. 4,19, care interzicea adorarea „oştirii cerului”.
99 Esd. 10. 2
100 Ef. 4,6
101 Deut. 7,3. 4
102 II Rg. 18. 9
103 II Rg. 25,9
104 I Cor. 6,11; 2Cor4,13
105 Sir. 13,1
106 Num. 33,49
107 Deut2,24; Idem
108 Num. 25,1
109 II Cor. 9,7
110 Prov. 19,15 1,1 Ieş. 23,26
112 Ieş. 23,26
113 Fac. 16,10
114 Fac. 2,23. 24
115 I Cor. 7,27
116 Mt. 5,32
117 Mt. 19,7. 8;Mc. 10,2. 9
118 Mal. 1,13
119 Mal. 2,9
120 Deut. 1,16
87
121 Rm. 2,4.5
122 Mt. 5,16
123 I Cor. 1,30
124 Mt. 11,10
125 In. 1. 14
126 Mt. 4,23
127 Deut. 18,18
128 Is. 9,5. 6
129 In. 12,49
130 Ps. 44,2
131 Is. 35,3,4
132 Is. 40,10
133 Ps. 49,3
134 In. 1,14
135 Is. 42,1-3, Mt. 12,18
136 In. 8,24
137 In. 3,18
138 Mt. 3. 10
139 Rm. 9,21. 22
140 Mt. 3,11
141 Lc. 12,49
142 Mal. 2,17
143 Zah. 13,9
144 Ps. 65,9. 10
145 Lev. 16,32
146 Ps. 131,16
147 Gal. 3,27
148 II Cor. 5,15
149 Gal. 2,19. 21
150 Fii. 3,19
151 Evr. 7,12
152 Pilde 3,9
153 Gen. 15,5; Gal. 3,6
154 Gen. 6,1
155 Rm. 2,29
156 Evr. 11,1-40
157 Mal. 2,17
158 II Cor. 5,10
159 Rm. 2,15,16
160 Ps. 93,8. 9
161 Mal. 3,6
162 Is. 43,26
163 Ps. 50,5
164 Iov 14,4
165 Fac. 27,36
166 Ezd. 13,15 şi urm.
167 Ezd. 5. 1 şi urm.
168 Ps. 127,2
88 
169 Lc. 12,20
170 Pilde 22,1
171 Deut. 32,9
172 4 Rg. 17,16
173 Ier. 2,27
174 Ecles. 1. 7
175 Ps. 138,16
176 Lc. 10,20
177 Ps. 68,29
178 Mt. 25,33. 34
179 Mt. 8,12
180 In. 14,2
181 I Cor. 2,9
182 Ier. 12,1. 2
183 Ier. 12,3. 4
184 Is. 40,6
185 II Pt. 3,10. 13
186 Rm. 1,25
187 I In. 2,19
188 iPt,2,9
189 Lv. 2,20
190 Gal. 2,16
191 II Pt. 2. 21. 22
192 Mt. 3,12
193 Iov 14,7
194 Is. 66,24
195 In. 1,14
196 I Cor 1,5
197 I Cor. 13,12
198 I Cor. 13,10
199 I Cor. 13,8
200 In. 16. 25
201 Deut. 32,11
202 Rm. 7,23
203 ICor. 1,5
204 Is. 35,9. 8
205 Mt. 25,31
206 Ps. 9. 9
207 Mt. 16,27;Rm. 2,6
208 Lc. 1,17
209 Is. 40,3
210 Mt. 10,35
211 Mt. 22,13
212 Mt. 25,34
213 Ieş. 19,18
214 Ieş. 20,19
215 Deut. 18,17. 18
216 In. 5,46
Bibliografie
Izvoare
Sfânta Scriptură
Biblia Hebraica, Editio quarta emendata opera H.P. Ruger, Stuttgart, 1979
Septuaginta, Edidit Alfred Rahlfs, Stuttgart, 1979 Biblia Sacra Vulgata, Editionem quartam emendatam cum sociis B. Fischer, H.I. Frede, H.F.D. Sparks, W. Thiele, praeparavit Roger Gryson, Stuttgart, 1994
La Biblia di Gerusalemme, Edizioni Dehoniane, Bologna, 1971 Septuaginta 5, volum coordonat de: Cristian Bădiliţă, Francisca Băltăceanu, Monica Broşteanu, Dan Sluşanschi, în colab. cu Pr. Ioan-Florin Florescu; trad. de: Florica Bechet, Ioana Costa, Alexandra Moraru, Ion Pătrulescu, Cristina Costena Rogobete, Noua Europă Polirom, BucureştiIaşi, 2004
Biblia sau Sfânta Scriptură, Ediţie jubiliară a Sfântului Sinod, versiune diortosită după Septuaginta, redactată şi adnotată de Bartolomeu Valeriu Anania Arhiepiscopul Clujului, sprijinit pe numeroase alte osteneli, Editura Institutului Biblic şi de Misiune al Bisericii Ortodoxe Române, Bucureşti, 2001
Biblia sau Sfânta Scriptură, EIB, Bucureşti, 1995 Biblia adecă Dumnezeiasca Scriptură, Bucureşti, 1688, retipărită în facsimil şi transliterare, EIB, Bucureşti, 1988
Scrieri patristice
J.P. Migne, PG, LXXII
Cirillo di Alessandria, Commento al profeti minori, Traduzione, Introduzione e note a cura di Antonio Cataldo, Ed. Citta Nuova, 1986.
Chiril al Alexandriei (Sf.), Despre închinarea şi slujirea în Duh şi Adevăr, Scrieri I, trad. D. Stăniloae, PSB 38, EIB, Bucureşti, 1991 Chiril al Alexandriei (Sf.), Scrieri, partea a II-a, Glafire, P.S.B. 39, EDIMBOR, Bucureşti, 1992
Clement Alexandrinul, Stromate II, trad. românească PSB, vol. 5, Bucureşti, 1991
Idem, Stromate V, trad. rom. PSB, vol. 5, Bucureşti, 1991 Filocalia sfintelor nevoinţe ale desăvârşirii, vol. V, trad. Pr. D. Stăniloae, Edit. IBMBOR, Bucureşti, 1976
Ioan Gură de Aur (Sf.), Omilii la epistolele pauline, Ed. Christiana, Bucureşti, 2005
Idem, Omilii la Matei, PSB 23, EDIMBOR, Bucureşti, 1994 Mineiul, pe luna Ianuarie, Ed. IBMBOR, Bucureşti, 1976
89
Dicţionare, lucrări şi studii
A. Dicţionare:
Dicţionar biblic, trad. Constantin Moisa (titlu! original: Nouveau dictionnaire biblique revise), Editura Stephanus, Bucureşti, vol. I -1995, vol. II -1996, vol. III -1997
Dicţionar biblic de nume proprii şi cuvinte rare Moldoveanu, Nicolae, Editura Casa Şcoalelor, Bucureşti, 1995
Dicţionar biblic, Ed. Cartea creştină, Oradea, 2008 Dicţionarul Noului Testament, Editor Daniel G. Reid, Editura Casa Cărţii, Oradea, 2008
Dicţionar de Teologie Ortodoxă, Pr. Prof. Dr. Ion Bria, Ed. a IIa Revizuită şi Completată, E.I.B., Bucureşti, 1994
Dicţionar enciclopedic al Bibliei, Ed. Humanitas, Buc. 1999 Dicţionar Enciclopedic de Iudaism, trad. Viviane Prager, C. Litman, Ţicu Goldstein, Ed. Hasefer, Bucureşti, 2000
Dicţionar enciclopedic de personaje biblice, Ed. Enciclopedică, Bucureşti 1996
Dicţionar Explicativ al Limbii Române Ed. Universul Enciclopedic Academia Română. Institutul de Lingvistică Iorgu Iordan, Bucureşti, 1998
Dicţionar Grec-Român al Noului Testament, Societatea Biblică Interconfesională din România, Bucureşti, 1999
Dizionario Italiano Romeno, Ediţia a 3-a revizuită şi adăugită, Editura Gramar, Bucureşti, 2008.
Dictionary of the Bible, James Hastings, D.D. John A. Selbie, D.D. John C. Lambert, D.D.S. Hajler Mathews, New York Charles Scribners Sons, England, 2001
The Dictionary of Bible and Religion, Ed. Abingdon, Nashville,1997
Dictionary of Major biblical interpreters, Ed. Inter-Varsity Press. Nottingham, England, 2001
Dictionary of Biblical Interpretation, Ed. Abingdon Press, Nashville, 1999
Oxford Dictionary of the Bible, Ed. W.R.F. BROWNING, 2000 The Oxford companion to the Bible, Ed. Oxford University Press, 1993
The New Bible Dictionary, Ed. Intervarsity Press, Nottingham, England, 1993
Un Dicţionar al Bibliei, John M. Court, Ed. Penguin, 2006
B. Lucrări:
Abaidan, Pr. Prof. Dr. Dumitru, Corniţescu, Pr. Prof. Dr. Emilian,
90
Arheologie biblică, EIB, Bucureşti, 2002
Ansler S.J. Asurmenoi, J. Auneau, R. Martin-Achard, Les Prophetès et les livres prophétiques, Desclée, Paris, 1985
Basarab, Pr. prof. Dr. Mircea, Ermineutică Biblică, Ed. Episcopiei Ortodoxe Române, Oradea, 1997
Bănescu, Pr. Iconom, Dumitru, Istoria Sfântă a Vechiului Testament, Râmnicul Vâlcea, 1927
Bondalici, Pr. Icon. Stavr. Dumitru, Enciclopedia marilor personalităţi din Vechiul şi Noul Testament, Ed. Diecezană, Caransebeş, 2005
Breck, John, Puterea Cuvântului în Biserica dreptmăritoare, EDIMBOR, Bucureşti, 1999
Idem, Dorul de Dumnezeu. Meditaţii ortodoxe despre Biblie, Etică şi Liturghie, Ed. Patmos, Cluj-Napoca, 2007
Brown, Raymond E.S.S, Joseph A. Fitzmyer, SJ, Roland E. Murphy, O. Carm, Introducere şi comentariu la Sfânta Scriptură, Vol. VIII, Evangheliile Sinoptice, Ed. Galaxia Gutenberg, 2007
Caraza, Diacon Dr. Ioan, Sfântul Ioan Botezătorul înaintemergătorul Domnului. Botezul cu Duh Sfânt în Hristos, Ed. Episcopiei Sloboziei şi Călăraşilor, 2000
Comte, Fernand, Marile figuri ale Bibliei, Ed. Humanitas,2006 Constantinescu, Pr. Prof. Ioan, Studiul Noului Testament, EIMBOR, Bucureşti, 2002
Chifar, Pr. Nicolae, Istoria Creştinismului, Vol. I, Ed. Trinitas, Iaşi, 2001
Flavius Josephus, Antichităţi iudaice, vol. I, trad. Ion Acsan, Ed. Hasefer, Bucureşti, 2007
Gherman, Haritinia, Limba Italiană. Curs practic, Ed. Teora, Bucureşti, 2007
Kuen, Alfred, Cum să interpretăm Biblia, traducere de Constantin Moisa, Ed. Stephanus, Bucureşti, 2002
Idem, 66 în una. O mică enciclopedie biblică, Ed, Casa literaturii creştine, Sibiu, 1997
J.P. migne, pG, LXXII
Neaga, Pr. Dr. Nicolae, Hristos în Vechiul Testament, Ed. Renaşterea, Cluj-Napoca, 2007
Negoiţă, pr. Atanasie, Metoda misionară a profeţilor Vechiului Testament, Fântâna Darurilor Bucureşti, 1946
Negoiţă, Prof. Athanasie, Istoria religiei Vechiului Testament, Ed. Sophia, Bucureşti, 2006
Pop, Pr. Conf. Dr. Octavian, Lucrarea Duhului Sfânt în Vechiul Testament, Ed. Mirton, Timişoara, 2004
Prelipcean, Pr. Prof. Vladimir, Pr. Prof. Gheorghe, Pr. Prof. Barna,
91
Pr. Prof. Nicolae Neaga, Pr. Prof. Mircea Chialda, Studiul Vechiului Testament, ediţia a IV-a, Editura Renaşterea, Cluj, 2006
Semen, Petre, Introducere în teologia profeţilor scriitori, Ed. Doxologia, Iaşi, 2 010 »
Sorescu, Preot Vasile, Figuri, Evenimente şi locuri biblice, Dicţionar, Editura Saeculum I.O. Editura VESTALA, Bucureşti, 1995
Rămureanu, Pr. Prof. Dr. Ioan, Istoria Bisericească Universală, EDIMBOR, Buc., 1992
Voicu, Arhid. Prof. Dr. Constantin, Patrologie, Ed. Basilica, Buc. 2009
Vieţile Sfinţilor Prooroci, Proorocii mari şi Proorocii mici ai Vechiului Testament, traducere din limba engleză de Pr. Constantin Jinga, Ed. Cartea Ortodoxă, Bucureşti, 2010
C. Studii:
Abrudan, Pr. Prof. Dr. Dumitru, Profeţii şi rolul lor în istoria mântuirii, în Rev. „M. A.”, nr. 3-4, pp. 139-149, 1983
Idem, Filon din Alexandria şi însemnătatea sa pentru exegeza vechitestamentară, în: Mitropolia Ardealului, Nr. 3-4/1985, p. 186- 194.
Idem, Biblia în preocupările Sfinţilor Părinţi, în: Mitropolia Ardealului, Nr. 6/1989, p. 22-32.
Burcuş, Teodor, Aspecte sociale în predica profeţilor, în „Studii Teologice”, nr. 9-10/1966.
Basarab, Pr. prof. dr. Mircea, Domnul nostru Iisus Hristos ca interpret al Sfintei Scripturi, Mitropolia Ardealului, Nr. 5-6/1983, pag. 280-296.
Mălăeşti, Popescu, Studii şi comentarii proorocii, Bucureşti, 1926
Mihoc, Pr. Prof. Dr. Vasile, Actualitatea exegezei biblice a Sfinţilor Părinţi, în vol. Biblie şi teologie. Prinos de cinstire Părintelui Profesor Dr. Nicolae Neaga la împlinirea vârstei de 95 de ani, Sibiu, 1997, pag. 52-74.
Papuc, Diac. Gheorghe, „Sensul jertfelor după profeţii Vechiului Testament”, Mitropolia Ardealului, nr. 5-8, pp. 98-109, Sibiu, 1957
Prelipcean, Vladimir, Profeţi şi profeţii false după Vechiul Testament, în „Studii Teologice”, nr. 1/1949
Slevoacă, Pr. Dr. Ştefan:,aspecte actuale ale predicii profeţilor Vechiului Testament, Studii Teologice, nr. 1 -2, ianuarie-februarie, pp. 67-78, Bucureşti, 1980
92
Canon de rugăciune către Sfântul Prooroc Maleahi
(3 Ianuarie)
Slavă Ţie, Dumnezeul nostru, slavă Ţie.
împărate ceresc, Mângâietorule, Duhul adevărului, Care pretutindenea eşti şi toate le împlineşti, Vistierul bunătăţilor şi dătătorule de viaţă, vino şi Te sălăşluieşte întru noi, şi ne curăţeşte pe noi de toată întinăciunea şi mântuieşte, Bunule, sufletele noastre.
Sfinte Dumnezeule, Sfinte tare, Sfinte fără de moarte, miluieşte-ne pe noi (de trei ori).
Slavă Tatălui şi Fiului şi Sfântului Duh şi acum şi pururea şi în vecii vecilor. Amin.
Preasfântă Treime, miluieşte-ne pe noi. Doamne, curăţeşte păcatele noastre. Stăpâne, iartă fărădelegile noastre. Sfinte, cercetează şi vindecă neputinţele noastre, pentru numele Tău.
Doamne miluieşte (de trei ori), Slavă..., şi acum...
Tatăl nostru, Care eşti în ceruri, sfinţească-Se numele Tău, vie împărăţia Ta, fie voia Ta, precum în cer aşa şi pe pământ. Pâinea noastră cea de toate zilele, dă-ne-o nouă astăzi şi ne iartă nouă greşelile noastre, precum şi noi iertăm greşiţilor noştri. Şi nu ne duce pe noi în ispită, ci ne izbăveşte de cel rău. Pentru rugăciunile Sfinţilor Părinţilor noştri, Doamne Iisuse Hristoase, Fiul lui Dumnezeu, miluieşte-ne pe noi. Amin.
Troparul Sfântului Prooroc Maleahi, glasul al 2-lea:
Pomenirea proorocului Tău Maleahi prăznuind, Doamne, printr-însul Te rugăm, mântuieşte sufletele noastre.

Cântarea 1, glasul al 8-lea
Stih: Sfinte Proorocule Maleahi, roagă-te lui Dumnezeu pentru noi.
Dimpreună cu ceata cea de sus bucurându-t?şi cu aceea împreună dănţuind şi veselindu-te şi după vrednicie fiind plin de Lumină Dumnezeiască, de Dumnezeu insuflate, rugându-te, păzeşte pe cei ce prăznuiesc, cu credinţă, cinstită pomenirea ta, cântând Domnului.
Stih: Sfinte Proorocule Maleahi, roagă-te lui Dumnezeu pentru noi.
împodobit fiind cu frumuseţea sufletului cea în chip de înger, asemenea şi cu frumuseţea trupului, de Dumnezeu grăitorule, luminat ai primit Lumina cea de sus a Dumnezeieştii Străluciri; şi cu bucurie strigai: să cântăm Domnului, căci cu Slavă S-apreaslăvit.
Stih: Sfinte Proorocule Maleahi, roagă-te lui Dumnezeu pentru noi.
Cu bună socotinţă săvârşindu-ţi viaţa, fiind împodobit cu frumuseţea obiceiurilor şi cu bunele obişnuiri fiind înfrumuseţat, preafericite, te-ai arătat prooroc cu evlavioasă cinstire de adevăr, strigând: să cântăm Domnului, căci cu Slavă S-a preaslăvit.
Stih: Preasfântă Născătoare de Dumnezeu, miluieşte-ne pe noi.
Preacurată Maică a lui Dumnezeu Atotţiitorul, Ceea ce eşti de neam împărătesc, Stăpână, care numai tu Singură ai odrăslit pe Dumnezeu, împăratul tuturor, născându-L mai presus de fire cu trup, mântuieşte-mă de primejdii, ca să cânt Fiului tău, căci cu Slavă S-apreaslăvit.
Cântarea a 3-a
Stih: Sfinte Proorocule Maleahi, roagă-te lui Dumnezeu pentru noi.
Te bucuri acum, Fericite Proorocule Maleahi, insuflatule de Dumnezeu, văzând că proorocirile tale s-au împlinit întocmai.

Stih: Sfinte Proorocule Maleahi, roagă-te lui Dumnezeu pentru noi.
Răsărit-a Soarele dreptăţii Cel Duhovnicesc, purtând vindecare pe aripi, precum ai proorocit, de Dumnezeu insuflate.
Stih: Preasfântă Născătoare de Dumnezeu, miluieşte-ne pe noi.
Toată nădejdea mea întru tine o pun, Preacurată; către tine îmi îndrept tot sufletul şi cugetul, bucurându-mă.
Cântarea a 4-a
Stih: Sfinte Proorocule Maleahi, roagă-te lui Dumnezeu pentru noi.
Ajungând prooroc al bunătăţii Dumnezeieşti, fericite, ai propovăduit tuturor limbilor mântuirea care s-a făcut.
Stih: Sfinte Proorocule Maleahi, roagă-te lui Dumnezeu pentru noi.
Povăţuit fiind prin Duhul, ai propovăduit Taina cea de negrăit a întrupării Cuvântului, cea mai presus de fire, Fericite Maleahi.
Stih: Preasfântă Născătoare de Dumnezeu, miluieşte-ne pe noi.
Întru tine pun toată nădejdea mântuirii şi chivernisirea vieţii, Maică Fecioară, cea Plină de daruri.
Cântarea a 5-a
Stih: Sfinte Proorocule Maleahi, roagă-te lui Dumnezeu pentru noi.
Ziua cea înfricoşătoare a venirii lui Hristos ai vestit-o mai înainte, Proorocule Maleahi, cugetătorule de Dumnezeu, luminat fiind de Dumnezeiescul Duh.
Stih: Sfinte Proorocule Maleahi, roagă-te lui Dumnezeu pentru noi.

Cel Ce topeşte întinăciunea sufletelor şi o spală cu harul, ca cei ce înălbesc pânzele pe iarba verde, aşa te-a mărit pe tine, cugetătorule de Dumnezeu.
Stih: Preasfântă Născătoare de Dumnezeu, miluieşte-nepe noi.
Cu naşterea ta cea purtătoare de viaţă, Preasfântă Fecioară, ai stricat stăpânirea morţii şi ai izvorât Viaţă fără de tristeţe, Fecioară.
Cântarea a 6-a
Stih: Sfinte Proorocule Maleahi, roagă-te lui Dumnezeu pentru noi.
Luminat fiindu-ţi cugetul tău cel înţelept de însăşi Strălucirea cea Dumnezeiască şi îndepărtându-te de îndeletnicirile cele pământeşti te-ai învrednicit de cunoaşterea celor viitoare; că ai proorocit chemarea limbilor şi încetarea Legii.
Stih: Sfinte Proorocule Maleahi, roagă-te lui Dumnezeu pentru noi.
Cu adevărat a venit Domnul, pe Care noi cu bucurie îl căutăm, în Locaşul pe Care însuşi în chip vădit l-a zidit din Fecioară Binecuvântată, precum a zis Proorocul Maleahi, măritul, luminat fiind de Dumnezeu.
Stih: Preasfântă Născătoare de Dumnezeu, miluieşte-ne pe noi.
Cel Unul-Născut, fără de început al Tatălui, Acelaşi Unulnăscut din Fecioară S-a Născut, Întrupându-Se în chip de negrăit şi pe Ceea ce L-a născut a păzit-o Fecioară, Dumnezeu Adevărat fiind deşi a luat fire omenească.
CONDAC, glasul al 3-lea
Mare Proorocule Maleahi, plin fiind de înţelepciunea Dumnezeiască, cea mai presus de înţelepciune, ai arătat, ca
96
un prooroc, că Cel Ce din veac este înţelepciunea lui Dumnezeu are să petreacă cu toţi cei de jos. Pentru aceasta te cinstim, săvârşind cu credinţă Dumnezeiasca ta pomenire.
Cântarea a 7-a
Stih: Sfinte Proorocule Maleahi, roagă-te lui Dumnezeu pentru noi.
Tu ai proorocit venirea Cinstită a Stăpânului tuturor, Sfinte Proorocule Maleahi, fericite, strigând: Bine eşti cuvântat, Doamne Dumnezeule, în veci.
Stih: Sfinte Proorocule Maleahi, roagă-te lui Dumnezeu pentru noi.
Primeşte, îndurate, pe Lăudatul Prooroc Maleahi, care se roagă pentru cei ce Te laudă cu evlavie şi strigă: Bine eşti cuvântat, Doamne Dumnezeule, în veci.
Stih: Preasfântă Născătoare de Dumnezeu, miluieşte-nepe noi.
Îmbrăcându-Te întru mine, ca un îndurat, din Cinstita Fecioară, Te-ai unit cu mine tot, cu totul, după Ipostas, fără amestecare, Cuvinte al lui Dumnezeu. Bine eşti cuvântat, Doamne Dumnezeule, în veci.
Cântarea a 8-a
Stih: Sfinte Proorocule Maleahi, roagă-te lui Dumnezeu pentru noi.
înstrăinându-te de toată nălucirea cea nematerialnică, arătătorule de cele sfinte, te-ai vădit oglindă neîntinată a Razei Celei Dumnezeieşti, cântând: Binecuvântaţi toate făpturile pe Domnul şi-L preaînălţaţi întru toţi vecii.
Stih: Sfinte Proorocule Maleahi, roagă-te lui Dumnezeu pentru noi.
Măririi Celei Negrăite tu te-ai făcut văzător şi propovăduitor al Tainelor celor Cereşti ai fost, fericite, cântând

neîncetat: Binecuvântaţi toate făpturile pe Domnul şi-L preaînălţaţi întru toţi vecii.
Stih: Preasfântă Născătoare de Dumnezeu, miluieşte-ne pe noi.
Cunoscându-te pe tine Maică a Vieţii şi Născătoare de Dumnezeu, toţi te fericim, Maică Fecioară, cu dreaptă credinţă binecuvântând dimpreună naşterea ta cea Preacurată şi înălţându-te întru toţi vecii.
Cântarea a 9-a
Stih: Sfinte Proorocule Maleahi, roagă-te lui Dumnezeu pentru noi.
Sosit-a praznicul sclipitor de Lumină Dumnezeiască şi cinstit al Proorocului Maleahi, luminând cu străluciri prooroceşti pe cei ce cu credinţă s-au adunat şi cântă, izvorând tuturor sufletelor tămăduiri şi luminând vesel pe cei însufleţiţi de Dumnezeu.
Stih: Sfinte Proorocule Maleahi, roagă-te lui Dumnezeu pentru noi.
Păzeşte, Mult Milostive Doamne, cu dreapta Ta cea tare şi începătoare de viaţă Biserica ta, pentru rugăciunile robului Tău, a celui ce ne-a spus nouă mai înainte întruparea Ta, prin Care a răsărit mântuire şi izbăvire credincioşilor.
Stih: Preasfântă Născătoare de Dumnezeu, miluieşte-ne pe noi.
Viaţă înfloritoare culeg, nefiind vătămat de pomul cunoştinţei; că tu, Preacurată, ai odrăslit Pomul Vieţii, pe Hristos, Cel Ce a arătat tuturor intrările vieţii. Drept aceea, Preacurată, noi credincioşii te vestim, Născătoare de Dumnezeu.
SEDEALNA, glasul al 8-lea
Îmbogăţindu-te cu harul proorociei, cu cuviinţă Dumnezeiască ai fost învăţat prin Duhul cunoaşterea celor ce

aveau să fie, Sfinte Proorocule Maleahi, de Dumnezeu insuflate; şi tuturor ai spus mai înainte venirea lui Hristos şi Dumnezeiasca chemare a limbilor, fericite. Pentru aceasta prăznuim cinstită pomenirea ta şi cu dragoste te lăudăm şi cu credinţă te fericim, prealăudate, strigând către tine: roagă-te lui Hristos Dumnezeu să dăruiască iertare de greşeli celor ce prăznuiesc cu dragoste sfântă pomenirea ta.
Apoi: Rugăciunea „Cuvine-se cu adevărat”
Cuvine-se cu adevărat să te fericim, Născătoare de Dumnezeu, cea pururea fericită şi prea nevinovată şi Maica Dumnezeului nostru. Ceea ce eşti mai cinstită decât heruvimii şi mai mărită fără de asemănare decât serafimii, care fără stricăciune pe Dumnezeu Cuvântul ai născut, pe tine, cea cu adevărat Născătoare de Dumnezeu, te mărim.
Nădejdea mea este Tatăl, scăparea mea este Fiul, acoperământul meu este Duhul Sfânt; Treime Sfântă, slavă Ţie.
Slavă Tatălui şi Fiului şi Sfântului Duh şi acum şi pururea şi în vecii vecilor. Amin.
Doamne, miluieşte (de 3 ori)
Pentru rugăciunile Născătoarei de Dumnezeu, ale Sfântului Proroc Maleahi şi ale tuturor sfinţilor, Doamne Iisuse Hristoase, Fiul lui Dumnezeu, miluieşte-ne şi nemântuieşte pe noi. Amin.

Sfântul Prooroc Maleahi. din seminţia lui Levi, din ţinutul lui Zabulón, s-a născut în satul Soles după întoarcerea din robia babilonică (538 î.Hr.). Din punct de vedere cronologic, el este ultimul dintre „prorocii mici”. După Maleahi nu a mai fost nici un proroc în Israel, până la venirea înaintemergătorului, adică a Sfântului Ioan Botezătorul.
Maleahi înseamnă mesagerul meu. Ultimul proroc al Vechiului Legământ, Maleahi, este un fel de verigă intermediară între Vechiul şi Noul Testament. Profetul Maleahi s-a confruntat cu o seamă de probleme deosebit de dificile: el îi ceartă pe slujitorii necredincioşi ai altarului Domnului şi descrie pe adevăratul slujitor, care are chemarea la preoţie: „ buzele preotului vor păzi ştiinţa şi din gura lui se va cere învăţătura, căci el este solul Domnului Savaot. Mustră neglijenţa manifestată de către popor în achitarea îndatoririlor şi în aducerea prinoaselor la Templu, căsătoriile mixte cu femeile de neam străin, atitudinea de desconsiderare faţă de femeile propriului neam, abuzurile de natură financiară. Maleahi este ultima carte din seria celor 12 „profeţi mici”, precum şi din canonul profetic al Bibliei ebraice. Autorul cărţii era foarte legat de Templu şi de ritualurile sale. El este un apărător înfocat al iubirii ce trebuie acordate Domnului. împreună cu cărţi le lui Agheu şi Zaharia formează corpul profeţiei postexilice. Cartea are o deosebită importanţă datorită elementului său mesianic.

